

Prome Minister di Luxemburg a casa 

Lesa A24 


Prome pisca cu sanger cayente 


Lesa All 



Diasabra 16 di Mei 2015 www.bondia.com Email: noticia@bondia.com Tel: 582-7800 Fax: 582-7044 1,50 Florin 


Nan tin risico abou di Ebola 


A nenga pareha cu a bolbe di Sierra 
Leone 13 dia pasa 



Un pareha cu reciente- 
mente tabata na Sierra Leo- 
ne y cu tin risico abou di tin 
Ebola, a wordo manda bek 
cu e mesun vuelo cu nan a 
yega Aruba. Un di e moti- 
bonan ta cu e virus aki tin 
un periodo di incubacion di 
21 dia, pues ta posibel ainda 
cu e pareha aki ta contagia, 
pero no tin sintoma ainda. 
P’esey tanto Minister como 
Departamento di Salud 
Publico a tuma e decision, 
pa no laga e turistanan aki 
drenta. 

Pronostico di tempo: 

Parcialmente nubia, cu stof di sahara 


ORANJESTAD - Pro- 
nostico di tempo ta indica 
cu tempo ta parcialmente 
nubia cu stof di sahara. 
Temperatura maximo ta 
32° grado y temperatura 
minimo ta 27°. 


Tempo pa mainta: Parcial- 
mente nubia. Maximo: 32. 
Heatindex te 36°. Indice ul- 
travioleta: 8. 

Biento di oost alrededor di 20 
nudo cu rafaga di 33 nudo. 
Stof di Sahara. 


Tempo pa anochi: Parcial- 
mente nubia. Leve posibili- 
dad di awa despues di madru- 
ga. Biento di oost alrededor 
di 18 nudo cu rafaga di 31 
nudo. Posibilidad di awa me- 
nos di 20%.Q 



Campaña di colecta di KWF lo surpasa esun di aña pasa 

ORANJESTAD - Ma- 
ñan Koningin Wilhelmi- 
na Fonds ta culmina su 
campaña di colecta di 
fondo 2015. Ayera presi- 
dente di e fundacion aki 
sra. Lilian Prince a de- 
clara na Bon Dia Aruba 
su satisfaccion y gradici- 
mento na henter pueblo 
di Aruba y tur instancia 
-ya sea comercial y club- 
nan- cu un biaha mas 
a atende e solicitud di 
ayudo di KWF. 

E aña aki tur cos ta mustra 
cu nan lo surpasa e cifra 
di 50 mil florin colecta na 
2014. Sra. Prince a gradici 
tur hende cu a duna nan 
contribucion pa e campaña 
aki lo culmina di forma exi- 
toso diasabra awor. 

por sigui yuda tur pash- 
ent di cancer cu ta bati nan 
porta. 

Esaki ta e principal y unico 
fundraising cu e fundacion 
aki ta haci anualmente. 

Aunke e cifra di e aña aki 
ta mustra cu lo ta mas halto 
cu aña pasa, esaki ta cubri 
apenas un quinta parti di e 
gastonan di e fundacion. 

E otro entrada cu nan ta 
ricibi ta di instancianan cu 
ta realisa actividadnan y re- 
cauda fondo pa yuda e fun- 
dacion menciona, manera 
Valero, entre otronan. 
Igualmente e hobennan 
dinamico y miembronan 
hubenil di Kiwanis Club, 
esta Circle Key EPI cu a 
duna nan sosten na e cam- 
paña aki.Q 


Bon resultado 

E1 a expresa cu un grupo 
familiar a cera cabes y uni 
na e campaña aki a yega di 
colecta mas cu 10 mil flo- 
rin. 

Nan ta hendenan cu ta 
prefera di keda anonimo ya 


cu nan ta realisa e labor aki di 
manera boluntario y cu hopi 
amor. Tambe el a gradici tur 
boluntario cu a bay busca 
nan blekinan pa colecta placa 
ariba caya of dilanti diferente 
establecimento comercial. 

Di e forma aki e fundacion 


Rectiñcacion: 

Den e edicion di diabierna 15 di mei, riba pagina A4 , 
bou di e articulo di editorial nos ta menciona nomber 
di Donny Christiaans y esey ta incorecto. E nomber di 
e Parlamentario ta Donny Rasmijn. 

Nos ta pidi nos disculpa pa e omision ey. 

A keda resolvi 


Clientenan harta cu problema di internet 


ORANJESTAD - E ultimo 
dos dianan casi tur hende 
cu ta haci uzo di servicio- 
nan di Setar haci diferente 
critica riba e hecho cu tin 
problema cu internet, mi- 
rando cu no ta e prome bi- 
aha cu sa surgi problema 
cu conexion di internet. 
Segun publicacion di Se- 
tar ta debi na trabounan 
di expansion den e red 
di Setar, sinembargo el a 
keda resolvi. 

Vocero di e compania, Suzy 
Maduro a splica cu data ta ex- 
pandiendo rapidamente y Se- 
tar ta trahando riba expansion 


y “upgrading”. Den cuadro di 
esaki por pasa cu interupcion 
ta surgi. Esaki ta splica e dos 
momentonan di interupcion. 

Tecniconan 

“E tecniconan mesora ta 
traha (ora cu tin e problem- 
anan) pa re establece bek 
mas pronto posibel”, segun 
sra. Maduro. Sra. Maduro a 
bisa cu e tecniconan di Setar 
ta semper na warda cual ta 
percura pa resolve cualkier 
problema cu presenta mas 
lihe posibel, segun medio di 
comunicacion Noticia Cla. 

Clientenan riba Facebook 


For di diahuebs mainta trem- 
pan tabatin problema pa co- 
necta cu internet y den algun 
situacion no tabatin señal 
mes. Despues cu esaki a keda 
resolvi hopi persona a ex- 
presa nan mal contento riba 
Facebook cual a bira un cus- 
tumber ultimo tempo. 
Otronan cu si no tabatin 
problema como cu nan ta 
haci uzo di otro compania di 
telecomunicacion tabata bisa 
e personanan “kico boso ta 
warda pa cambia”, y tambe: 
“fin di luna si e recibo di co- 
bransa ta bin completo”, en- 
tre otro. Mas atardi e mesun 
problema a presenta.Q 



Segun minister encarga cu enseñansa 

Hulanda ta mantene nan mes na rekisito uniforme pa admision na scolnan 



ORANJESTAD - Con- 
trario na articulo di Cole- 
gio Arubano cu ta indica 
cu scolnan na Hulanda 
no ta tene nan mes na e 
mesun rekisito di admis- 
ion na scol, mandatario 
di enseñansa Michelle 
Hooyboer - Winklaar ta 
indica cu esey ta incorec- 
to y tin documentacion cu 
ta mustra esaki. 

Importante pa bisa ta cu 
parlamento ta sostene opin- 
ion di e minister encarga 
cu enseñansa y cu a pasa un 
mocion unanime pa ehecuta 
e recomendacionnan di e 
comision cu a wordo instala. 
Sra. Hooyboer - Winklaar a 
splica cu e comision cu el a 
instala tin como tarea son- 
dea locual mester tuma luga 
den e sistema di enseñansa 
di scolnan MAVO cual ta 
stroba pa nan ta un bon stu- 
diante na momento cu nan 
ta bay HAVO. Cu e infor- 
macion aki lo por yuda e 
studiantenan den nan educa- 
cion pa hisa e nivel di ense- 
ñansa. Segun sra. Hooyboer 
- Winklaar esaki asina ta mira 
kico e problema ta di ambos 
HAVOyMAVO. 

No a yega na acuerdo 


Despues cu e comision a ter- 
mina cu su investigacion nan 
a haci entrega di un rapport 
unda cu no a yega na otro 
riba locual mester wordo 
haci, consecuentemente no 
por a firma e protocol a base 
boluntario. 

No por cera porta pa 
studiantenan di MAVO 

E discusion ta sinta cu Co- 
legio kier hisa e averahe 
pa muchanan di MAVO 
drenta HAVO. Na Hulanda 
e ta asina cu tin un averahe 
di 6.8 cu e alumnonan di 
MAVO mester pa drenta un 
HAVO, pero aki na Aruba 
Colegio Arubano kier pone 
eaverahe aki na 7.5, cual ta 
unda tin discusion. M Mi kier 
duna garantia cu porta no ta 
wordo cera, pa alumnonan 
di MAVO cu no tin cantidad 
di punto necesario pa drenta 
HAVO, e ta inaceptabel cu e 
poco muchanan cu e canti- 
dad di punto ey so ta drenta 
HAVO y e otronan mester 
busca algo otro opcion." 

E discusion ta keda na e 
hecho cu no mester limita e 
admision na HAVO na sola- 
mente alumnonan cu ta mas 
sabi, pero tambe na esunnan 
cu tin e aspiracion y e capaci- 


dad pa atende HAVO. Segun 
sra. Hooyboer - Winklaar, ta 
necesario pa determina kico 
falta y kico ta necesario pa 
yuda e alumnonan aki pa nan 
continua cu un estudio exi- 
toso. 

Niun solucion ainda 

Mientrastanto ta trahando 
riba un ley similar na esun na 


Hulanda, ariba menciona cu 
scolnan ta mara nan mes na 
dje encuanto admision na e 
scolnan. 

Unabes esaki ta estableci, e 
condicionnan ta wordo de- 
termina a base di esaki, pero 
e ley mester ta di acuerdo cu 
nivel nacional. Gobierno ta 
sondeando con pa yuda e gru- 
po di e aña escolar cu ta bin pa 


nan drenta toch. Sinembargo 
Colegio kier wak cambionan 
na MAVO prome unda cu 
sra. Hooyboer - Winklaar ta 
para ariba cu mester admiti 
e alumnonan y despues traha 
riba locual ta e diferente pun- 
tonan di discusion. 

Riba pagina A9 por mira e 
posicion di SMOA den e 
situacion. □ 


Minister dr. Alex Schwengle 

A nenga pasahero cu risico abou di Ebola di 
drenta Aruba y manda nan cu mesun buelo bek 


ORANJESTAD - M Nos 
a cumpli cu tur locual 
ta stipula den e proto- 
colnan cu nos ta mane- 
hando, pa loke na Ebola M , 
asina Minister di Salud 
Publico y Deporte, Dr. 
Alex Schwengle, a cum- 
insa splica. E ta referi na 
e prome caso sospechoso 
di Ebola cu a yega nos isla 
awe diabierna y cu a de- 
bolbe ambos pasahero bek 
pa Merca. M Di berdad cu 
nos ta bon prepara, pero 
nos a scoge pa no tuma 
ningun riesgo”. 

Diabierna pa 11.15am a no- 
tifica Departamento di Salud 
Publico cu lo tin un pasahero 
yegando Aruba for di Merca, 
considera como un "low risk 
case" pa Ebola. Mester bisa cu 
e persona mes no tin ningun 
sintoma. 

Pero mirando cu e ta den e 
periodo di 21 dia di incuba- 
cion y cu e chens f ey cu e lo 
por presenta sintoma, pais 
Aruba a opta pa no tuma nin- 
gun chens y Minister hunto 


cu Departamento di Salud 
Publico a tuma e decision 
di no permiti pa e turista aki 
drenta Aruba. Mester men- 
ciona cu ta trata aki di un 
pareha casa, di cual ambos 
tabata 13 dia pasa na Sierra 
Leone y como tal no a pasa 21 
dia ainda. 

Unabes cu e avion a baha 
awe 3:00pm na Aeropuerto, 
a baha e pashentnan y hiba 
nan pa un camber isola. Ey 
hunto cu e ekipo medico di 
Aeropuerto a check nan tem- 
peratura di curpa cu ta mus- 
tra bon. 

Pero den deliberacion cu In- 
migracion y Aduana Meri- 
cano, IASA y Inmigracion di 
Aruba y Consulado General 
di Merca staciona na Cor- 
sou, a opta pa miho manda 
e pareha riba e mesun vuelo 
bek pa Merca. 

E decision ta fastioso pasobra 
e pareha a planea di pasa al- 
gun dia di vakantie riba nos 
isla. A splica nan cu si algo 
pasa y sintomanan presenta, 


cu nos lo no tin e recursonan 
manera lo tin na Merca. 

Mester menciona cu Depar- 
tamento di Salud Publico di 
Aruba tabata den contacto 
estrecho cu e organisacion cu 
ta atende e asunto aki na Hu- 
landa y cu ta haci'e pa henter 
Reino Hulandes. 

Esaki no ta e prome caso cu 
nos isla a topa cu ne di pasa- 
heronan considera den M low 
risk" pasobra algun tempo 
pasa caba tabatin un pasahero 
cu e mesun situacion pero a 
neng'e di subi avion for di na 
Merca caba. Esaki ta e prome 
caso di un pasahero cu ta yega 
te aki, pero ta opta pa miho 
mand’e bek pa su propio bi- 
enestar y sigur tambe pa esun 
di nos isla. 

Ambos pasahero no tabatin 
contacto cu ningun hende 
durante cu nan a permanece 
na Aeropuerto. E forma di 
anda aki ta cuadra totalmente 
den cuadro di e protocolnan 
relaciona cu casonan sos- 
pechoso di Ebola.Q 

E tan spera reunion di 
conseho di ministro di 
Reino di dia 13 di mei 
ultimo no a resulta den 
un “Algemene Maatregel 
van Rijksbestuur”. Pa ad- 
versario politico tal bes 
un decepcion, pa esun- 
nan solidario cu actual 
gobierno esaki por parce 
un motibo di alivio. Pero 
kico realmente tin tras di 
tur e movecionnan di ul- 
timo simannan? Berdad 
gobierno Hulandes a baha 
for di lomba di gobierno 
di Aruba y ta satisfecho 
cu e medidanan proponi? 
Mientras cu Prome Min- 
ister Eman no ta perde un 
ocasion pa crea e impre- 
sion aki, nada ta mas leu 
di berdad. 

No ta pornada den e siman 
di fin di april y comienso 
di mei, e superambtenaar 
Richard van Zwol a reuni 
cu varios gremio na Aruba, 
pa duna claridad riba kico 
tabata sosodiendo y kico lo 
por a sosode den e dianan 
di e bishita di e pareha real. 
Loke Bon Dia Aruba a logra 
tende di algun fuente ta cu a 
confronta gobierno di Aruba 
cu un escogencia: of ta firma 
un protocol conhuntamente, 
of ta pasa un Maatregel van 
Rijksbestuur den reunion cu 


ORANJESTAD - Ma- 
ñan fei 5’or y mey atardi, 
Women’s Club of Aruba 
(WCA) lo organisa e con- 
memoracion di Interna- 
cional Aids Candlelight 
Memorial riba e podium 
di Paseo Herencia. 

Ayera sra. Milagros Posner 
di e Comision di Educacion 
y Conscientisacion di HIV 
di WCA, kende ta encarga 
cu e conmemoracion aki, a 
declara na Bon Dia Aruba cu 
e ta bay ta un bunita memo- 
rial. Nan ta bay enfoca riba 
speransa cu nos como isla ta 


tabata programa caba pa dia 
15 di mei. E reunion aki a ser 
hala dilanti pa dia 13 di mei, 
en bista di e dia liber di Asun- 
cion riba dia 14. 

Manera conoci, despues di 
algun reunion cu hopi ten- 
sion durante bishita di Rey, 
gobierno di Aruba a baha 
cabes y a firma un acuerdo, 
cu basicamente tin mesun 
contenido cu e concepto di 
Maatregel van Rijksbestuur, 
cu gobierno di Aruba a haya 
pa studia y pa duna un con- 
testa pa mas tarda dia 8 di 
mei. 

E acuerdo cu a keda firma 
ta papia claramente di me- 
didanan adicional cu mes- 
ter tuma y mester keda in- 
clui den presupuesto 2015. 
E diferencia di opinion cu 
a surgi entre presidente di 
Staten y gobierno ta uno 
logico, pasobra tabata na su 
luga pa presidente di Staten 
no laga gobierno insulta su 
inteligencia y su capacidad di 
lesa Hulandes corectamente, 
aceptando un splicacion di 
gobierno cu ya no ta bay tin 
mas cambio (medida) den e 
presupuesto 2015. 

400 miyon extra na 
medida 

For di bon fuente Bon Dia 
Aruba a compronde cu prome 
cu e reunion di diaranson ul- 
timo di Conseho di Ministro 


haci e prevencion necesario. 
E prevencion aki ta manera 
un escudo pa no lo haya nos 
mes confronta cu e problema 
pa nos salud cu e virus aki ta 
trece cu ne. 

Memorial 

E1 a bisa cu esaki ta un con- 
memoracion anual cu ta tuma 
luga riba e di tres diadomingo 
di mei. E ta un evento mun- 
dial caminda cantidad di hen- 
de rond mundo ta organisa y 
participa den e evento aki pa 
varios motibo. Un di e mo- 
tibo ta pa trece conscientisa- 
cion tocante e infeccion di e 


di Reino, gobierno di Aruba 
mester a entrega un lista adi- 
cional di medida pa aumenta 
entrada y pa baha gasto, cu ta 
core den careda di total 400 
miyon florin pa e proximo 
añanan, prome cu yega un 
‘balanced budget 4 na 2018. 
Cu esaki, gobierno Hulandes 
ta pone mas presion pa yega 
na implementa e medidanan 
extra cu CFT ta recomenda. 
Gobierno di Aruba por wel 
di laga Parlamento vota pa un 
presupuesto sin e medidanan 
nobo aden, pero ta keda mara 
na loke a ser palabra cu go- 
bierno Hulandes den e acu- 
erdo di dia 2 di mei, unda ta 
para bon cla cu mester inclui 
esakinan y pio ainda, mester 
ehecuta nan. 

Pa loke ta acceso na prestamo 
internacional, pa cual Aruba 
mester di aprobacion di Re- 
ino, ta menos importante 
kico tin den e presupuesto 
aproba e siman aki. Loke 
ta conta ta loke a palabra cu 
gobierno di Reino, y esey ta 
cu gobierno di Aruba mester 
corta mas gasto y aumenta 
entrada. Keto bay gobierno di 
Aruba ta trata di salba e situa- 
cion aumentando entrada, 
pero ta nenga di realmente 
corta gasto di e forma cu CFT 
y instancianan internacional 
ta indica. Ultimo informe di 
Fondo Monetario Interna- 


virus HIV cu ta sigui infecta 
hendenan rond di mundo. 
Tambe e ta un evento pa 
habri wowo riba prevencion 
pa evita cu mas persona ta 
wordo infecta. “E ta sigui ta 
un epidemia mundial”, el a 
bisa. Fei aña 1985 HIV ainda 
ta un factor di mortalidad 
specialmente den e paisnan 
di Africa. 

Nos no mester lubida -segun 
sra. Posner— cu nos region 
Caribense ta e di dos region 
cu tin un halto risico mundi- 
almente di HIV. 

“Nos ta den Caribe. Nos tin 


cional (IMF) tambe ta indica 
cu sin medidanan adicional, 
debe di gobierno ta sigui 
crece y no lo tin mehora- 
cion den e situacion actual. 
Ora di evalua kico gobierno 
di Aruba a haci pa remedia e 
situacion, gobierno di Reino 
no ta bay preocupa mas loke 
tin den e presupuesto aproba 
pa Staten. Ta bay evalua te 
na unda gobierno di Aruba 
a cumpli cu e acuerdo di dia 
2 di mei pa mira si ta posibel 
habri caminda pa prestamo 
internacional. Asina aki keto 
bay gobierno di Reino ta 
duna gobierno di Aruba un 
oportunidad pa scapa cara 
den publicidad na Aruba, 
pero esey no ta cambia e re- 
alidad su tras y esey ta cu e 
medidanan proponi pa CFT 
lo mester keda implementa 
pa haya acceso na prestamo 
internacional. E hecho cu 
gobierno di Reino a ratifica 
e acuerdo di 2 di mei 2015, 
no ta un prueba cu gobierno 
di Reino a bay di acuerdo cu 
acepta e medidanan hinca 
den presupuesto 2015, pero 
cu ta gobierno di Aruba a 
confirma un biaha mas cu 
nan ta acepta e medidanan cu 
nan mester tuma cu ta for- 
mula den e acuerdo. E mash- 
in di propaganda di gobierno 
por ta creativo, pero no por 
deshaci di e realidad aki. □ 


cu gewoon pone enfasis riba 
e hecho cu bo mester haci bo 
test, controla bon, bebe bo 
remedinan na tempo pa asina 
no tin niun problema si bo 
tin e”, el a bisa. 

Sra. Posner a formula su in- 
vitacion na henter comuni- 
dad di Aruba pa atende e Aids 
Candlelight Memorial na 
Paseo Herencia diadomingo 
awor. E evento aki ta culmina 
pa 7’or y mey anochi. Nan 
presencia ta un apoyo na e es- 
fuersonan cu tanto e dokter- 
nan como e NGO’s y WCA 
ta bin realisando pa confronta 
e virus aki. □ 


Segun sra. Milagros Posner di Women’s Club ofAruba (WCA) 

Aids Candlelight Memorial ta bay enfoca riba speransa 

3 aña di prizon exigi pa trio cu a haci atraco arma den supermercado 


ORANJESTAD - Jurron 
Sint Jago, su ruman Jay- 
ronn Sint Jago y Carlos 
Avella Suarez, a scucha 
Fiscal exigi 3 aña di pri- 
zon pa nan. 

Acusacion 

E acusacion cu Fiscal a pre- 
senta contra e trio aki ta cu 
riba 1 December 2014, nan a 
haci un atraco arma na un su- 
permercado. Nan a uza dos 
machete y un bate di baseball 
y dos di nan, tabatin cara tapa 
cu un mascara di Halloween 
y e otro tabatin un pida paña. 

Atraco arma 

Hues a bisa cu segun de- 
nuncia di e doño, e tabata 
su so den e supermercado 
mas o menos 9.10 anochi 
y un persona a drenta cu 
mascarada blanco y cu ma- 
chete den man. E persona a 
dal cu e machete hopi duro 
riba toonbank. E1 a haci se- 
ñal cu su mannan y e doño a 
compronde cu e mester para 
keto. Despues un di dos a 
drenta y tabata zwaai y benta 
cosnan abou. Despues un di 
tres persona a drenta cu bate 
di baseball den man. Dos a 
bula over di e toonbank unda 
e doño ta, un di nan a coy e 
caha di placa cu mas o menos 
700 florin y bay cun’e. Un 
otro a coy e caha di siga cu 
tabatin un cantidad di carchi 
di Setar. Tambe nan a coy 
tres pa cuater boter di Old 
Par Whisky. Hues a mustra 
cu Polis a haya yamada di un 
persona anonimo cu a bisa cu 
e ta mira un auto cora banda 
di e supermercado y cu e ru- 
mannan Sint Jago y F. Hues 
a puntra su mes con e hende 
lo por a wak door di glas di 
auto getint. Despues un otro 
homber a yama bisa cu un 
atraco a caba di sosode na e 
supermercado y un auto col- 
or cora a core bay. 

Deteni trio na cas 
Polis a bay check na bario 
Boroncana y a mira un auto 
cora para. Nan a check cu 
e capa di motor ta cayente 
y den e auto a mira cu tin 
machete. Asina a yama mas 
Polis. Tata di e muchanan a 
mustra Polis pa bay patras di 
cas. Patras di cas a detene e 
trio. Investigacion haci na e 
cas a conduci cu a confisca 1 
machete, un tas di lomba, un 
mascara di Halloween. Den 
e auto riba e asiento patras a 
haya 1 machete, un mascara 
di Halloween y un t-shirt 
manga largo preto. 

Hues a hala atencion di e trio 
cu Halloween ta na Octo- 
ber y no December. Segun 
descripcion di doño di e su- 


permercado, e atracadonan 
tabatin flannel manga largo 
preto. Via e camara di sigu- 
ridad, miembronan di Re- 
cherche por a mira cu un di e 
atracadonan tabatin un flanel 
manga largo preto, machete 
cu man getape blanco, mas- 
cara di Halloween. Tambe a 
mira un di e atracadonan cu 
un bate di baseball preto cu 
cora. Na e cas a haya e bate di 
baseball. 

Recherche ta haya cu loke a 
haya na e cas y den e auto, ta 
cuadra cu loke nan ta mira 
riba e camara di siguridad. 
Despues a bin haya e caha 
di placa benta y tur kibra. E 
doño di e supermercado a 
reconoce e caha. 

Hues a sigui bisa cu e doño a 
reconoce tambe un di e mas- 
caranan, un machete y un 
bate di baseball cu Recherche 
a mustra e potretnan. Hues 
a remarca cu e no sa con e 
doño a reconoce e machete, 
pasobra tur machete ta parce 
otro y tambe bate di baseball. 
Hues a repasa e declaracion 
di e sospechosonan. Jur- 
ron a bisa cu el a apps Car- 
los y nan a bay bebe banda 
di Eagle. Nan tabata tres den 
auto. Nan a bebe bira bura- 
chi y e otro gay a bisa nan pa 
pasa na un Chines y e lo coy 
algun “mondjes” y move sin 
paga. Jurrom a baha cu e gay 
y Carlos a keda den e auto. 
E1 a pasa man pa un boter di 
alcohol y e gay a bay haci di 
mas. Segun Jurron e tabatin 
e bate baseball y el a tapa su 
cara cu un paña. E1 a bisa cu 


den auto el a haya e bate di 
baseball y mascarada. E gay 
a bisti e mascarada y coy ma- 
chete. E1 a desmenti cu su ru- 
man tabata cu nan. 

Hues a mustra cu tata di Jur- 
ron a declara cu e otro ru- 
man Jayronn tabata paden y 
ora Polis a yega el a dicidi di 
Sali y Polis a detene. Segun e 
tata, Carlos y Jurron tabata pa 
for y el a bisa Jayronn pa keda 
paden. 

Carlos a bisa Hues cu ta e gay 
a bin cu e idea. Nan a bebe 
y huma marihuana. E1 a ad- 
miti cu e tambe a baha for di 
e auto y tabatin mascara bisti. 
Segun Jurron nan intencion 
tabata djis pa coy un boter di 
bebida y bay. Ta e otro gay a 
haci di mas. 

Exigencia di fiscal 
Fiscal a bisa cu segun infor- 
macion cu Polis a haya, ta 
mustra cu e rumannan Sint 
Jago y F. lo tabata core rond 
di e supermercado. Un rato 
despues un otro yamada a 
drenta na Polis cu a sosode un 
atraco arma na e supermer- 
cado. A bay na e cas y a haya 
cosnan cu ta relaciona cu e 
atraco arma. A haya dos mas- 
cara, dos machete, bate base- 
ball. Mama di e rumannan 
Sint Jago a bisa cu un siman 
prome cu e atraco, Juronn lo 
a bise via apps cu nan tin un 
plan di haci algo grandi y si e 
resulta bon e lo ta bon para 
sino e lo perhudica su bida. 
E mama a wordo confronta 
cu imagennan di e atraco na e 
supermercado y el a reconoce 
Jurron. Na opinion di Fis- 


cal, e sospechosonan a keda 
nenga na Recherche y awor 
den Corte nan ta bin cu otro 
storia. Awor nan ta papia di 
un tal R. lo ta envolvi. Fis- 
cal ta haya cu den KIA nan 
tabatin suficiente tempo pa 
planea kico nan ta bay papia 
den Corte. Remarcabel ta cu 
nan no a duna adres unda e 
R. aki ta biba. Fiscal ta kere cu 
esaki tabata un forma pa laga 
Jayronn keda a for. Tur cos 
ta mustra cu e trio aki ta cas- 
tigabel pa e atraco arma. Cu 
cara tapa, cu machete y bate 
baseball den man a drenta e 
supermercado, zwaai cu esaki 
y bay cu caha di placa. Fis- 
cal a bisa cu esaki ta hopi se- 
rio. Victimanan di atraconan 
arma ta keda afecta pa tempo 
largo. Esaki ta crea sentido di 
insiguridad pa comunidad y 
por ta fatal pa nos turismo. E1 
a bisa Hues cu e ta tene cuen- 
ta cu nan edad hoben, 18, 19 
y 21 aña y cu ta prome biaha 
cu nan ta cay cera pa algo 
asina. Fiscal a bisa tambe cu 
e ta tene cuenta cu castigo cu 
Hof ta duna pa atraco arma y 
a exigi 3 aña di prizon pa cada 
un, kitando e tempo cu nan ta 
cera caba den KIA. 

Defensa abogado 

Abogado mr. Illes a bisa Hues 
cu Carlos y Jurron a admiti 
di a haci e atraco arma. E1 a 
pidi Hues pa tene cuenta cu 
ta prome biaha cu nan ta cay 
cera. E abogado tambe a pidi 
Hues pa aplica ley hubenil. E1 
a remarca cu tabatin caso di 
atraco cu hobennan caminda 


a duna castigo hopi mas abou 
esta 18 luna. E ta haya cu si 
mira e comportacion di e so- 
spechosonan por conclui cu 
nan no ta adulto. Pa Jayronn, 
mr. Illes ta haya cu mes- 
ter wordo declara liber. E1 a 
bisa Hues cu for di principio 
cu Jayronn a bay pa for, el a 
hay’e mal sirbi. En berdad cu 
Polis a haya capa di motor di 
auto cayente pero na mesun 
momento tata di Jayronn a 
bisa cu Jayronn tabata paden 
cun’e. Tanto Carlos como 
Jurron a bisa cu nan tabata cu 
un otro persona. Na opinion 
di e abogado, awor den Corte 
nan a papia e berdad. Jayronn 
ta para riba cu e no sa di nada. 
E abogado a remarca cu ta na 
ultimo ora cu a haya declara- 
cion di e mama. Jayronn a bisa 
cu e tin mas cu 7 aña sin tin 
contacto cu e mama. Awor e 
mama ta bisa cu e ta reconoce 
Jayronn como un di esun- 
nan cu cara tapa mientras cu 
e otro yiu cu a bisa cu e ta bay 
haci algo, e no ta reconoce. E 
abogado tambe a cuestiona 
e hecho cu a drenta yamada 
cu a mira hendenan den auto 
getint, rumannan Sint Jago y 
F. Ta a base di esey Polis ta 
bay conclui cu ta e ruman- 
nan. E ta haya cu e ta mucho 
tiki pa uza como prueba con- 
tra Jayronn. Na mesun mo- 
mento Jayronn tin motibo 
husto di inocencia esta cu su 
tata ta bisa cu e tabata cun’e. 
E abogado ta kere cu mester 
declara Jayronn liber. 

Sra. Alida Kock di Fundacion Bon 
Nochi Drumi Dushi 

Nos muchanan tin deficiencia 

riba nan capacidad 

di lesamento 


ORANJESTAD - Sra. 
Alida Kock ta un bolun- 
tario di fundacion Bon 
Nochi Drumi Duchi y e 
ta encarga cu ehecucion 
di e proyecto Ét E Shoco Sa 
Spel”. Sra. Kock ta ripara 
cu ta existi un deficiencia 
cerca nos muchanan riba 


nan capacidad di lesa- 
mento. E ta bisa cu esaki 
ta wordo refleha den e ci- 
franan caminda un gran 
mucho di nos studian- 
tenan no ta yega na un 
nivel halto di scol avansa. 

“Ami ta kere cu si bo no ta 




Departumeiito p;i Asunu>n;m Etmiomico, 
Comcrcio y ImJustmi 

Prijsnan tVlnximo 



Coufrrcnt rc-pu UivJc-ii Piiinhti-i'iiil ;i ktia sdpuJ^ |Hrljm;bii nidxlmofll hentn p;i «s%iknl( 

p i'lmIii l' IruhLi n n fintriiiitr- 

FHfi zois 



■T'Hfwiicnftifi-rv 

] p r ijk. fiiaviniu eI ■ 

l p i'ajK fllJVafliu eI i 



Iw-ntu jiji ( 

Mh~ll [:L J1J1 ( 



•1h 1 silli -.lj i VlH 

Lanvu rn idur 1 

■ff. 'ifmxmi'id: 




FUTfCHI FRESKU 






76.25 

2,21 


W/1.5 kg. 


bM 

A. 




CRISTAL DAIfVfOND 




-wll 

J<k2 Ih'. 


2,25 



35 Jl 

5^7 

IIOMINO 




-wil 

10/4 IIh. 


J,25 

JAt'K l liovr 

20/2 Ihs 

3SJW 

2,01 


Ift'llhs. 

*2.S9 

5.6H 

r. Kitfiu': 




-iiE’iHiiu Mni-iLlinfrk, sr'irrl EiIl-li’. f-Lik 

24/250 &. 

141,28 


a L /J i j /ijn 'vnfhix: 




SniiLAf 

(.i-uk'ii'ili: 



-.uk powdcT 

<1/12*4 wl 


15.17 

tsl-iisiLi v-l- |Kkwder 

6/l2j6 iw.. 

1*2.01 

L6.6S 

-yLh& tfijj.'i, ioy 

6/22 

160,75 

32 b 70 


6/2 2 dz. 

130.50 

28.40 

-KUnsiLkl'C SIITipl pk II' 

6/12.5 

153,55 

3I.M 

-advm 

Ci/ i2,4col 

74.SU 

15,17 

l r . 




ElrLFr £ VIRE 

UsiTASI II 



■IiLl - spf irjiJLihrL" liii^iILl^I 54)% 

lM3t> 

44,12 

-Ud 

-spfcjdabk unsn IelhI hm ky 

12/230 

S4.UB 

5,27 

>-£P?vjdatik" sjlkd hullcr 

12/250 jjj, 

54 J 7 


-sliI L A. L-jUrj lilL' uiixallcd 

12/230 t T 

113(1 

3,10 

■saltcd buncr£0% 

4U- 200 

06.4S 

2,82 

-ur?^ilt«S 

40/200 p. 

06.45 

2S2 

* r . 




AOk 

GdtiiCit: 




15/1 Llr. 

55.61 

4,18 

--LT4 i n h :■ 1 j 

4/3 l|r. 

47.72 


MA/.CILA 

(pclrjuii: 



-com oil 

24/l6oz. 

04Jtl 



1 2 '2J to. 

54J5 



V/JO .1 JL. 

02.40 

7,K2 


W64 iv. 

02.76 

IIA3 


ÓfiWi 07. 

KK.6? 

|/n67 

-YC^LTSihk 4PI1 

24/16 OSL 

K5.KK 

4,CM 


12/24 <h. 

54.01 

SM 


9M0 TO. 

571(2 

7J5 


fi UA W. 

HK.IK 

lh.5S 

-LMrittki oil 

2-1: ib nt 

0-1.41 

-1,16 


12/24 Q7., 

62.40 



ñ 06 cv. 

KO.OK 

H&.92 


Shri.;i: l h -.i cs mluiiL k-Lhi.-MMii. tmh*** Euin;i tH.niriLKTLt IcIl Umk'n n;i 5-H2I l-kl cx\. Z47. 

| 1 rrmrwi piiNKntion lo nmia lupardin SMOiél 201J Peiácnw. p* nuiTHnUid^ nrwstef viwhJo 
prane-eii 22 di nwi MIS pi por^urdLi pfocvsj. 


compronde kico ta para den 
un buki, bo no ta compro- 
nde e frasenan bo no ta bay 
dilanti”, el a declara. E ta haya 
fundamental cu e muchanan 
mester compronde kico ta 
para, pa e mucha por com- 
pronde e problema pa e mu- 
cha por traha nan som. 

Pa tal motibo e fundacion 
aki a traha riba e proyecto “E 
Shoco Sa Spel”, ya cu nan en- 
foke principal ta riba e placer 
cu nan kier cu e mucha sinti 
cu e actividad di lesamento. 

E fundacion aki tin un trayec- 
torio di 7 aña trahando riba 
e parti promove lesamento. 
Den e diferente actividad cu 
nan a organisa e fundacion 
ta sigui e linea segun nan vi- 
sion. Nan ta haya cu diversi- 
ficacion den e mundo mod- 
erno aki ta hopi importante 
pa keda mantene atencion 
riba e producto of servicio cu 
bo ta ofrece. Un servicio den 
forma di actividad recreativo 
y educativo ta e proyecto “E 
Shoco Sa Spel”. 

“E Shoco Sa Spel” 

Dia 22 di juni nan lo bin cu 
e proyecto piloto cu tres scol, 
nan ta Scol Washington, Co- 
legio Cristo Rey y Pieter 


Boer School. Nan ta bay re- 
alisa e proyecto na Papiamen- 
to cu e muchanan di óklas di 
scol basico. 

E team di cada scol lo consis- 
ti inicialmente di 10 mucha. 
E fundacion ta preparando 
tur cos pa na tin un bon ac- 
tividad. 

Na luna di October nan lo 
realisa e “spelling bee” aki na 
nivel nacional cu tres idioma: 
Ingles, Hulandes y Papia- 
mento. 

E competencia aki estilo 
spelling bee, lo wordo haci pa 
medio di palabra caminda e 
muchanan lo por ta capaz di 
spel un palabra. Ainda nan no 
tin un cifra di e cantidad di 
mucha cu lo representa nan 
respectivo scol. 

E ta un actividad di dos ora 
caminda e muchanan di cada 
team ta bay tende di un MC 
un palabra, nan ta ripiti y nan 
tin un tempo limita pa nan 
por haci e spel e palabra. 

Nan tin e posibilidad di spli- 
ca kico e palabra ta nifica. 
Ademas nan tin e posibilidad 
di duna e palabra den un frase 
y despues nan tin cu ripiti e 
palabra y cuminsa spel.Q 


Continuacion di pagina 5 


Fiscal a remarca cu no tin 
motibo pa aplica ley hubenil 
pasobra tur tabata mayor di 
edad. Pa loke ta Jayronn, ta te 
na April 2015, e tata ta duna 
declara. E1 a bisa cu e no por 
bisa cu siguridad cu Jayronn 
a bay cu Carlos y Juronn 
pero ta bisa cu Jayronn tabata 
cun’e. Pa loke ta e mama, un 
mama ta reconoce su yiu na 
forma di cana, su postura y su 
comportacion. 

Mr. Illes a reclama na Hues 
cu for di tempran a pidi pa 
scucha e tata pero simple- 
mente Recherche a tarda. Si 
el a bay haci’e e ora ey, el a 


haci malo. Tambe el a cues- 
tiona e hecho cu con un 
mama cu tin 7 aña sin mira su 
yiunan ta bisa cu e ta recon- 
oce su yiu. 

Jurron a reclama cu e tin mas 
cu 7 aña sin mira su mama y 
e tabata hospitalisa y ni tende 
nada di e mama. Jayronn a 
remarca cu e tambe ta haya 
straño cu su mama ta bay bisa 
algo asina. Tambe el a bisa 
Hues cu e no a apps su mama 
pasobra su tata no kier. 

Hues a bisa cu e ta cera trata- 
mento di e caso y ta bay stu- 
dia esaki. E1 a palabra cu dia 
29 Mei pa 8.15 lo tin senten- 
cia. Q 

Apesar cupor tin coleganan rabia 

Presidente di Parlamento no ta kere cu a ocasiona crisis 



ORANJESTAD - Presi- 
dente di Parlamento sra. 
Marisol Lopez-T romp 
no ta kere cu su decision 
di vota contra di presu- 
puesto 2015 lo ocasiona e 
mesun crisis cu a ocasiona 
—casi 5 aña den seno di 
MEP— su decision di vota 
pro di e proyecto di ley 
relaciona cu e pensioen di 
parlamentarionan, tempo 
cu e tabata un miembro di 
e fraccion geel. 

Fei di Panama unda el a bay 
atende un reunion di Par- 
latino, sra. Lopez-Tromp a 
declara na Bon Dia Aruba cu 
ora el a bay vota contra pre- 
supuesto 2015 el a pensa cu 
lo tin hendenan cu lo ta me- 
nos contento cu e decision 
aki. Talbes algun di su cole- 
ganan di fraccion no tabata di 
acuerdo of talbes nan a pensa 
cu e mester vota mescos cu 
henter e fraccion. “Si mi co- 
lega ta rabia si of no, esey ta lo 
menos pa bay preocupa riba 
dje na modo di papia cu tur 
respet...”, el a declara. 

“Mi tin cu bisa cu no ta e 
prome decision den e ultimo 
lunanan, caminda mi ta dife- 
rencia di e fraccion cu mi ta 
forma parti di dje”, el a de- 
clara. E1 a sinti cu su voto ta 
hustifica a base di informa- 
cion cu e ta dispone di dje. 


“Ami ta kere cu mi a vota 
corecto”, el a bisa. 

Fraccion 

E1 a laga sa cu semper e ta 
trata di splica y argumenta su 
posicion y decision. Te hasta 
den nan reunionnan interno 
e ta purba di convence su co- 
leganan pa wak e situacion fei 
un perspectiva y aspectonan 
diferente. Esaki ta algo recip- 
roco den seno di e fraccion di 
AVP, ya cu nan ta haci mesun 
cos cu ne. 


E ta sinti cu su tin hende mes 
cu ta sinti rabia of disgusta pa 
su decision di vota contra di 
presupuesto, e ta considera 
cu nan tin tambe nan dere- 
cho pakico nan a vota pro. E 
ta reitera cu e no ta den par- 
lamento pa haci su coleganan 
contento sino cu den su fun- 
cion como parlamentario e ta 
representando e pais. 

Ademas e ta haya cu pa ley 
no ta existi fraccion. “Pa ley 
ta existi cu cada miembro 

/ U 


di parlamento ta representa 
Aruba eyden. No obstante 
cuanto voto bo a haya...”, se- 
gun sra. Lopez-Tromp. 

Den e caso aki —segun Presi- 
dente di Parlamento— cada 
parlamentario cu ta den Stat- 
en ta tuma un decision no pa 
e fraccion of partido, sino pa 
pais Aruba. Den un situacion 
manera aprobacion di ley di 
presupuesto cu ta relaciona cu 
e parti fmanciero, e considera 
cu e ta un ley hopi grandi cu 
mester tur atencion. 

E1 a bisa cu nos ta pasando 
den situacionnan hopi par- 
ticular como pais. Tin basta 
discusion andando fei di mas 
cu aña caba riba pasonan cu 
mester wordo tuma pa sanea 
nos deficit financiero. E kier 
mira e situacion aki fei su 
funcion como parlamentario 
ya cu nan tin un rol di con- 
trola gobierno. 

“Aunke bo ta sostene bo go- 
bierno por tin momentonan 
cu bo por ta den desacuerdo y 
bo tin cu coregi bo gobierno”, 
el a indica. E ta considera cu 
como parlamentario nan no 
t’ey solamente pa apoya e 
gestion di bo gobierno, pero 


tambe pa mustra riba algo cu 
no ta bay bon of pa exigi mas 
y miho informacion riba nan 
maneho. 

“P’esey bo tin un parlamento, 
sino bo ta un grupo di apoyo 
y esey e no ta”, el a bisa cat- 
egoricamente. 

Discusion interno y CFT 
Sra. Lopez-Tromp a declara 
cu e tipo di discusion interno 
aki ta tuma luga no solamente 
cu e ley di presupuesto sino 
cu otro tipo di leynan. Un 
di nan cu a sosode reciente- 
mente tabatin di haber cu e 
schoolgeld di Skoa; y tambe e 
asunto di Scol di Kudawecha. 
E discusionnan aki e ta hay’e 
“bon y democratico”. 

Un punto cu el a trece dilanti 
ta cu personalmente ora e ta 
haya su mes cu decisionnan 
dificil, e tin cu basa su mes 
riba locual honestamente e ta 
kere aden. “Mi no ta bay vota 
pro si mi no ta sinti cu e no 
ta cumpli cu loke e mester ta, 
sino bo ta daña bo mes”, el a 
bisa. 

Tocante aprobacion di e pre- 
supuesto 2015, e ta convenci 
cu nos ta bay wak cu tempo, 
cu loke a wordo vota p’e, lo 
tin su consecuencianan, y 
como organo democratico, 
parlamento mester ta un in- 
stituto critico. Tambe den e 
caso di presupuesto e ta kere 
cu gobierno mester tene su 
mes na loke gobierno mes a 
palabra cu College Financieel 
Toezicht (CFT). E ta recor- 
da cu e acuerdo cu a wordo 
acorda cu Flulanda riba e 
tereno aki ta uno hopi stric- 
to cu un consecuencia basta 
grandi. E protocol aki mester 
wordo discuti y e ta compaña 
pa un ley (CAFT) di un em- 
bergadura basta grandi. 

Na fmal sra. Lopez-Tromp 
ta spera cu tur parlamentari- 
onan y tur esunnan cu ta den 
gobernacion lo sa di sostene e 
minister di Finansa pa e parti 
concreto cu e tin cu bay tuma 
como e mandatario di e cart- 
era aki y naturalmente tambe 
pa pais Aruba.Q 


Evaluacion di aumento di salario minimo 


ORANJESTAD - Du- 
rante tratamento di Pre- 
supuesto 2015, Minister 
Paul Croes riba pregunta 
di Parlamento a bisa cu 
lo inicia e proceso pa au- 
menta e sueldo minimo 
entrante Januari 2016. 

"Pa aumenta e salario mini- 


mo, tin algun rekisito cu 
mester cumpli cu ne. Na e 
momentonan aki nos ta pa- 
piando di Awg. 1636 florin y 
siguramente nos ta sinti cu tin 
espacio pa e aumento aki Le- 
galmente mester sondea e in- 
flacion entre Augustus 2014 
y Augustus 2015 (aumento 
den e prijs di consumidor). 


Cu e aumento di e BAZV cu 
1% esaki lo por tin efecto riba 
e inflacion. Tambe nos por 
a tuma nota di algun desar- 
oyo riba e mercado di crudo 
y fuel cu eventualmente lo 
afecta e porcentahe di infla- 
cion M , ta locual Minister Paul 
Croes a mustra. 


Un decision asina mester ta 
tuma cu tur cautela pa mot- 
ibo di efectonan inflatorio cu 
un aumento di sueldo mini- 
mo por trece cu ne. Minister 
Croes lo acerca Conseho So- 
cial Economico pa nan con- 
seho riba e posibel aumento 
di sueldo Minimo. Cifranan 
di Censo ta mustra cu entre 


15 y 20% di e trahadonan na 
Aruba ta gana e sueldo mini- 
mo. "Tumando tur cos den 
consideracion y hopi impor- 
tante na bienestar di e traha- 
donan di nos pais, nos lo bin 
cu un proporcion rasonabel 
pa un aumento di e sueldo 
minimo”, Minister di Labor 
drs. Paul Croes a señala.Q 

Trahadonan di Ling & Sons no ta contento y a welg'a 




tin kitamento di ora di trabou 
di forma robes, for di e traha- 
do na momento cu nan yega 
laat, sr. Dirks a splica. FTA ta 
atendiendo e problemanan y 
tin ley di con pa trata hende. 

"Desde 1 di april 2013, a wor- 


do defmi con ta kita ora for 
di un empleado ora cu e yega 
laat, pues hefenan mester 
cumpli cu esaki." Segun FTA 
nan tin conocemento di con 
Albert Hijn ta trata nan CAO 
na Hulanda pues no ta com- 
pronde kico ta e problema pa 
tin e mesun trato na Aruba. 
Tin tambe tratadonan nacio- 
nal cu ta stipula no por stroba 
un grupo di trahado pa drenta 
den un sindicato cual e com- 
pania tambe ta haci. Segun sr 
Dirks, aworaki ta asina leu cu 
ta mustra cu e compania lo ta 
bay a cumpli cu tratamento di 
CAO, entre otro door di e ac- 
cion cu a tuma luga ayera. M A 
papia cu e gerencia cu a bisa 
cu nan ta bay planifica pa sin- 
ta na mesa, pero nos sa cu tar- 
dansa ta haci cu e trahadonan 
ta bira incomodo cual ta haci e 
situacion mas dificik'Tambe 


ORANJESTAD - Diabi- 
erna merdia trahadonan 
di e super mercado Ling & 
Sons a sali mustrando nan 
mal contento cu pa dos 
aña caba ta sinta ta warda 
pa un CAO cu gerencia no 
kier yega un fin pa esaki 
wordo cumpli pa cual di 
parti di nan sindicato FTA 
as haya nan ta tuma un 
accion chikito pa mustra 
prensa local ta pasando se- 
gun Hubert Dirks di FTA. 

Segun FTA e trahadonan no 
ta contento pa diferente mo- 
tibo, pa di prome e CAO ta 
wordo trata ya pa 2 aña sin 
yega na acuerdo y tambe nan 
tin un trato no corecto di 
parti e compania y nan ta bisa 
cu e diferente hefe Hulandes 
ta gritanan entre otro. Tambe 


Relojes 

Cadenas 

Nos ta graba 
tur sorto di 
articulo 
di metal 
yama of 
bishita nos 

Compramos 

tin discusion riba locual ta e 
transferencia di e "union use M 
pa e sindicato. M Nan ta bisa 
cu semper tur transaccion pa 
cualkier banco cu ta wordo 
kita for di e trahado. Nos a 
bisa nan cu esaki na Aruba 
pa ningun di nan CAO no 
ta conta y cu ningun cen ta 
wordo kita, mientras cu awo 
nan ta cobra 3 florin. A yega 
asina leu cu e trahadonan kier 
paga 10 florin pa aña pero e 
compania no kier acepta esey 
tampoco. 

Menasa 

Sr. Dirks a splica cu e hefenan 
no a keda contento ora a haya 
sa cu e empleadonan kier a 
haic un M walk out mientras 
cu tin derecho di haci y a in- 
forma nan cu e trahadonan 
ta rabia cu e situacion actual. 
Sinembargo hefenan a bisa cu 
nan no mag di "walk out" sino 
nan ta wordo kita for di tra- 
bou. M A yega e punto cu hasta 
un hefe tabata cu camara gra- 
bando cara di e empleadonan 
y sacando nan potret. Despu- 
es di e walk out e trahadonan 



ta bay paden. 


Gerencia 

M Pa di prome nos ta hopi 
sorpresa cu e M walk out M a 
tuma luga, nos sa cu nego- 
ciacionnan ta andando y tin 
un di e puntonan cu ainda 
nan no por bin hunto pa cera 
e acuerdo." E punto ta uno 
cu e compania a para su tras, 
mientras cu semper a para 
habri pa discusion. Albert 
Hijn no ta un Franchise y 
ta organisa local. Esaki ta in- 
formacion cu a haya for di 
Marleen Maduro encarga cu 
departamento di marketing, 
kende a splica e situacion den 
nomber di gerencia di Ling & 
Sons. Q 



OPEN DAILY FOR BREAKFAST, LUNCH, DINNER & DRINKS 

SUNDAY - THURSDAY FROM 8:00 AM - MIDNIGHT 
FRIDAY & SATURDAY FROM 8:00 AM -1:00 AM 

DAILY SPECIALS FREEWIFI 

FREE & AMPLE PARKING 6ICE-COLD DRAFT BEERS 

6 FLAT SCREENS KIDS MENU & KIDS CORNER 

BARREL AGED COCKTAILS ARUBA'S LARGEST BOURBON SELECTIGN 


RENAISSANCE (SEAPORT) MARKETPLACE I ORANJESTAD 
TEL: +297 583 5511 I WWW.SIDEBARARUBA.COM 

n Q13 @ 

SMOA ta aclaria situacion di admision di alumnonan di MAVO 

pa Colegio Arubano 



Tocante e tema di toelat- 
ing di MAVO leerlingen 
pa Colegio Arubano, E 
fundacion cu ta maneha 
e.o. Colegio Arubano, 
esta Stichting Middelbaar 
Onderwijs Aruba (SMOA) 
a dicidi pa bin cu e comu- 
nicado aki pa aclaria e 
situacion. 

Studiantenan di MAVO, 
Bon bini na Colegio 
Arubano! 

Casi tur medio di comunica- 
cion ta dedicando atencion na 
e afluencia di studiantenan di 
Mavo na Colegio Arubano. 
Ta claro cu SMOA, directiva 
di Colegio, ta e Zwarte Piet 
den e dianan aki. Ta SMOA 
a pone e lata mucho halto pa 
e Mavistanan, ta SMOA kier 
haci di Colegio un scol elite. 
Esakinan ta un banda di e sto- 
ria cu nos kier pone stret. 
Cada alumno Arubano mes- 
ter haya e oportunidad pa 
haya un diploma segun su ca- 
pacidad, un ponencia cu tur 
hende ta aproba. Den pasado 
tabata tuma casi tur alumno 
cu a haya aviso di scol basico 
na Colegio Arubano, cu e 
tempo ey tabata e unico scol 
pa HAVOAWO riba e isla. 
Tabata tin un evaluacion, 
pero esaki tabata meramente 
un drempel. 

Colegio Arubano a crece y 
e calidad di enseñansa a bin 
claramente den peliger. Hopi 
alumno tabata demostra di 
tog no tin e capacidad necesa- 
rio pa logra haya e diploma, 
haciendo asina cu hopi mes- 
ter a bandona e scol despues 
di algun aña sin diploma. 
Lamentable pa e alumnonan 
ey, lamentable di e placa in- 
verti, pero tambe nada bon pa 
e otro alumnonan na scol. Ta 
hopi fastioso pa duna les den 
klas unda ya pa den tempora- 
da di Pasco mayoria alumno 
tabata sa caba cu nan lo keda 
sinta of mester bandona scol. 
Esaki ta pone un stempel riba 
e enseñansa y tambe e alum- 
nonan, cu si tabata na nan 
luga na Colegio, a bira e vic- 
timanan. 

E calidad di enseñansa mes- 
ter a subi y un di e pasonan 
tabata pa introduci un ‘in- 
staptoets’. E toets aki a keda 
diseña pa Colegio, Examen- 
buro y representantenan di 
enseñansa basico. Ta trata 
principalmente di perspica- 


cia matematico y eficacia den 
lesamento. Colegio Sanico- 
las, e otro scol di Havo riba e 
isla, tambe ta uza e toets aki. 

Normanan transitorio 
mas estricto 

Ya pa hopi aña Colegio Aru- 
bano ta acumula tur dato di 
cifra di e alumnonan. Di e 
datonan aki por calcula e exi- 
to escolar di e alumnonan. Di 
e cifranan di e prome añanan 
por anticipa si e alumno tin 
un bon chens pa logra su di- 
ploma. Esaki a proba di ta po- 
sibel y a resulta den reglanan 
mas estricto pa bay over di un 
klas pa e siguiente. Tambe 
e afluencia di Mavistanan a 
keda analisa na e manera aki. 
E alumnonan di Mavo ta haci 
examen den seis materia. A 
keda demostra cu cu e cifran- 
an di e materianan Hulandes 
y Ingles por pronostica poco, 
mientras cu pa cu e cifra di 
otro cuater materianan si por 
a anticipa mas. A base di esaki 
Colegio a yega na otro norma 
transitorio: pa e otro cuater 
materianan di examen mester 
tin un promedio di 7.5papor 
haci entrada na Havo 4 posi- 
bel. Acerca a bin un exigencia 
mas cu no por tin mas cu dos 
onvoldoende (insuficiente) 
riba e lista, di cual maximo 
un so por ta sea Hulandes of 
Ingles. 

Cu esaki ta parce cu Colegio 
Arubano kier evita e Ma- 
vistanan. Nada ta menos ber- 
dad ! E alumnonan cu ta acu- 
mula nan formacion escolar 
ta demostra di ta perseverante 
y ta logra hopi den bida. Nan 
ta bay prome Mavo, sigui pa 
Havo y kisas hasta Vwo. Es- 
aki ta exigi perseverancia, cu 
ta un bon cualidad pa tin den 
bida. Pa e alumnonan aki Co- 
legio Arubano ta habri e por- 
tanan hancho ! E alumnonan, 
di cual ya caba por anticipa 
cu nan no lo por cu e nivel di 
enseñansa aki, nos kier evita 
nan perdida di tempo y di en- 
ergia. 

Tambe cu e normanan di 
afluencia bieu, e Mavistan- 
an ta limita. Ta trata di mas 
o menos 50 alumno anual- 
mente cu ta drenta Havo 4. E 
cantidad ta mas o menos igual 
na e cantidad di afluencia di 
alumno di Mavo den e otro 
añanan prome(Cbl y Cb2). 
Despues di e prome aña na 
Mavo, un grupo grandi di 
alumno, di cual ta defmi cu 
nan capacidad ta mas halto cu 


nivel Mavo ta drenta Havo y 
despues di dos aña ta sigui un 
grupo mas chikito. E alum- 
nonan aki ta tuma epaso aki 
sin perdida di tempo y nor- 
malmente cu exito. 

Mehoracion di enseñansa 

Reglanan pa bay over mas 
estricto y un ‘toelatingstoets’ 
mehora, a percura pa un am- 
biente di siña y traha mas 
trankilo. Esaki ta un condi- 
cion basico pa mehoracion 
di enseñansa. A traha duro 
na e mehoransa aki e ultimo 
añanan y e proceso ta leu di 
ta cla. Colegio Arubano kier 
sigui traha na un enseñansa 
di bon calidad. No ta trata di 
un scol elite, manera hopi ta 
opina, sino un scol unda tur 
mucha ta haya nan derecho, 
si e tin e capacidad necesario 
pa HavoAwo. 

Cu e desaroyonan tur hende 
mester ta contento; Aruba 
tin mester di bon enseñansa. 
Asina mes e reglanan nobo 
ta haya resistencia, princi- 
palmente di e scolnan di 
Mavo, apoya pa minister: e 
normanan di admision lo ta 
mucho estricto y ta corta e 
caminda di e alumnonan, cu 
sigur lo por logra un diploma 
di Havo. A forma un comis- 
ion, consistiendo di repre- 
santantenan di Mavo y Havo. 
E comision mester a trata e 
problematica di conexion di 
Mavo pa Havo. E comision 
aki a haya, entre otro, na nan 
disposicion, material statisti- 
co cu Colegio tin di afluencia 
di Mavo, material cu ta indica 
cu mitar di esnan cu ta drenta 
no ta exitoso. 


Entretanto e grupo di tra- 
bou ey a publica nan resul- 
tadonan. Un determinacion 
importante tabata, cu e nivel 
di enseñansa na e scolnan 
Mavo na Aruba ta laga di 
desea. Mehoracion di ense- 
ñansa na Mavo ta necesario. 
Banda di esaki e comision a 
bin cu bon proposicionnan 
pa un miho conexion, un 
scol di verano (zomersc 
hool), klasnan Mavo-plus y 
otro temanan. Colegio Aru- 
bano a traha gustosamente 
na e trabou di e comision aki 
y ta sostene tambe e resulta- 
donan. E proposicionnan ta 
brinda un perspectiva pa un 
miho conexion Mavo-Havo 
den futuro. Un conexion cu 
lo duna mas Mavista un bon 
oportunidad pa haya un di- 
ploma di Havo. 

Ingreso actual 
Na momento cu Colegio 
a anuncia su rekistonan di 
afluencia mas estricto, a bin 
critica di e scolnan Mavo. E 
anuncio lo tabata mucho laat. 
E reglanan nobo a keda pos- 
poni cu un aña y den e aña 
ey e comision por a haci su 
trabou. E trabou ey lo mes- 
ter tabata cla pa comienso di 
e aña escolar aki, pero esaki 
no tabata e caso. Pa no haya 
e culpa atrobe di cu e regla- 
nan ta laat publica, Colegio 
Arubano a anuncia e reglanan 
nobo den un etapa apropia. 

E anuncio aki a hiba na hopi 
critica. Pakico haci e reglanan 
mas pisa, si tog nos tin plan 
pa drecha e situacion. Cole- 
gio Arubano ta duna constan- 
te indicacion cu si e plannan 
ey tin efecto, e ingreso lo bira 


topico di discusion atrobe. 
Sin realisacion di e plannan, 
e situacion actual ta keda 
mescos y asina tambe e mo- 
tibonan pa haci e reglanan di 
admision mas estricto ta keda 
vigente. 

Colegio lo mester, segun al- 
gun, tuma e normanan di 
Hulanda, cu ta exigi un pro- 
medio di 6.8 pa e materianan 
di examen. Pero esaki ta difi- 
cil pa cuadra cu e stipulacion 
cu enseñansa na Mavo mes- 
ter drecha. Si e calidad ta bou 
nivel, manera e comision a 
indica, no tin base pa tuma 
e normanan aki over. E nor- 
manan na Hulanda sigur no 
ta stipula pa minister, manera 
nos propio minister a trece 
dilanti na Staten. Un minis- 
ter Hulandes ta tene su mes 
na e libertad di enseñansa cu 
ta ancra den ley y no ta in- 
tromete absolutamente cu 
reglanan di admision. In- 
tromete den sorto di asun- 
tonan asina ta nifica pa min- 
isternan Hulandes suicidio 
politico. E regla di promedio 
6.8 ta un sugerencia di VO- 
raad, un asociacion di scol. 
Un scol ta mantene su mes 
na e sugerencia, e otro no. 

Colegio Arubano ta yama bon 
bini cu gusto na tur alumno 
di Mavo cu ta demostra di tin 
e capacidadnan necesario pa 
sigui Havo. Colegio Arubano 
ta traha tambe gustosamente 
na e mehoracion di e conex- 
ion Mavo-Havo. (Sinembar- 
go) den e situacion actual, e 
reglanan di admision mas es- 
ctricto ta na nan lugar. Q 

Pareha turista cu trauma despues di a bira victima di ladronicia 




Chauffeur truck di a reverse y kibra 

un palo di luz 


SAN NICOLAS - Dia- 
bierna den oranan di at- 
ardi un pareha turista di 
vakantie aki na Aruba a 


bira victima di ladroni- 
cia ora den area di Grape 
Field nan a tuma nota di 
antisocial ta coba den nan 
auto. 

E pareha aki a core yega na 
nan auto pa core tras di e 
individuo nan a perde for di 
bista y durante e coremento 
nan a perde control acci- 
denta tambe kibra e auto di- 


lanti. Mientras nan a bin bati 
alarma na e personal di park 
ranger polis a keda notifica di 
biaha. E pareha turista aki ta- 
bata den trauma di e inciden- 
te di cual antisocial a horta un 
tas den nan auto. Te hasta e 
personal di slachtofferhulp 
a presenta na e sitio pa asina 
atende cu e pareha turista aki 
cu nan trauma di loke nan a 
pasa aden.Q 



Nedar Educalief óp Aruba orgaiiiseert in 
samçnwçrking mei hç| Centrxinri woor 
ConfliQlhantering in Nederland, wederoin een 
informatieavonel over de opleiding op maandag 
18 mei om 19.00u in hotel Talkof Ihe Town. 
De opleiding zal in November 201S worden 
aangeboden op Aruba bij voldoemde deelname. 
B&langstellenden kunrien zichi aaomelden bij 
de heer C.Tjon Teltoon 5939129 of via 
hotensóeng@mulliweb»nl. Indtsn u vertiinderd 
bent kunt u uw emailadres en telefoonnummer 
doorgeven, dan nemen wij contact met u op. 
Zie www.cvc.nl. De opleiding w-ordt momentçel 
vanaf 25 mei a,s. op Curacao verzorgd. 



HATO - Diabierna mainta 
na altura di e rotonde na 
Hato a sosode un accidente. 
Chauffeur di un truck di 
Ecotech a reverse , y cu con- 
secuencia el a kibra un palo 
di luz. 

E desordo a pone cu e chauf- 
feur a para e truck y ora el a 
Sali wak kico a sosode el a tuma 
nota cu e palo di luz ta kibra. 
Patruya di trafico y personal di 
roadservice a acudi na e sitio pa 
asina wak kico a sosode y tuma 
dato di e chauffeur.Q 

Team cientifico a descubri 

Prome pisca cu sanger cayente den henter su curpa 


Un team di cientifico di 
e Administracion Nacio- 
nal Oceanico y Atmos- 
ferico (NOAA) a descubri 
e prome pisca cu sanger 
cayente cu ta circula den 
henter su curpa, manera ta 
pasa cu mamifero y parha. 
E pisca “luna real” (Lam- 
pris guttatus) ta logra au- 
menta e temperatura di 
su curpa cu e movecion 
constante di su “aleta pec- 
toral”, acelerando su me- 
tabolismo y su tempo di 
reaccion. 

E echo di a descubri un pisca 
capaz di keinta a pesar di e 
temperatura friu di e medio 
den cual e ta biba, e ta cam- 
bia e manera di pensa riba 
e habilidad di piscanan y di 
otro organismo pa mantene 
e calor den nan curpa, asina 
biologo Nicholas Wegner di 
Southwest Fisheries Science 
Center di NOAA ta declara 
na Sinc, autor principal di e 
estudio cu Science ta publica. 

E pisca “luna real” ta gen- 



mantene mas cayente com- 
para cu e awa di su ambiente 
incluso si e temperatura di e 
awa ta baha lihe. 

E pisca a logra un tempera- 
tura muscular di 5 grado den 
e awa, mientras cu e tabata 
landa den awa entre 45 y 300 
meter di profundidad. Pa 
e motibo aki, e pisca ta me- 
hora su rendimento danki 
na e keintamento un parti di 
su cerebro cu ta permiti cu e 
pisca tin un miho reaccion y 


era calor cu e musculo cu ta 
move e “aleta” cu tin na su 
pecho y ta posee algun ader 
special den su ‘branquia’ cu 
ta forma un intercambio di 
calor . 

E red di ader di e pisca aki ta 
uza sanger cu ta bira cayente 
despues di e movecion mus- 
cular, pa aumenta e tempera- 
tura di e sanger di arteria. 

Cinco grado riba e tem- 
peratura di awa 

E resultadonan di e estudio 
aki ta revela cu e temperatura 
di e curpa di e pisca “luna” ta 



resolucion visual,” Wegner a 
splica. 

Capaz di keinta henter 
curpa 

Di e modo aki e pisca “luna 
real” ta bira mas activo ora e 
ta trapa un presa mas rapido 
manera calamar y por migra 
na un distancia mas grandi 
den awa friu y profundo unda 
e ta pasa e mayor parti di su 
tempo. 

Solamente e pisca spada 
of algun tribon ta capaz di 
keinta cierto parti di su cur- 
pa. Sinembargo, e biologo ta 
subraya, cu e piscanan aki tin 
cu haci biahenan regular pa e 
superficie di e awa pa keinta e 
resto di su curpa, incluyendo 
e curason. E pisca luna ta e 
unico pisca conoci cu ta ca- 
paz di keinta henter su curpa. 
Wegner ta balora e hallazgo 
aki pasobra ta permiti “com- 
pronde e papel cu diferente 
especie ta realisa den e medio 
ambiente marino y con su 
adaptacion fisiologico unico 
ta yuda nan sobrevivi.”Q 

Creando lasonan cu diferente institucion 

Universidad di Aruba cu oportunidad pa beca Europeo 



ORANJESTAD - Universidad di 
Aruba cu oportunidad pa beca 
Europeo 

Cu e meta pa hunga un rol am- 
plio den comunidad di Aruba y 
alabes pa engrandece e posibili- 
dad nan di su studiantenan, Uni- 
versidad di Aruba ta estrechando 
lasonan cu diferente institucion y 
ta trahando riba programanan di 
intercambio. 

Un di e programanan di intercam- 
bio aki ta Erasmus+ di Union Eu- 
ropeo. Ta trata di un programa di 
15 miyon euro cu ta brinda e opor- 
tunidad pa personanan di tur edad 
por sigui desaroya nan mes siendo 
parti di un institucion local y oper- 
ando den un contexto internacional. 
Desde 2013 Universidad di Aruba ta 
wordo acredita door di NVAO, cu 
ta un organisacion di acreditacion pa 
Hulanda y Belgica. E acreditacion aki 
ta mustra cu Universidad di Aruba ta 
cumpli cu normanan Europeo y cu e 
calidad di educacion ofreci ta uno cu 
por competi den region. 

Educacion mas halto 


A base di e acreditacion aki Univer- 
sidad di Aruba a aplica pa e programa 
Erasmus+ y entrante 1 di januari 
2015 a obtene un ‘Erasmus Charter 
for Higher Education’ for di Union 
Europeo. Cu e instrumentonan aki 


awor por cuminsa ofrece intercam- 
bio na studiante y docente y por 
intercambia cu universidadnan cu 
tambe ta forma parti di e programa. 
Studiantenan por intercambia pa un 
periodo di entre 3 pa 12 luna na un 


Universidad Europeo pafo di Reino 
Hulandes, of por haci un traineeship 
pa un periodo di 2 pa 12 luna. Esun- 
nan interesa mester planea adelanta y 
por tuma contacto cu Universidad di 
Aruba. 

Adicionalmente Universidad di 
Aruba ta complementa e posibilidad 
di intercambio traves di Erasmus + 
cu diferente otro programa. Asina 
por ehempel a aplica pa un beca pa 
stimula cooperacion cu otro univer- 
sidadnan Europeo y tambe lo busca 
synergia cu e cooperacion existente 
cu Universidad di South Carolina. 
Alabes ta en espera di un beca Jean 
Monet’, cu cual e Facultad di Derecho 
di Universidad di Aruba por fmancia 
un modulo ‘Comparative European 
and Caribbean Integration Law’. Cu 
e combinacion di ley Caribense y Eu- 
ropeo aki y e pakete di beca Europeo, 
Universidad di Aruba ta crea opor- 
tunidadnan nobo pa su studiantenan. 
Den cooperacion cu Representacion 
di Gobierno di Aruba na Bruselas y 
Arubahuis na Hulanda, ta trahando 
cu otro pa brinda e oportunidad aki 
na studiantenan di Aruba. □ 


Celebracion di dia nacional 
di bandera di Haiti 



ORANJESTAD - Pueblo 
di Aruba ta keda invita 
pa celebra dia nacional di 
bandera di Haiti. Esaki lo 
tuma dialuna 18 di mei na 
Biblioteca Nacional di 7or 
pa 8or y mey di anochi. 

Recientemente, Mirto Laclé 
a duna di conoce cu esaki ta 
212 aña cu esaki ta keda con- 


memora. 

Y ta den e cuadro aki mes, 
Aruba ta desea di saluda Hai- 
ti. Aruba tin un comunidad di 
Haitiano pa hopi tempo caba. 
Segun sr. Laclé Haiti ta un 
pais sumamente importante 
den Caribe, mirando cu el a 
sirbi como ehempel pa hopi 
otro pais cu a lucha pa nan 
libertad despues di cu Haiti a 


haci esaki cu exito. Tur Hai- 
tiano rond di mundo ta cel- 
ebra e dia aki cu orguyo. Sr. 
Laclé como educador y his- 
toriado ta subraya cu hunto 
Biblioteca Nacional y tambe 
Departamento di Cultura 
y instituto pedagogico kier 
conmemora esaki. 

Intercambio 



Sr. Laclé ta subraya cu riba e 
anochi aki por spera un inter- 
cambio di diferente aspecto 
di cultura. 

Topiconan manera linguis- 
tica lo bin dilanti. Mescos cu 
na Aruba, nos ta papia un idi- 
oma creole cu ta Papiamento, 
Haiti tin su creole tambe. 
Tambe lo papia di arte na 
Haiti y su totalidad den cul- 
tura caminda creatividad 
ta hunga un papel clave. Lo 
para keto riba diferente obra 
di literatura Haitiano, lo dia- 
loga riba un buki cu ta basa 
su mes na Haiti y e shock 
entre dos cultura cual ta esun 
Caribense y esun Europeo. 
Tambe nan lo papia di e re- 
ligion na Haiti, esta voodoo 
cual hopi hende ta mira den 
un luz scur. 

Basicamente lo dal un trip 
cultural rond di Haiti, cu 


lo inclui te hasta e cuminda 
Creole.“Aruba tin su propio 
cultura, pero e ta un pais di 
inmigrante pues nan tambe 
por comparti di nan cu nos” 
sr. Laclé ta expresa. 

E evento lo ta uno suma- 
mente interesante, e ta duna 
hende un oportunidad di ta 
den un ambiente cultural cu 
enfoke riba historia di Haiti 
cual ta uno hopi diferente y 
interesante. 

Tambe lo papia di e aspecto 
di bida Caribense y su his- 
toria y tur locual esaki ta bin 
cu ne. E evento lo conta cu 
exposicion di cuminda, arte, 
baile, canto, poesia. Tin hopi 
cos cu hende ta ignora di 
Haiti y den Caribe en gen- 
eral. E anochi aki lo pone luz 
riba tur esakinan, lo tin char- 
lanan informativo tambe. 

E storia di Haiti lo wordo pre- 
senta cu hopi ilustracion.Q 

Wendy Maduro Johnson, Orador di tedxTalkOranjestadWomen 


“Mi ta sinti mi honra di haya e oportunidad aki” 


ORANJESTAD - Wendy 
Maduro Johnson, ta un di 
e oradornan pa e confer- 
encia T edxOranj es tad- 
women cu ta tuma luga 
28 di mei di proximo. E ta 
conta Bon Dia Aruba kico 
e ta spera di trece dilanti 


mira amistad entre nan. 

Topico treci dilanti 

Bon Dia Aruba, a puntra 
Maduro Johnson con e ta 
bay uza e oportunidad aki y 
kico el lo trece dilanti. E1 a 
bisa ”Mi tabata sa cu mi mes- 


tre sernan femenino. Esaki ta 
un faceta di nos bida diario 
como muhe den tur ramo 
di profesion, edad, rasa, y 
sexualidad cu ta causa hopi 
di nos un dolor inmenso y 
skerpi. Den mi presentacion 
mi lo explora varios scenario 


vocifera nos necesidad, ken 
lo haci esaki pa nos? Pues mi 
a sinti mi privilegia pa trece 
esaki dilanti. Mi tin hopi re- 
spet y admiracion pa esun- 
nan cu a lucha prome cu mi, 
pa e generacion di muhenan 
cu pa via di nan mi tin dere- 


oradornan por papia di kico 
nan kier na un audiencia lo- 
cal desde politica te na exper- 
encianan personal. E TEDx 
talk nan aki ta wordo alinea 
pa oficinanan di TEDx y 
despues lo wordo poni riba 
internet. 

E TEDx aki lo ta enfoca riba 
hende muhe di diferente ran- 
go di bida cu ta bay uni hunto 
bou di un dak pa comparti cu 
otro nan ideanan. Aña pasa, 
durante e conferencia di Ex- 
traordinary Women tabata 
tin 4 orador local kende nan 
tabata Xina Tromp-Giel, Es- 
ther Gomes, Sandra Brown 
y Ziziane Flemming. E aña 
aki e oradornan lo ta Sra. 
Maduro Johnson, Nathalie 
Maduro, Valerie Croes y Ya- 
kari Gabriel. Aña pasa, nan a 
presenta nan storianan riba e 
plataforma aki pa inspira nos 
comunidad, pa motiva otro 
hende muhe pa lanta para, 
pa nan kere den nan mesun 
trayectorio y tuma un posi- 
cion consciente pa realisa 
nan soñonan. 


den su presentacion y con 
honra e ta sinti di haya e 
oportunidad aki. 

Maduro Johnson ta comenta 
“Ora mi a wordo acerca pa ta 
un di e oradornan pa e prome 
Tedx event, mi tabata hopi 
sorprendi pero mi a sinti mi 
honra. E ta un privilegio pa ta 
un bos pa e muhenan di mi 
generacion y pa muhenan en 
general.” Manera a menciona 
den pasado 


chonan pasobra nan nunca a 
entrega y como un feminista 
hoben, mi lo trece e aprecio 
aki dilanti, pa nos nunca de- 
sacredita ni lubida e exper- 
encia di nos grandi nan y pa 
sigui den e rumbo pa igual- 
dad y liberacion.” 

Causa di e conferencia 
Manera Bon Dia Aruba a 
publica prome, e conferen- 
cia di TEDx ta un extension 
di TED talks. Cu por wordo 
crea independientemente 
pa ken cu ta basta nan haya 
e licencia pa haci esaki. E 


E sesion ta dirigi na motiva 
mas hende muhe pa recon- 
oce nan mesun recursonan, 
pa nan extende un man na 
otro hende muhe como 
mentor y curasha nan pa haci 
uzo di nan mesun fuentenan 
unico di forsa interno. 

Julisa Arends. a conta Bon 
Dia Aruba den un entrevista 
cu e ta sinti cu su proposito 
den bida ta inspira y yuda 
otro hende muhe. Y esaki ta 
locual e ta haci y lo sigui haci. 
E prome charla “TEDx- 
Women Aruba”,organisa pa 
su persona conhuntamente 
cu Camara di Comercio. □ 


Maduro Johnson ta un ho- 
ben Arubiano, feminista rad- 
ical y un defensor ferviente 
di lactancia materno. Desde 
un edad hopi jong e tabata 
tin un pasion pa derechonan 
humano y derechonan di 
hende muhe. E1 o comparti 
su experiencia personal di a 
lanta den un ambiente suma- 
mente religioso pero a tuma 
e decision di bira un ateista. 
Den un forma refrescante e 
lo trece su punto di bista con 
e hende muhe di awendia ta 


ooa 

ter a uza e oportunidad aki na 
un manera sabi y enfoca riba 
un topico cu nos ta enfrenta 
como muhe. amistadnan en- 


di amistad entre muhe, ex- 
perencia actual y dicon nos 
ta haya e laso aki asina difi- 
cil. Dicon como muhe nos ta 
kibra otro, reda otro, y mira 
nos mesun sexo den un luz 
negativo, tur esaki lo wordo 
trata. “ 

E ta sigui subraya “Ora 
muhenan haya e chens di 
papia publicamente, nos 
atencion mester ta riba e me- 
horacion y desaroyo di nos 
sexo, y mester enfatisa nos 
bida diario y e problemanan 
cu nos ta enfrenta. Si nos no 

PAHO/WHO ta urgi 
pa control di presion 


Den Latino America y Ca- 
ribe, solamente 1 den cada 
5 hende cu hipertension 
ta maneha pa tene nan 
presion bou di 140/90.17 
di mei ta dia di hiperten- 
sion, PAHO/WHO ta haci 
yamada na tur gobierno, 
profesionalnan den salud 
y henter sociedad pa haci 
mas pa controla nan pre- 
sion y preveni pa haya 
ataca di curason, stroke y 
otro problema cu salud. 

“Hipertension, cual ta e fac- 
tor di mas grandi pa malesa 
y morto prematuro di male- 
sanan di curason, ta afecta 
rond si 250 miyon hende 
den e continente Mericano, 
y den mayoria pais, cifranan 
di control riba presion halto 
ta demasiado abou,” segun 
director di PAHO Carissa 
Etienne. 

Hende cu hipertension ta 
wordo considera pa tin nan 
condicion bou di control si 
nan presion ta bou di 140/90 
mm Hg henter dia pa 365 dia 
consecutivo. 

Hopi no por controla 
hipertension 

Den Latino America y Ca- 
ribe, mas o menos 80% di 
hende cu hipertension no tin 
bon control di esaki. Segun 
“Prospective Urban and Ru- 
ral Epidemiology (PURE)”, 
un estudio den Argentina, 
Brazil y Chile ta indica cu 
57% di hende cu hiperten- 
sion ta na altura cu nan tin 
e condicion, solamente 53% 
di esunnan cu ta na altura di 
esaki ta sigui tratamento pe. 
Y solamente 30% di esunnan 
bou di tratamento tin nan 
hipertension bou di control. 
Entre tur hende cu hiperten- 
sion (incluyendo esunnan cu 
no sa cu nan tin e condicion), 
e porcentahe controla ta sola- 


mente 19%. 

E paisnan di continente 
Americano hunto a establ- 
ece un meta pa yega na 35% 
di hende cu tin hipertension 
bou di control pa aña 2019. 
Te cu awe, solamente tres 
pais a yega nan meta: Canada 
cu 68%, Cuba cu 36% y Mer- 
ca cu 52%. 

E otro ciudadnan lo mester 
haci mas esfuerso pa yega nan 
meta. 

Dia di hipertension 

Pedro Orduñez encarga cu 
prevencion y control di male- 
sanan cronico na PAHO/ 
WHO ta bisa, hipertension 


Barbados ta e prome pais den 
continente Americano pa im- 
plementa e proyecto, conoci 
como “Global Standardized 
Hypertension T reatment 
(GSHT) project”, y un otro 
pais den su region ta plane- 
ando pa implementa esaki 
tambe den un futuro cercano. 

Curso nobo di 
hipertension 

PAHO a lansa un curso nobo 
riba maneho di hipertension 
pa personanan den cuido 
medico, coordina pa :Argen- 
tine Society of Cardiology 
(SAC), cu sosten fmanciero 
di CDC y asistencia tecnico 



no tin cura, pero e por wordo 
preveni, retarda y controla. 
“Riba dia di hipertension, 
nos kier curasha tur adulto 
particularmente, pa check 
nan presion regularmente, 
come mas fruta y vegetal y 
uza consumi menos salo cu 
ta posibel, pa ta activo, evita 
alcohol y tabaco, y pa tuma 
remedi pa presion si ta nec- 
esario tur dia.” 

PAHO/WHO y U.S. Cen- 
ters for Disease Control and 
Prevention (CDC) ta colabo- 
rando den proyectonan cu 
por contribui masha hopi na 
yega e meta global pa reduci 
hipertension cu 25% pa 2025, 
cual por preveni miyones di 
morto causa pa malesanan di 
curason 


di Inter-American Society od 
Cardiology (SIAC) y Latin 
American Society of Hyper- 
tension (LASH). Studian- 
tenan cu completa e curso cu 
ta consisti di 12 modulo y un 
evaluacion fmal lo ricibi cer- 
tificado di PAHO/WHO. 

Remedi pa hipertension 
na bon prijs 

Desde 2013, PAHO a per- 
miti paisnan den continente 
Americano pa provee remedi 
pa hipertension, diabetes y 
diferente cancer, na prijsnan 
hopi alcansabel, esaki como 
parti di PAHO/WHO su 
sosten universal na salud ac- 
cesibel y implementacion di 
paisnan di un strategia 2012 
- 2025 pa preveni y controla 
malesanan cronico. □ 


Cumindanan cu por yuda 
contra hipertension 

Comemento bon ta hunga 
un rol grandi den man- 
tene hende den bon salud 
mental y fisico segun ta 
subi di edad. Mantencion 
di un peso saludabel y nu- 
tricion adecua ta reduci 
chens pa persona adulto 
experiencia condicionnan 
cronico. Segun CDC, hip- 
ertension ta afecta 1 den 
cada 3 adulto na Merca. 

Hipertension (presion halto), 
ta ora cu sanger ta pusha con- 
tra di e muraya di e slagader, 
preveniendo fluho di sanger 




pa un motibo of otro, pero 
peach particularmente ta 
efectivo den prevencion di 
hipertension. Djis un peach 
ta provee casi 10% di potasio 
cu hende ta rekeri cada dia, 
y e fruta tin bon cantidad di 
magnesium tambe. 


den e curpa, aunke cu e ta 
normal pa presion di sanger 
subi y baha dependiendo ac- 
tividad y nivel di stress, si e 
keda halto pa un periodo lar- 
go, e por causa problemanan 
serio pa e curason. 

Selder 

Selder ta contene un kimico 
cu yama phthalides, cual ta 
aumenta fluho di sanger na 
e diferente partinan di curpa 
door di relaha e muraya di 
e adernan cual consecuent- 
emente ta baha e presion. 
Selder tambe ta halto den 
fibra, magnesium y potasio, 
cual ta asisti e curpa na regula 
e presion. 

Bonchi blanco 

Un otro cuminda yen di forsa 
cu ta baha presion ta bonchi 
blanco. Un copi di bonchi 
blanco ta provee 13 porciento 
di calcium, 24% di potasio y 
30% di magnesium cu hende 
mester di dje tur dia. 

Peach 

Tur fruta ta beneficia e curpa 


“Berries” 

Blueberry y otro sorto di ber- 
ries ta baha presion di sanger. 
Nan ta yena cu componente 
natural cu ta wordo yama fal- 
vonoids cual ta hopi efectivo 
na yuda adulto preveni hiper- 
tension. Raspberry y Straw- 
berry facilmente por wordo 
agrega na cualkier cuminda. 
Uza nan pa complementa un 
desayuno of pone nan den 
freezer pa un dessert. 

“Skim Milk” 

Diferente dieta ta sugeri pa 
adulto consumi mas cum- 
inda cu ta contene hopi cal- 
cium. Mientras cu lechi tin 
un cantidad significante di 
calcium, tambe e tin hopi vet. 
Skim Milk sinembargo no 
tin vet y tur e beneficionan di 
lechi regular. Reduccion di e 
cantidad di vet cu ta wordo 
consumi ta esencial pa reduci 
presion. 

Pa esunnan cu no ta gusta/ 
no por bebe lechi, come lechi 
cu tin poco vet tambe ta yuda 
den e situacion aki.Q 

E stapnan tuma ta mucho chikito 



ORANJESTAD -E camin- 
da cu Gobierno a tuma 
, pero cu stap demasia- 
do chikito, esta di hisa e 
health-tax (BAZV) cu 1% 
pa 2% y baha e porcentahe 
cu ta kita di entrada cu 1% 
ta hiba Aruba den bon di- 
reccion. 

Pasobra asina porfm tur ciu- 
dadano na Aruba( y no sector 
di turismo so) por cuminsa 
saca beneficio di industria 
di turismo ora nos comparti 
nos gastonan di AZV cu e 
turistanan (legal y ilegal). 
Mester manda si un señal 
fuerte contra di e pensam- 
ento di e profesor Hulandes 
(un tal Vermeend) cu ta con- 
sehando Minister Bermudez 
pa sigui cobra “toelagen” , 
manera primanan di AZV y 
SVB for di entradanan en bes 
di cobra nan for di gastonan. 

A pesar cu e meneer ey por ta 


un super experto, e situacion 
di ARUBA ta ful diferente 
cu di Hulanda pa motibo cu 
nos tin y ta depende relativa- 
mente mas di turista (legal y 
ilegal) . 

A bira tempo pa nan tambe 
aporta na bienestar di e ciu- 
dadanonan di Aruba y asina 
alivia nos tur di e peso grandi 
di e Aruba cu nan( e turistan- 


an) ta bin gosa di dje. Loke 
Gobierno mester haci ta tuma 
stapnan mas grandi pa yega 
na cobra 6% di health-tax 
(BAZV) y asina independisa 
AZV di manera cu AZV por 
bay traha riba un miho pakete 
di servicio. No por a elimina 
BBO y hisa BAZV(health- 
tax) mas ? 


Den principio 

E mesun principio cu a cum- 
insa aplica, cobrando BAZV 
(luga di prima AZV) lo mes- 
ter wordo aplica tambe pa e 
fondonan di “pensioen di 
biehes” y di “pensioen di vi- 
udo y huerfano” , siendo tur 
dos fondo , fondonan cu tur 
hende mester aporta y gosa di 
nan. E fondonan “di malesa” 


, “di accidente” y “di cesan- 
tia” cu SVB ta administra 
mester wordo elimina y pasa 
pa sector priva( doñonan di 
trabao y trahadonan) como 
NO ta trata di fondonan cu 
tur hende ta aporta ni gosa di 
nan. 

A base di e gastonan di e fon- 
donan di biehes y di viudo/ 
huerfano Gobierno lo por 
yega na e decision(por fabor 
encarga Director di SVB pa 
studia e posibilidad) pa cobra 
un BSVB (social security tax) 
manera ta cobrando BAZV 
(health-tax) awor aki. 

Finalmente Aruba lo caba 
na cobra un “H&SS-tax” y 
independisa AZV y SVB di 
moda cu nan dos lo no de- 
pende directamente mas di 
entradanan di Gobierno pero 
di entradanan di H&SS tax 
. Si den e proceso aki mes- 
ter elimina BBO pakico no 
elimina e BBO?Q 


Advertorial 


Prensa a disfruta di e SuperMac nobo y un McFlurry 

na McDonald’s 


ORANJESTAD - Reci- 
entemente McDonald’s 
a introduci e pan Premi- 
um SuperMac. E Super- 
Mac nobo ta basa riba e 
asina popular BigMac. 

E pan ta consisti di tres par- 
ti di e carni di baca 100% 
mescla cu e saus special 
di BigMac, keshi cheddar 
gesmelt, lechuga, siboyo 
corta chikito, pickle, riba 
un pan cu simia sesame. 
Por disfruta e pan aki como 
almuerzo of cena, cu algo 
di bebe y un salada of Mc- 
Donald’s su “World Fa- 
mous Fries” 

Hunto cu e Premiun Su- 
perMac, Prensa a disfruta 
di e McFlurry Snicker 
Almond tambe. McFlurry 
Snicker Almond ta bek na 
tur e restaurant nan di Mc- 
Donald’s. 

E ijscream cremoso, yena 
cu caramel y pidanan chikito 
di Snickers cu almendra ta 
crea un explosion di un sabor 
iresistibel. E combinacion di 
un sabor zoet y crunchi, ta 
haci e McFlurry Snickers Al- 
mond un dessert hopi dushi 
pa e consumidor cu ta gusta 
chuculati. 

Purba e Premium Super- 
Mac combina cu e McFlurry 
Snicker Almond na bo res- 
taurant favorito di McDon- 
ald’s na Palm Beach, Sero 



Blanco of na Santa Cruz. Pa 
mas informacion bishita e 
website www.mcdonaldsdwi. 
com, of “Like” e pagina di Mc 
Donald’s Aruba riba Face- 
book of “Follow” riba Twit- 
ter @McDonalds CA. 

Arco Dorado ta e frankicia 
mas grandi na mundo di Mc- 
Donald’s. E ta e cadena mas 
grandi den Latino America 
y Caribe. E ta posee e dere- 
cho di opera frankicianan 
di McDonald’s den Latino 



America y Caribe, incluyen- 
do Argentina, Aruba, Brasil, 
Chile, Colombia, Costa Rica, 
Corsou, Ecuador, French 
Guayana, Guadalupe, Mar- 
tinique, Mexico, Panama, 
Peru, Puerto Rico, St. Croix, 
St. Thomas, Trinidad y To- 
bago, Uruguay y Venezuela. 
E compania ta opera y fran- 
kicia un total di 2.121 res- 
taurant di McDonald’s cu 
mas di 95.000 empleado cu ta 
atende cerca di 4,3 miyon di 
cliente diariamente. □ 

Fraccion (MEP) 

Bao maneho di Otmar Oduber Arubus ta sigui sangra e compania 



ORANJESTAD - Ta pica 
pa mira un minister cay 
riba su boca siman pasa 
durante e reunion di Par- 
lamento tratando presu- 
puesto 2015. Aki partido 
MEP ta referi na Minis- 
ter Otmar Oduber, kende 
no por a wanta su propio 
engañonan mas y na yo- 
ramento a declara cu e 
compania Arubus ta bay- 
endo financieramente 
hopi malo y cu mester 
haci esfuersonan sobre 
humano pa scapa e com- 
pania aki. 

Aumento prijs di diesel 

Sinembargo nos tur por cor- 
da ainda con e minister aki 
na 2011 a scupi su gal contra 
e gobierno di MEP bisan- 
do entre otro cu el a haya e 
compania Arubus casi den 
bancarota, debi na algun debe 
atrasa di belasting y priman- 
an di AOV cu durante algun 
luna no a ser paga e tempo ey. 
Tur hende tabata na altura cu 
durante 2008/2009 Arubus a 
confronta problemanan fi- 
nanciero hopi grandi debi na 


e aumento barbaro di prijs 
di diesel y cual ta necesario 
pa e busnan por core. Pero 
den e mesun rosea e min- 
ister aki no a bisa si cu tur 
e fiansanan miyonario cu 
Gabinete Oduber a hereda 
den Arubus na final di 2001, 
tur e fiansanan aki a wordo 
paga completamente den 
2009. Na luga di pa no bisa 
pueblo cu tabata gobierno di 
MEP a percura pa cumpra 11 
bus Chines nobo cu airco, y 
cual porciento su mesun per- 
sona a inaugura e busnan aki 
riba e prome dia cu e tabata 
minister. Tambe e no a relata 
ningun rato so riba construc- 
cion di e stacionnan di bus 
y areanan comercial di Aru- 
Idus, tanto na Playa como San 
Nicolas door di Gabinete 
Oduber. 

Fiansa di 16.5 miyon 
florin 

E tempo ey na 2011 Minister 
Otmar Oduber cu hopi buya 
a haci como si fuera cu e lo 
ta e gran Salbador di e com- 
pania Arubus, caminda e lo a 
percura pa haci un fiansa na 
banco di 16.5 miyon florin 


na interes abao y cu e suma 
aki e lo refmancia y paga tur 
e debenan atrasa di belast- 
ing y prima di AOV y tambe 
cumpra 15 bus grandi nobo, 
16 autobus nobo y introduci 
smart card. Su ‘bunita’ plan a 
encera entre otro cu lo reduci 
e personal di Arubus door di 
percura pa cumpra 15 auto- 
bus chikito cu ta wordo duna 
na e chauffeurnan di Arubus 
y kendenan lo mester core y 
cubri tur e barionan na Aru- 


ba, caminda e busnan grandi 
di Arubus no ta core. Tambe 
el a obliga e staf y personal 
di Arubus pa entrega 10% di 
nan salario y beneficionan 
secundario. A corta den gas- 
tonan di airco di e busnan y 
e pasaheronan por a wel di 
sofoca y core den calor. Riba 
dje e subsidio na Arubus a 
wordo aumenta e aña aki cu 
3 miyon florin extra yegando 
te na mas cu 9 miyon florin 
y esaki pa mantene e bendita 
tram cu no tin ningun ben- 
eficio pa pueblo. 

Cantidad pasahero a 
baha 

Tur e hazaña y haakmento 
nan aki di Minister Odu- 
ber tin cu wordo categorisa 
como hopi scuma y poco 
chuculati, ya cu e cantidad 
di pasaheronan cu Arubus 
ta transporta diariamente a 


reduci drasticamente den e 
ultimo añanan aki. Awe e 
minister ta papia di compra 
di busnan nobo proximam- 
ente, siendo cu den apenas 
5 aña Arubus ya a haya 26 
bus grandi nobo nobo y 16 
autobus nobo. Pregunta ta, 
cuanto bus mas e minister 
aki tin intencion di cumpra 
y pa cuanto hende mas core 
den nan? No mester lubida 
cu e bus electrico miyonario 
a resulta den un fracaso total! 
Ta p’esey ta pica pa mira un 
minister Otmar Oduber na 
yoramento den Parlamento 
siman pasa y kende no por 
a mustra kico su plan y ide- 
anan briyante ta pa por salba 
Arubus, ta blo papia di un su- 
puesto bancarota di Arubus 
cu el a hereda, pero cu awe ta 
su persona mes - debi na su 
incapacidad - ta den manda e 
compania aki bancarota.Q 



Jeffrey Kelly(AVP) 

Fraccion di AVP a entrega un mocion pa investiga e 
situacion laboral di nos musiconan 



ORANJESTAD - Durante 
tratamento di presupues- 
to fraccion di AVP a en- 
trega un mocion camin- 
da cu ta urgi Minister di 
Labor, Sr. Paul Croes pa 
haci un investigacion to- 
cante e situacion laboral 
di nos musiconan. 

Parlamentario Kelly a wordo 
acerca pa varios musico, cu a 
splica e parlamentario e situ- 
acion cu varios di nan ta haya 
nan confronta cu ne. 

Musica como profesion 

“Esunnan cu tin musica 
como profesion no tin e facil 
, segun Parlamentario Kelly. 
E ta un trabou hopi duro y cu 
no ta ofrece mucho siguridad 
fmanciero. Na Aruba nos tin 
varios musico di caliber y cu a 


termina un estudio di musica 
na conservatorio nan na Hu- 
landa y Merca. Banda di esey 
bo tin varios talentonan local 
cu ta haci presentacionnan 
na hotel, bar y restaurantnan 
aki na Aruba. Sinembargo e 
profesion aki no semper ta 
garantisa entradanan fiho. 

Musiconan cu ta traha na 
hotel 

Musiconan cu ta haci pre- 
sentacionnan na hotel ta 
wordo emplea como “con- 
tractant” y pa motibo di esaki 
ta core risico di por wordo 
manda cas di un ora pa otro, 
no obstante e añanan cu nan 
tin trahando na e hotel. Esey 
ta e risico di ta “contractant”. 
Tempo cu Westin hotel a 
wordo cumpra pa RIU hotel, 
varios trahado a wordo ofrece 


diferente pakete, mientras cu 
esunnan cu tabata emplea 
como “entertainment” a bay 
cas man bashi. 

Mocion a ricibi sosten 
di tur 21 miembro di 
Parlamento 

Ta importante pa brinda e 
miho siguridad laboral pa tur 
nos ciudadanonan, mas ainda 
si nos por constata cu esun- 
nan cu tin musica como nan 
profesion ta haya nan mes cu 
exigencianan cu fuera di nan 
culpa nan no por cumpli cu 
ne pa por cualifica pa haci un 
fiansa. Pa e motibo aki Par- 
lamentario Kelly a presenta 
un mocion cu a haya sosten 
unanime di Parlamento du- 
rante tratamento di presu- 
puesto. 

Den e mocion aki ta urgi 


Minister Paul Croes pa haci 
un investigacion tocante e 
situacion laboral di nos mu- 
siconan, specialmente esun- 
nan cu ta labora na hotelnan 
aki na Aruba y bin cu un 


proposicion pa Parlamento 
con nos por cuida nan dere- 
chonan den e ramo di trabou 
aki y informa Parlamento 
tocante esaki dentro di 4 
luna.Q 

Fraccion (MEP) 


AVP ta sigui castiga pueblo cu medida di aumento di prijsnan di gasolin y diesel 



ORANJESTAD - Un y 
tur por a mira e siman aki 
con pa e di tres luna con- 
secutivo e prijs di gasolin 
y diesel a subi na Aruba y 
caminda ya por premira 
cu esaki lo tin su efec- 
tonan sumamente negati- 
vo den e poder di compra 
di nos conciudadanonan, 


ya cu pareu cu e aumento 
di prijs di gasolin y diesel 
tur prijs di producto y ser- 
vicio lo sigui aumenta den 
e lunanan venidero. 

Pa no papia mes di e abuso 
coruptivo di hedging door di 
e gobierno actual, caminda 
tur hende ya pa 8 luna caba 



Gasolio (ct/3tr) 

Diesel (ct/ltr) 

Crude Oil (S/brl) 

Oktober 2009 

133-30 

150.10 

74.73 

Mei 2015 

1S9.40 

153.10 

59.23 

Atimento di prijs di s 

;aso1ui (%): 

3.3 

Aumento di prijs di diesel (%): 

2.0 

Reduccioti di prijs di cmdo (%): 

-20,S 


no ta disfrutando di un re- 
duccion drastico di prijsnan 
di awa y coriente. 
Sinembargo locual tin henter 
comunidad confundi y te 
hasta rabia ta e hecho cu prijs 
di crudo riba mercado in- 
ternacional a baha drastica- 
mente durante e ultimo aña, 
pero cu ta na Aruba so nin- 
gun hende ta disfruta di un 
reduccion di prijs di gasolin 
y diesel y ta wordo solamente 
suta tur luna cu aumentonan 
drastico. 

Pa por demostra e abuso cu 


e gobierno di AVP ta com- 
etiendo contra pueblo, par- 
tido MEP ta presenta e tabel 
adhunto caminda nos por 
mira con e prijs di gasolin, 
diesel y crudo (WTI crudo 
oil) tabata na october 2009 
tempo cu MEP a bandona 
gobierno y cuanto e prijsnan 
aki ta na mei 2015, esta bao di 
gobierno di Mike Eman. Aki 
claramente nos por mira cu e 
prijs di crudo West Texas In- 
termediate (WTI) a reduci di 
74 dollar pa bari na october 
2009 te na 59 dollar pa bari 
na mei 2015, esta un reduc- 


cion cu 20.8%. Sinembargo 
bao di e mesun gobierno aki 
di AVP nos por mira cu prijs 
di gasolin a aumenta cu 3.3% 
y prijs di diesel tambe a au- 
menta cu 2% den e periodo 
menciona, mientras cu prijs 
di crudo a baha cu casi 21%. 
Sin duda cu esaki ta un abu- 
so di marca mayor cu Mike 
Eman y su gobierno ta com- 
etiendo contra nos pueblo cu 
ya ta sufri den dolor pa tur 
e medidanan cu Gabinete 
Eman ya a tuma caba y otro 
medidanan cruel cu tambe ta 
na caminda. □ 


Evelyn Wever-Croes (MEP) 



ORANJESTAD - Poco 
poco e realidad a sink y 
nos ta realisa cu gabinete 
Mike Eman a suta e pueb- 
lo cu un BBO di 3.5%. Se- 
gun lider di fraccion MEP 
Evelyn Wever-Croes, e ta 
topando hopi mas hende 
cu no por kere kico ta pas- 
ando. 

Con cu bay bin esaki ta e 
gobierno cu a priminti di 
kita BBO. Nan a baha e 
BBO prome na 1.5%, pero 
awo nan a hisa esaki bek te 


na 3.5%. Esey ta un cos cu 
ta causando disgusto y rabia 
den comunidad, sra. Wever- 
Croes ta bisa. E fecha cu e 
parlamentarionan di AVP a 
scoge pa introduci e medida 
nobo aki lo ta dia 1 di juli, 
y nan lo mester bin cu otro 
ley di parlamento prome cu 
esaki pasa. 

Mientrastanto e realidad ta 
cu nan a compromete nan 
mes pa haci esaki. Tur esaki 
ta na e mal maneho cu Mike 
Eman a hiba den e ultimo 
añanan aki cu a pone cu e 


mester a palabra cu Hulanda 
di no tin otro manera, cu no 
tin ningun otro solucion se- 
gun Mike Eman cu bin suta e 
pueblo cu un BBO di 3.5% . 

Nos di fraccion di MEP, nos 
ta contra esaki pa diferente 
motibo. Pa cuminsa no ta 
manera con pa manipula 
pueblo caminda cu bo a pri- 
minti nan di elimina e BBO. 
Y awo bo ta hisa esaki mas cu 
e 3% cu ora bo a haya e BBO 
e tempo ey. Cu esaki Mike 
Eman a perde tur credibili- 


dad, pasobra ken por kere un 
biaha mas den su bida. E1 a 
priminti di elimina y aworaki 
nan el a hisa esaki mas. 

Na di dos luga, cu e intro- 
duccion aki e parlamen- 
tarionan di AVP kier duna 
gobierno un alivio den su 
gastonan di 16 miyon florin. 
Pasobra e placa aki ta bay di 
biaha pa AZV, y e gobierno 
ta scapa gasto pa paga AZV 
na 16 miyon florin. Pero tin 
otro alternativa, pasobra nos 
no kier medida. E alterna- 
tiva pa esaki ta cu si bo a djis 
manda dos minister cas. Si bo 
manda dos minister cas, esa- 
ki ta scapa bo 17 miyon florin 
cada aña, pero e diferencia ta 
cu si bo manda dos minister 
cas, ta dos minister mester 
bay busca un otro trabou. 
Awor cu bo ta suta henter 
pueblo cu BBO di 3.5%, bo 
ta castiga henter e pueblo cu 
e mal gastamento di cen di e 
dos ministernan aki y esey no 
ta husto. Tin alternativa y no 
mester a bay na medida. 

E di tres punto ta cu tempo 
MEP a bin cu e 3% di BBO, 
nan a bin cu compensacion 
di diferente forma pa tur 
hende. Esunnan cu ta traha y 
ta haya loonbelasting, ta haya 
un rebaho den loonbelast- 
ing. Esunnan cu tin compa- 
nia chikito a haya rebaho den 
nan impuesto di entrada. Te 
hasta comerciantenan a haya 
un rebaho den winstbelast- 
ing pa asina nan mes tuma 


e BBO pa nan cuenta. Es- 
unnan cu no ta paga ningun 
tipo di impuesto, pasobra sea 
nan ta gana bou salario mini- 
mo of ta biba di pension so, a 
baha invoerrechten tambe pa 
duna nan compensacion den 
e asunto di compensacion. 
Tanto compensacion cu 
MEP a bin cu ne, awo AVP 
a baha e BBO di 3% pa 1.5%, 
pero niun hende no a sinti e 
alivio. Esaki ta bin pasobra e 
prijs no tabata mester baha, 
e prijsnan tur a keda halto. 
Pa colmo aworaki cu ta hisa 
esaki bek, ta duna solamente 
un compensacion chikito pa 
esunnan cu ta traha. Pasobra 
nan parti cu nan ta bay paga 
na prima di AZV ta baha, 
pero no di pensionado. E 
pensionadonan ta keda paga 
mes hopi, esunnan cu tin 
negoshi chikito ta keda paga 
mes hopi, y eynan bo ta mira 
cu e compensacion no ta su- 
ficiente. 

Sra. Wever-Croes hunto cu 
su coleganan di MEP, ta haya 
esaki ta abuso y nan ta contra 
e aumento aki. Nan ta contra 
e BBO cu a wordo introdu- 
ci awo y nan lo haci tur cos 
posibel pa pone esunnan di 
AVP recapacita. “Nos no kier 
medida, nos kier alternativa. 
Manda dos minister cas y bo 
ta haya mesun cen cu bo ta 
buscando awo door di suta 
pueblo cu medida,” lider di 
fraccion ta fmalisa. □ 

Clasificado 


MAX 20 PAIABRA - TA ACEPTA AVISO FOR 



TTT7TT77 


- 5:00PM 


TA BENDE 

□ordura pa maLa AF1. 7.50 pa 
saco. Tin mala di sdrSádá. 

mrspel. lamunchk, 
papaya.coano. coco cnaoo. 
Lm caycna cora y gcd. 
Innilaria. Toi: 564-4456 

TA BENDE 

Patriot Mag Drive N08Q! 
MD1200-120CK3PH 
Koi Pond 4 watarfall 
Purrip. Awg. 295 {>.0.0. 
Tel: 732-1104 

TA BENDE 

880 Griirmade Tn 
Afuba'duradarD, Tipo tari" 
All .275,-taylindru cu taya 
pa Ari.250 - Tel: 593-8162 


TA DUNA LES 

les di hylandes y paptamenifo 
pa muchg ci i kleuter, Easic 
whool. Vgma despces di 2'çr. 

T*l: 592-5090 f 583-7301 

SEKVICIO 

PUBLIOO 

SpEoal Acr lic Full seL Afl. 50,= 
Mamcure AM. 35,= cu d i&uñu 
fabuloso. PedicureAfl. 35, a 
Tsl: 736-0303 

TA B ENDE 

instrumants musical 
pa forma banda musical 
Pnjsnan la disculibel. 

Tel: 594-5025 

SERVICIO 

PUBLICD 

Nqs ta yuda cu huiswerk 
gu*a den ambiente familiar 
Pa mas informaaon 
Tel: 745-2305 


TA HUUH 

Ta pkJa lereno pa pone irairer, 
Pa mas infcmnacion 

Tol: 660^9416 


TA BENDE 

un iu r L«po di santo, predra y 
graniel ta corta rriata Ch iquitu 
y grandi y ta tira sushi a'o. 
Pa mas informadon 
Tel: 562-2532 

TA BENDE 

Un Hyundai Sla Fe 2003. Sld, 
Bon condicion pa sularnenle 
All. 5.500,- Pa mas 
informacion yama 
Tel: 731 -G69 5 / 600-37 f 4 

HASI CLPRA LIMPI 

Mos ta ct»api pld sushi y vert. 
ban Sénñcio na prijs barata. 
Tcl: 561 -4297/361-3179 

SERVICia 

PUBLICQ 

Ta ofrese tur tipc di irabao di 
eleclrictient. Ta ha&i 
instalacion. reparacron, 
konslliiting. Ijrcaker. 

Tel: 565-5026 

■■ ■■■ ■ T1 ■ T« ■n ■ B-B ■ ST ■ BT B ■ T ■ m ■■■ ■ ■■ ■ TT 

SEHVlCtO 

PUBLICO 

Ta duna servicio pa baña y 
cuitfa hende grandi nas cas y 
tambe Faba herida. 

Tol; 74&-3306 

TA BENDE 

|Jn Ni 3 san Cen|ra 1995 
Piijs ta Afl. 600,- 
Pa mas informacion 
TePr 567-7936/564-6120 

SEHVICIO 

PUBLICO 

Nos 1a yuda cu h uiswert 
guia den ambienle familiar 
Tel: 745-2305 

SERVICIO 

PUBLICO 

Te ofrcce Ltasagc 
Profesioral. 

Pa mas informacion 
Tel: 566-B7B3 / 567-0479 


TA BENDE 

Un cas na Socatorofan 25 
cenlral, 3 camber 2 baña. 
opmeddf, cushina, sala, porch 
prijs ta xatiera pparl 
AFI. 27B.OOO,= 

Tel: 593-0077 / 593-0909 


TA BENDl 

Un Mazda CX-7 aña 2007 
Aulomafic t»n ccndrcion ful 
oquippod.autcmulic. 
Pnjs spécial Afl. 20.000,- 
T6I: 594-2263 


SEHVICIO 

PUBLICO 

Nos \3 fura lur tipo di 
muHbles y rras 10 luga 
nan mancra nobo &ack. 
Tel: 5621199 / 5921252. 

SEHVICIO 

PUBLICO 

Ta duna credil di 10 tuna 
Ta fljra y spuii tur lipo di 
muebles. Palm Eeach #5, 
dilanti Subway. 

Tel: 593-2655 / 742-5053 

TA BUSCA 

Dama mesier tratjac pa hasi 
cas limpi y wa k pa hende 
gigndi pa dia. 

Tel: S67-96G8/746-01 Qll 

TA BENDE 

Instrumenls musical 
pa fonma banda mus*cat 
Prijsnan ta di&cutibd. 

Tel: 594-5025 

TA BENDE 

Suzukl Esl&cm 2004. 

Afl. 1.500 (as is wlicre is). 

Tel: 641-4612 

TA BENOE 

Arliculonan pa mucha nobo y 
uza Buki, cos di hurga, tas y 
hopi rnas di afls 1.00 bay 
ariba < y tin pa give away) 

Tol: 735-0737 


TA BENDE 

un Camar* Cri&vrttfet 
aña 2010 cu 63 QOOkm cori 
pa AF1. 35.000 Bin cu un bon 
wnlra qferta. 

P.=l mas inFcnmacion 
Toi:5«-11S4 

TA BENDE 

Un 8ugyy gaol 
oomplctamcnlc re-build ya 

M 12.000.- o.b.o. 

Pc mas informadori 

Tel: 697-7603 

TA BENDE 

TA BUSCA 

Pa huur. ces pabou di brug 3 
kamber. Tç çu 1.660 floñn. 

Pa nnas informaosori 

Tal: 73Ó6445 

Un cashi paña y un 
icssensar. y golf sticks 

Pa mas infarmacian 

Tel: 561-7112/ 
567-6344 

TA BENDE 

Ganya uh ElOrl Vipyér 70cc 
aña 2000, boo oondtciori pa 
Afl. 2500,- discuLibel. 

Pa mas inFarmactan 

Tel: 732-0697 

TA BENDE 

Malanan di frula. sorsaka, 
mango. papays. tambe 
motonçyçfe (scotHer} 2007 
bon condicion Corchon 
gueen size Tel 594-9069 


BERVICIO 

PUBLICD 

Señora Penjana ta ofrece pa 
hasi cas limpi of pa sfnka 
paña Tei: 567-0479 

TA BEHDE 

Un dhewoter crosa shinisbi 
iilver 2003 sld. Pa mas 
informacion 

Tcl: 592-4664 



BO TA BINDE, HUUB 01BUSGA 
CUALKIIH ARTICUI0, N0S TA 
0FRESE UN SERVICI0 0NIC0 Y RAPID0. 

m 



Clasificado 


MAX20 

PALABRA 


E t shirtnan a yega pa e prome lOk run di Amsterdam Manor Beach Resort 



EAGLE BEACH - E “dry 
fit” shirtnan a yega pa e 
prome lOKrun di Amster- 
dam Manor Beach Resort 


cu lo tuma luga dia 31 di 
mei venidero. Manera a 
wordo menciona ante- 
riormente Amsterdam 


Manor Beach Resort ta 
den pleno celebracion e 
aña aki celebrando nan25 
aña di existencia y p’esey 
mes a organisa e tremen- 
do run aki. 

Pa participa por yena un for- 
mulario na IBISA y inscrip- 
cion ta cuminsa dia 18 di 
mei. 

Por fax e bek na 5836478 
of contact Mr.Juni Dake na 
5824987, tambe por email: 
j uan. dake @ aruba.gov. aw of 
ibisa.aruba@gmail.comno 
mas tarda cu 28 di mei 2015. 


Tambe por download e for- 
mulario riba facebook page 
di Amsterdam Manor Beach 
Resort: www.facebook.com/ 


AMBRARUBAof bishi- 
ta e page di IBISA ARU- 
BA: www.facebook.com/ 

IBISAARUBA.Q 

* wjk 

^UthT. (! C&CtMP 

Tel: 593^0957 / 580-6699 f 560-1409 
Fax: 5B6-6698 


A 

^httkT.i! C^tWh' 

Tel: 593^0657 1 580-S699 t 560-1409 
Fax: 5B8-6698 


yAufgtaLç. 

^WhT.i! C^CiVHi 

Tel: 593-0957 / 589-6699 / 560-1403 
Fax: 5B8-6698 


“Mi ta bay prepara un lugar pa boso, mi 
lo bolbe busca boso, pa unda ami ta, boso 
tambe lo ta” 

Cu hopi tristesa pero conforme cu bolun- 
tad di Dios nos ta participa fayecimento 
Cristianamente di: 



Sra.Vda.Catharina 

Faro-Giel 

Carinjosamente jama Rin 
^26-04-1926 -tl2-05-2015 

Na nomber di su 

Esposo: fVenancio Victor Faro 

Yiunan: Eladio y Emerita Faro 

Fransisca Faro 
Roland y Frans Videler 
Greta y Ricardo Geerman 
fMaiky y Mena Faro 
Ronny Faro 

Ex-Suegra: Nancy Guacaneme-Gonzalez 
Mescos cu yiu: 

Emilio “Horse” y Ina Maduro 
Su nieta(o)nan: 

Sergio-Vannessa-Sergerick Faro 
Jessie-Dito Geerman 
Marvin-Mightel Faro 
Kathy-Marilee-Dianalin faro 
Bisanieta(o)nan: 

Marleena-Marvelly-Marviélla 
Oszinho Faro 
Su rumannan: 

Sra.Vda. Maria y JBonifacio Stamp- 
er y yiunan 

Sra.Vda. Salome y fServinio Stamp- 
er y yiunan 

Cuñanan: Fila Giel y famia (Sto.Dom) 
f Pascualita Giel 
fEditha Faro 
Theresita Figaroa 

Evelia y Antonio (Bogota-Colom- 

bia) 

Prima y primonan, subrino y subrinanan, 
comer y compernan, ihanan, tur su bon 
amiganan, su bon bisinjanan, Grupo di 
Oracion di Dr. Jose Gregorio Hernandes 
na Monserat y demas famia y conocirnan. 
Pa asisti na e acto di entiero cu lo tuma 
lugar dialuna 18 mei 2015 pa 4’or di atardi 
saliendo for di Misa St. Anna na Noord 
pa Santana Catolico di Noord. E restonan 
mortal di “Rin” lo ta reposa for di 2’or di 
merdia den misa. 

Adres pa condolencia, diadomingo 17 mei 
2015 for di 7’or pa 9’or di anochi na Au- 
rora Funeral Home, Cumana 76. 

Nos kier a pidi nos disculpa si por a lubida 
un of otro famia den nos tristesa. 


“No hay nada que pueda llenar este 
vacio, ni borrar el dolor y la ausen- 
cia de un padre, hermano, esposo y 
buen amigo. Pero cuando compren- 
demos que vives en nuestro corazon 
y nuestros recuerdos, es cuando 
sabemos que aun sigues aqui cercano 
como el viento y aun asi lejano como 
una estrella.” 

Autores: Diana Quiroga-Schotborgy 
Diego Schotborg 

Di acuerdo cu Dios su boluntad nos 
ta participa fayecimento di: 



Carlos Antonio 
de Jesus 
Schotborg 

Mihor conoci como Carlito 
★24-12-1959/^12-5-2015 

Na nomber di su 
Mayornan: 

tBrunequilda (Brune) Schotborg de 
Rangel y tCarlos Schotborg 
Yuinan: 

Diana Quiroga-Schotborg y Diego 
Quiroga 

Diego Christopher Schotborgna Co- 
lombia 

Esposa: Maria Andrea Corredor Mo- 
lina 

Rumanan: 

Maria (Mayo) Schimmel-Schotborgy 
Toon Schimmel y famia na Hulanda 
Rosa (Julieta) Williams-Schotborg y 
Miguel Williams y famia 
Ex-esposa y mama di su yuinan: 

Nohora del Rosario Calderon 

Sobrino(a)nan y primo(a)nan na Aru- 
ba, Colombia y Hulanda y tur otro 
famia na Aruba y Colombia 

Coleganan di Ambiente Feliz y ex- 
coleganan di BSF laundry y tur amigo 
y conocir. 

Famia: Schotborg, Schimmel, Wil- 
liams, Quiroga, Molina, Calderon 

Acto di entiero lo wordo anuncia 
despues. 


“Dios ta amor.y amor ta Dios, 

maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi” 
Salmo 33 

Cu honda pena nos ta anuncia fayecimento di: 


Manuel 

Alberto 

Pimienta 

Mihor conoci como 
“ Manuelito ” 
★13-07-1937 - 
J15-05-2015 



Na nomber di su yiunan, nieta y nietonan, rumannan, 
sobrino y sobrinanan, amigo y conocirnan y demas famia ta 
invita pa e acto di despedida lo tuma lugar dialuna 18 mei 
2015 for di 9’or pa ll’or di mainta. 


^Aurora^ 

^futhTti! C^tiV/k' 

Tel: 693^0957 / 589-5699 1 560-1403 
Fa^: 5B8-669S 

Gradicimento/Invitashon 

Pa medio di esaki, famia kier a gradici tur esnan cu di un of 
otro manera a mustra atencion y a duna nos sosten durante 
fayecimento y entiero di nos difunto stima: 

Felis 
Emiliano 
Geerman 

Gradicimento ta bay muy 

Yokema, 4 piso H.Ó.H., Solo di Pueblo, Top Fm muy es- 
pecial na Endy Croes y famia, Pader Andry y Misa di Sta. 
Cruz, Iglesia J.S.N., Clasic Car Club Aruba, amistadesnan 
di Boneiro y Staff y Personal di Aurora Funeral Home, na 
tur esnan cu a manda flor, krans yamadanan, telegram y tur 
cu tawata presente na momentonan dificil. Masha danki for 
di profundo di nos curason. 

Nos kier a invita pa compaña nos na 2 Santo Sacrificio di 
misa cu lo tuma lugar dialuna 18 mei 2015 pa 6:30 di atardi 
y diamars 19 mei 2015 pa 7’or di anochi na misa Inmaculada 
Conception Sta. Cruz 

Diaranzon 20 mei 2015 lo tin un Santo Rosario y oracion na 
cas; Macuarima 54-D, Sta.Cruz 

Boso presencia lo ta altamente aprecia famia Geerman, Tho- 
dé y Holsman 


























^IANUNCIO Dl MORTO 



Bo ta mi yudanza y salbador, Señor no tarda. 

Salmo 70:5 

Cu inmenso tristeza pero agradecido pa tur locual e a 
significa y hasi pa nos. Conforme e voluntad di Dios, nos 
ta anuncia fallecimiento di 



Sra. Bernardina Paesch 

Cariñosamente jama “ Ina “ 

Na nomber di su yuinan : 

Gerard y Osanna Simon-Boekhout 
Richard y Nata Simon-Kelly 
+Victor y Rosa Simon-Irausquin 
Astrid Simon 

Gino y Leonides Paesch-Geerman 
+ Remigio 
Rumanan : 

+Willem Paesch 

Karel Paesch y Dorothy Simmons y Famia 
Nietonan : 

Armand Simon y Ica Boomstra 

Pierre y Estrella Simon -Barrientos 

Jason, Darren Simon 

Roderick Simon 

Jahaira Valdez y Maiky Aikens 

Giovanny y Katie Simon-Mozeson 

Richard (Jato ) yjoraine Simon-Werleman 

Angelique Simon y Chris Figaroa 

Yahaira Simon y Aldrich Trimon 

Josmar, Ana Rosa Simon 

Ryanne Kock 

+ Ryan Kock 

Gion, Gideon Paesch 

Bisanietonan : Mila, Esperanza, Rivandrick, Sieldrick, 
Azaliah, Tyler, Daryan, Jordyn, Ayshelyn, Gionvick, 
Ryvic, Xynee, Anique, Rykienne, Radeska, Ethan, Zafi- 
rah, Dianthe y Cherlize. 

Subrinonan : Ingrid, Lucas y Ivan Ng-Paesch 
Glenda Paesch, Glenray, Landray, Arthur Ascencion, Es- 
ther Paesch, Nathaly y Clinton Donata, Willem, Ansu- 
shka, Stephaline, Genevive Paesch -Harms 
Amiganan di cas: Theresita, Michael, Tisha, y Mimi 
Quant, Famia Daal na Corsow, Angela Geerman, Anna 
Geerman, Madeline Brice, Suzy Orman, Lina Weffer y 
famia na Venezuela. 

Primo y Primanan: Croes, Blanco, Wever. 

Famianan Paesch y Simon ta invita su compañeronan di 
Funari, bisiña y conocieran y demás famia pa asisti na e 
acto di entiero cual lo tuma lugar Diasabra 16 Mei 2015 pa 
12 or di merdia saliendo di the Olive Tree Funeral Home 
Cumana pa Santana Catolico na Santa Cruz. E resto mor- 
tal lo ta reposa for di 10 or di mainta den the Olive Tree 
Funeral Home na Cumana. Adres pa condolencia: the 
Olive Tree Funeral Home , 

Diabierna 15 di Mei 2015 di 7 or pa 9 or di anochi. 
Disculpa nos si den nos tristeza nos por a lubida un o mas 
famia. 

Nos ta lamenta cu después di entiero nos no por recibi 
bishita di condolencia. 

Enbez di krans o flor ta desea donacion na Funari. 

Gradicimento / 
Invitashon 


Na nomber di su esposa, yuinan y 
demas famia, nos ta desea di gradici 
tur persona pa e cariño, respet y 
aprecio demostra na bida durante 
su malesa y na ora di fayecimento y 
entiero di nos defunto stima. 



Jose Ygnacio 
Batista 
Bonseñor 

Mihor conoci como Nacho 

Un gradicimento especial na Dr. 
Wills y su personal y personal di 
Hospital pa nan atencion y nan 
cuido den e momentonan mas difi- 
cil, tambe na tur su coleganan y Staf 
& Personal di ATCO en particular 
Suarez & Rene, esnan cu a hasi 
yamadanan, mensahenan. Aurora 
Funeral Home pa nan atencion y 
bon servicio. Na tur cu tabata pre- 
sente na e momentonan doloroso 
y dificil, boso atencion y presencia 
tabata un gran consuelo pa nos. 

Alavez nos ta invita pa compaña 
nos durante 3 Santo Sacrificio di 
misa cual lo tuma lugar dia diado- 
mingo 17 mei pa 10’or di mainta, 
dialuna 18 di mei pa 7’or di anochi 
y diamars 19 mei pa 8’or di mainta 
na Misa Fatima na Dakota. 

E dia di e ultimo misa dia 19 mei 
2015 lo tin 1 ora Santo na cas di di- 
funto na Sabana Basora 5-A di 7’or 
pa 8’or di anochi. 

Boso presencia lo ta altamente 
aprecia. 


Gradicimento y 
Invitacion 

Den nomber di henter famia nos kier a 
gradici tur esnan cu di un of otro manera a 
mustra nan atención durante acto di entiero 
di nos difunto stima. 



ANGEL SIMON 
BAREÑO 


Danki na tur cu a manda krans, flor, yama- 
danan di telefon, whatsapp y facebook. Un 
gradicimento special na personal di ambulance 
,personal di eerste hulp y Dr.Johny Cheng. 
Danki tambe na personal di the Olive Tree 
Funeral Home pa nan bon servicio y attencion 
Alavez nos ta invita boso pa 3 Santo Sacrifi- 
cio cu lo tuma lugar na misa San Francisco na 
playa: Diadomingo 17 Mei, Diaranson 20 Mei 
y Diabierna 22 Mei pa 7 or di anochi y despues 
di Santo Sacrificio di misa Diabierna nos tin 
un Rosario na cas Hospitaalstraat 28. 

Boso precencia lo ta altamente aprecia. 


GRADICIMENTO 

Pa medio di esaki nos ta gradici tur persona 
cu di un manera of otro a mustra su/nan 
atención na or di fayecimento y entiero di 
nos difunto estima 



DOMINICO 
GUZMAN CROES 

Gradicimento special pa Gobierno di Aruba 
y Partido di Pueblo Arubano AVP, Sr Mike 
Eman pa su bunita speech den misa. 

Ruben y Yolanda Croes, Barbara Newton y 
Mirtha de Haseth Bislick pa acompaña nos 
musicalmente tanto den misa como den 
Santana. 

Boso atención ta keda graba den nos memo- 
ria. Danki di curazon. 

Esposa: Juwaiya Croes-Jacks 

Yuinan: Lupina y Mislyn Croes y famia 

Duana a confisca droga y rifle electrico automatico 


KRALENDIJK - Duana Hulan- 
des Caribense ta intercepta co- 
caina, marihuana, skinop, pep- 
perspray, cuchiu, ‘automatico 
electrico rifle’ y armanan di chok 
electrico. 

Recientemente miembronan di 
Duana Hulandes Caribense a 
haci algun intercepsion. A in- 
ternista un total di 53gram di 
marihuana, 57 gram di cocaina, 
2beugel di boks , 2 pepperspray, 
2 cuchiu, 1 ‘automatico electrico 
rifle’ y 2 arma di chok electrico. 


Miembronan di Duana CN na aero- 
puerto di Bonaire durante un control 
di rutina di pasaheronan cu a yega 
riba un vuelo di un compania aereo 
procedente di Corsou a topa cu 1 
skinop, 2 pepperspray, 2 cuchiu y 2 
arma di chok electrico. A haya e ar- 
manan durante un control cu scan- 
ner cerca un pasahero masculino. A 
confisca e armanan y a traspasa nan 
pa KMar pa mas investigacion. 

Riba 12 di april 2015 miembronan di 
Duana CN na aeropuerto di Boneiro 
durante un control di rutina di pasa- 


heronan cu a yega riba un vuelo di 
un liña aereo procedente di Corsou a 
topa cu skinop. A topa e skinop cerca 
un pasahero masculino ora di scan y 
ristamento mas aleu di su ekipahe. A 
confisca e skinop y a traspasa esaki pa 
KMar pa mas investigacion. 

Riba 13 di april 2015 miembronan 
di Duana CN na postkantoor na 
Boneiro durante di control di rutina 
riba paketenan postal a internista, 53 
gram di marihuana y 57 gram di co- 
caina. E pakete postal cu marihuana 
tabata procedente di Hulanda y e pa- 


kete postal cu cocaina tabata destina 
pa Hulanda. A confisca e droganan y 
a traspasa nan pa KPCN pa mas in- 
vestigacion. 

Riba 24 di april 2015 miembronan di 
Dounan CN na postkantoor na Bo- 
neiro durante control di rutina riba 
paketenan postal a topa cu 1 ‘auto- 
matico electrico rifle’ cu su acesori- 
onan. A confisca e articulonan aki pa 
mas investigacion. 

Duana ta keda atento riba tur intento 
pa importa of exporta articulonan ile- 
gal na Hulanda Caribense.Q 


Bonaire Hotel and Tourism Association ta anuncia e 
Team Calendario 2015 di Boneiro 



KRALENDIJK - E Tim Calendario 2015 di 
Boneiro awor ta completo y ta den ful pre- 
paracion pa nan siguiente participacion na e 
competencia di “Taste of the Caribbean” cu 
lo tuma luga na Miami siguiente luna. Team 
manager Floris van Loo di Rum Runners Res- 
taurant ta trahando cu chefnan y bartender 
profesional di diferente miembro di Bonhata 
y tambe di Bonaire Restaurant Association 
(BRA): Senior Chefs Miguel “Poppy” Sara- 
goza y Channethon Jansen. Junior Chef ta un 
miembro cu tin experencia caba, Giovannie 
Veld y tambe Pastry Chef, Junior Janga cu ya 
a yega di competi durante e competencia aki. 

E bartender cu a join e team aki ta Jay Frans, ga- 
nado absoluto durante di e competencia “Bonaire 
Bartender Competitivo 2015” y cual tambe a forma 
parti aña pasa. Un otro Junior chef cu tambe ta bi- 
ahando cu e team pa curasha y tambe competi den 
un elemento individual ta Ronald “Jojo” Gosepa. 
Giovannie y Ronald a gana oro na 2014 durante e 
Caribbean Dueling Challenge pa junior chefs. 


Taste of the Caribbean” competencia calendario 
ta wordo organisa pa Caribbean Hotel and Tour- 
ism Association (CHTA) cual Bonaire Hotel and 
Tourism Association (Bonhata) ta un miembro ac- 
tivo. E chefnan tabata tin nan prome presentacion 
pa un grupo chikito diadomingo cu a pasa y a sa di 
sirbi un lunch di tres curso remarcabel. E team lo 
bay organisa un cena pa recauda fondo diadomingo 
binidero 17 di mei na It Rains Fishes. 

Ticketnan ta disponibel na balor di $50 pa un cena 
di tres curso cual ta inclui y adicional, cocktail pre- 
para dor di Jay Frans, ganado di Bonaire Bartender 
competitivo. Cocktail lo wordo sirbi 6’or atardi, 
siguiendo cu e cena 6:30’pm. Reservacion necesa- 
rio. 

Participacion na e competencia prestigioso di Ca- 
ribe aki ta wordo haci posibel pa e siguiente spon- 




sornan aki: Bonaire Hotel and Tourism Associa- 
tion (Bonhata); Bonaire Food Group; Cadushy 
Distillery, Streefkerk architects + consultants; 
Caribbean Bakery Supplies; Tourism Corporation 
Bonaire. It Rains Fishes pa nan amabilidad di pone 
nan restaurant y cushina disponibel pa e team dia- 
domingo binidero. 

Pa reserva pa e cena, mas informacion di Bonhata, 
CHTA of e evento calendario aki, bo por tuma 
contacto cu Bonhata via 717-5134 of info@bon- 
hata.org . Lo tin mas cena pa recauda fondo plania 
pa dia 31 di mei y 7 di juni. Pa mas informacion of 
con pa reserva un mesa lo wordo anuncia despues. 
Bonhata y BRA ta ansioso pa e competencia e aña 
aki i ta spera di wak bo na un di e cena pa recauda 
fondo.Q 


Clientenan di RBC no por lanta 
placa cen na Mexico y Colombia 


WILLEMSTAD - Siman pasa 
varios medio di comunicacion a 
publica e noticia cu ING Bank 
a blokia un cantidad grandi di 
“debit card” pa motibo cu varios 
cliente di nan a bira victima di 
“hortamento” na Corsou y Bo- 
neiro. 

Awor RBC Bank ta anuncia cu algun 
di nan clientenan a bira victima di 
“hortamento” recientemente. Cuanto 
e cantidad aki ta, no a keda divulga 
pa e banco en cuestion. E vocero di 


e banco a duna di conoce cu e anti- 
socialnan cu ta haci nan mes culpabel 
na e acto aki, ta husgando ekiponan 
sofistica na e ATM nan pa asina horta 
informacionnan personal. 

E banco a indica tambe cu clientenan 
cu a bira victima di “hortamento” 
mester acudi na un di e filialnan pa 
asina yena un keho pa nan por ricibi 
nan cen bek. Clientenan di RBC no 
por lanta cen na Mexico i Colombia 
por lo pronto. RBC a blokia e posibili- 
dad aki mirando e porcentahe halto di 
“hortamento” na e dos islanan aki.Q 

KPC y OM intensiva cooperacion riba tereno di WC 



WILLEMSTAD - KPC y OM ta- 
batin un dia di contacto pa asina 
estrecha e lasonan y yega na miho 
entendimento riba tereno di tra- 
bou. Funcionarionan policial di e 
team di WC di Cuerpo di Polis 
(KPC) a topa cu funcionarionan 
di Ministerio Publico (OM) Cor- 
sou. 

Meta principal pa e encuentro ta- 
bata pa miembronan di WC y OM 
conoce otro mas miho na beneficio 
di e causa comun, esta mas exito 
den Corte cu casonan cu keda pre- 
senta. E dia a start mainta den centro 
di bario Montaña na unda hefe di e 
team di WC, sr. Maurits Rosalina, 
na nomber di KPC a duna un spli- 
cacion extenso di funcionamento di 
e team cu ta atende cu criminalidad 
frecuente manera entre otro ladroni- 
cia den cas, negoshi y auto, maltrato, 
malversacion, kiebro y destruccion. 
Esakinan ta e kehonan cu mas ta aso- 
ta nos isla y ta representa e parti mas 


grandi di tur keho cu ta ser investiga. 
Tambe sr. Rosalina a splica di e for- 
ma nobo di tuma keho na warda nan 
di polis pa medio di funcionarionan 
nobo cu ta atende cu e prome keho 
di ciudadanonan na warda di polis. 
Job van Beekhoven, hefe suplente 
di Ministerio Publico, a splica na su 
turno esunnan presente con OM ta 


atende cu proces-verbaalnan cu ta 
drenta OM y con ta procesa esakinan 
pa nan yega Corte. 

Tambe Van Beekhoven a splica cu 
OM lo ta entrante 1 di mei 2015 mas 
visibel na wardanan di polis na unda 
hurista di OM y Fiscal di OM ta bay 
reuni mas frecuente na warda di po- 
lis pa asina sostene y guia e proceso 


di procesa proces-verbaal. Tur esaki 
cu e meta pa logra mas exito den 
Corte cu casonan cu keda presenta. E 
proyecto nobo aki lo bay baha e caso- 
nan cu OM ta seponeer mientras cu 
lo percura pa mas caso keda atende 
pa medio di asina yama HuRa-zitting 
(Husticia Rapido). 

Tur esunnan cu a participa na e en- 
cuentro a bishita e warda nan di polis 
di Montaña, warda di polis Rio Ca- 
nario (wijkteam Centrum) y Warda 
di polis Barber. Na tur warda di polis 
por a mira entre otro con e proceso 
di trabou y e proceso di tuma keho 
ta tuma luga. E dia a clausura cu pa- 
labranan di Jules Ilario na nomber 
mando di KPC y Heiko de Jong di 
parti di OM. Ambos a mustra nan 
aprecio pa e acercamento nobo y a 
aplaudi e iniciativa cu a wordo lansa. 
Ambos a mustra tambe cu e encuen- 
tro di diaranson lo por bay beneficia 
KPC y OM, beneficia miho caso cu 
lo keda presenta y fmalmente benefi- 
cia comunidad di Corsou.Q 


Insel Air contra subida drastico di impuesto di salida y otro belastingnan 


WILLEMSTAD - Insel Air ta 
contra e subida drastico di im- 
puesto di salida y otro belasting- 
nan. E informacion den sentido 
cu lo aumenta e impuesto di sal- 
ida y otro impuestonan na aero- 
puerto internacional di Corsou, 
a cay masha duro den diferente 
seno. Principalmente den tur- 
ismo tin preocupacion. Es mas, 
diferente medio a uni den e coro 
di desaprobacion principalmente 
como cu e aumento no ta husti- 
fica e servicio cu ta dunando ac- 
tualmente na Aeropuerto di Cor- 
sou. 

Segun e proposicionnan cu tin riba 
mesa awor aki, den futuro lo mester 
bay paga 35 dollar pa tur destinacion 
cu ta sali di Corsou. E 35 dollar ta 
conta pa vuelonan riba Aruba, Cor- 
sou, Boneiro, Sint Maarten y desti- 
nacionnan internacional. Banda di 
esey lo ahusta tambe e tarifanan pa 
pasaheronan di transito, e impuesto 
pa baha na aeropuerto y pa haci uzo 
di e facilidadnan na aeropuerto. 
Curaçao Aiport Partners (CAP) cu 


ta maneha aeropuerto a bisa, cu e 
lo tuma e decision den consulta cu 
otro protagonistanan den e sector 
aki. Otro siman tin un otro reunion 
riba e tema aki. Di parti di Insel Air a 
indica caba, cu e aumentonan no ta 
aceptabel. Banda di esey otro pro- 
tagonistanan den sector di turismo 
tampoco ta di acuerdo. 

Den contacto cu miembro di ger- 
encia di Insel Air, Edward Heeren- 
veen, el a confirma cu nan ta contra 


e ahusta. Heerenveen a bisa, cu ofi- 
cialmente no a tende nada y ta loke 
tin den prensa e compania tambe a 
tuma nota di dje. Pero el a bisa cu si 
esey ta e caso, loke ta tumando luga, 
no ta aceptabel. Heerenveen a splica 
cu Aeropuerto ta mara ora ta trata di 
hustonan aeronautico (den cua tin e 
impuesto di salida y tur otro impues- 
to) pa consulta cu IATA y compani- 
anan di aviacion. “Esey ta obligato- 
rio”, asina Heerenveen a bisa. 


Segun e gerente, no ta sin mas ta hisa 
prijs tampoco. “Mester tin un hus- 
tificacion fmanciero pa ora subi im- 
puesto. Kisas ta baha e impuestonan 
mester baha. Bon pa recorda cu ta e 
minister cu firma ta responsabel”, 
asina el a bisa mas aleu. 

CAP a anuncia, cu tabatin consulta 
luna pasa riba e desaroyo aki. Segun 
Heerenveen, no tabatin un consulta. 
“Loke tabatin ta un proyeccion di 
CAP riba futuro. Esey no ke men 
sinta na mesa cu otro”, asina el a clar- 
ifica. 

Di tur manera, e preocupacion ta 
grandi cu fmalmente e consumido lo 
bira victima di e ahusta. Ya caba por 
tuma nota cu e biahamento di Cor- 
sou pa Boneiro/Aruba y Sint Maarten 
ta bahando, debi na e hustonan cu a 
implementa aña pasa y e aña anterior. 
Di parti di CAP no tabatin un reac- 
cion oficial ainda. E comunicado 
ta bisa, cu lo tin consulta prome cu 
ahusta e impuestonan y cu e proceso 
awor aki ta tumando luga. Pa mas tar- 
dajuli awor lo tin un decision fmal pa 
somete na e minister di aviacion.Q 



Ley di Consenso Polis, Ministerio Publico y RST den ‘Les Publico’ 


WILLEMSTAD - Aca- 
demia Popular Errol 
Scoop ta invita tur intere- 
sado na e di dos les publi- 
co di aña academico 2015. 
E les ta tuma luga dialu- 
na awor dia 18 di mei di 
6.30or pa 9or di anochi na 
Centro di Bario Sta. Ma- 
ria. Tur interesado ta bon 
bini. Entrada ta gratis. 

Durante e les aki ta trata 
e tema: “Tarea y Poder di 
Ministerio Publico polis y 
recherchenan di RST”. Do- 
cente pa e tema aki ta e huris- 


ta estatal mr. Gibi de Windt. 
De Windt lo splica tarea, 
structura y luga di Ministerio 
Publico y e tim di recherche 
di reino aki na Corsou. For 
di 10-10-10 por mira Minis- 
terio Publico y recherchenan 
di RST constantemente den 
accion na television y den 
corant. Academia Popular 
Errol Scoop ta para keto na e 
dos entidadnan aki y ta habri 
e posibilidad pa su cursistan- 
an y publico en general haya 
e oportunidad pa siña conoce 
e entidadnan hudicial inves- 
tigacion aki mas di acerca. 


Durante e les aki lo trata e 
Leinan di Consenso cu ta 
vigente pa Ministerio Pu- 
blico, Polis y RST. Manera 
ta conoci e ley di consenso 
aki a kita poder di minister 
di Husticia y parlamento di 
Corsou y coloca esaki bou 
di Ministerio di Husticia di 
Hulanda y Minister di Hus- 
ticia Hulandes. Lo trata e dos 
entidadnan Hulandes aki y 
nan relacion cu Cuerpo Poli- 
cial y minister di Husticia di 
Corsou. 

Academia Popular Errol 
Scoop ta specialmente pa Yi- 


unan di Corsou cu ta interesa 
den politica y cu ta simpatisa 
cu e pensamento di Move- 
mento Causa Prome presidi 
pa dr. René Rosalia. 

Durante e ultimo 16 lu- 
nanan, cursistanan a haya 
les cerca diferente experto 
Yiu di Corsou cu tin bon 
conocemento di e temanan 
cu nan a trata. Tabatin les 
di sociologia, derecho, in- 
vestigacion, analisis politico, 
empresariado chikito, eco- 
nomia, agricultura, derecho 
estatal, historia, antropologia 


y geopolitica. E prome aña 
academico a conta tambe cu 
varios excursion y tareanan 
practico realisa pa gruponan 
di trabou forma pa cursis- 
tanan. 

Secretariado di Academia ta 
haci un yamada na tur es- 
unnan cu ta interesa pa bin 
participa na e les publico aki. 
E ta un bon oportunidad pa 
amplia bo conocemento to- 
cante e Ley di Consenso riba 
husticia y polis. Asistiendo 
na e les aki bo ta cera conoci 
tambe cu Academia Popular 
Errol Scoop.Q 

Den caso di bom durante Marathon di Boston 

Acusado sentencia na morto 




cion aki lo trece cierto nivel 
di culminacion pa e victi- 
manan y nan famianan.” 

Tres hende a wordo mata 
den e atake aki, y 260 a keda 
herida ora cu 2 bom den 
pressure cooker, yena cu 
pida pida metal a explota 
cerca di e meta fmal dia 15 di 
april 2013. 

E ex studiante di universidad 
a wordo condena luna pasa di 
tur 30 acusacion contra dje, 
incluyendo uzo di un arma 
di destruccion masal y a ases- 
inato di un agente policial, 
cual a sosode ora e ruman 
hombernan a purba huy. Di 
e acusacionnan ey, 17 di nan 
ta hiba posibilidad di pena di 
morto. 

Tsarnaev su abogado, Judy 
Clarke a admiti cu di co- 
mienso di e huicio cu el a 


participa na e atake. 

Pero defensa a argumenta 
cu Dzhokhar tabata un ado- 
lescente di 19 aña cu a wor- 
do influencia pa su ruman 
homber di 26 aña, Tamerlan, 
cu a wordo ilustra como e 
maestra tras di e plan pa cas- 
tiga Merca pa e gueranan na 
paisnan Moslim. 

Fiscal a pinta Dzhokhar 
manera un partner igual- 
mente importante den e 
atake, bisando cu e tabata 
esun cu curason friu cu a 
pone e bom tras di un grupo 
di mucha, caminda un mu- 
cha homber di 8 aña a perde 
su bida. 

Pa enfatisa nan punto, fis- 
cal a cita e mensahe cu el a 
rasca den un boto, caminda 
el a wordo captura: “Stop di 
mata nos hendenan inocente 
y nos lo stop.” Y nan a habri 
nan caso den e fase di pena di 
morto cu un potret di dje ta 
mustra dede riba un camara 
di siguridad den prizon, al- 
gun luna despues di su ares- 
to. 

“Esaki ta Dzokhar Tsarnaev, 
sin preocupacion, sin arepen- 
timento y sin cambio”, fiscal 


Nadine Pellegrin a bisa. 

Testimonio victimanan 

E hurado tambe a scucha e 
testimonio pa kibra curason, 
di varios sobreviviente di e 
atake, cu a describi con nan 
a mira nan pianan wordo kita 
pa e explosion y otronan cu 
a mira hende muri banda di 
nan. 

E atake aki a cobra bida di 
Lingzi Ly, un graduado di 
Boston University di China 
di 23 aña, Krystle Campbell, 
un manager di un restaurant 
na Medford di 29 aña, y Mar- 
tin Richard di 8 aña, cu a bay 
mira e marathon cu su famia. 
Agente policial Sean Collier 
a ricibi un tiro mortal algun 
dia despues. Tambe 17 hen- 
de a perde nan pia durante e 
explosion. 

Famia Tsarnaev ta di origen 
etnico di Chechnya, nan ta- 
bata biba na e region Dages- 
tan na Kyrgyzstan, prome cu 
nan a muda pa Merca, mas o 
menos un decada prome cu 
e decada. Na Merca nan a 
establece nan mes na Cam- 
bridge, net pafo di Boston.Q 


BOSTON (AP) - Un 
hurado a sentencia 
Dzhokhar Tsarnaev na 
morto diabierna, pa su 
participacion na e acto 
terorista durante Boston 
Marathon na 2013. 

Tsarnaev di 21 aña, a para 
cu su mannan crusa, su 
cabes baha un tiki, ora cu el 
a scucha su sentencia, cual 
a wordo dicidi despues di 
14 ora di deliberacion. E ta- 
bata e caso di terorismo, cu a 
wordo sigui mas di cerca den 
e era post 9/11, pero ta ma- 
sha probabel cu e caso lo pasa 
añanan den apelacion. Su 
ehecucion lo wordo realisa 
por medio di inyeccion letal. 
E 12 miembronan di hurado 
federal mester a dicidi un- 
animamente pa Tsarnaev por 
haya pena di morto. Di otro 
manera, automaticamente e 


lo a haya un sentencia di bida 
largo den prizon. 

Victima di e bom, Sydney 
Corcoran, kende a hera 
sangra te muri, y kende su 
mama a perde tur dos pia a 
bisa: “Mi mama y ami ta pen- 
sa cu awo e lo bay y nos lo 
por sigui pa dilanti. Husticia. 
Den su mesun palabranan, 
‘un wowo pa un wowo.’” 

Reaccion tata 

Tsaraev su tata, Anzor Tsar- 
naev, cu kende AP a haya 
contacto via telefon, a laga 
un suspiro grandi bay ora cu 
el a tende e noticia, y a cera e 
telefon. 

Den un declaracion, fiscal 
Loretta Lynch a yama e atake, 
un acto cobarde y a añadi: “E 
pena di mas pisa ta un cas- 
tigo cu ta al caso cu e crimen 
horibel aki, y nos ta spera cu 
e completacion di e prosecu- 

Lider gay di Luxemburg ta casa cu su pareha 


LUXEMBURG (AP) - 
Prome minister di Lux- 
emburg ta cas cu su 
pareha, un aña despues 
cu e pais, caminda gran 
mayoria ta Catolico, su 
Parlamento a aproba e ley 
cu ta permiti matrimonio 
di mesun sexo. 

Prome, prome minister 
Xavier Bettel a bisa cu e ta- 
bata kier un casamento priva, 


pero diabierna mainta, ya el 
a publica potretnan di dje cu 
su pareha di Belgica, Gauthi- 
er Destenay riba su pagina di 
Twitter. E ceremonia oficial 
tabata na Stadhuis di Luxem- 
burg, diabierna atardi. 

Na 2010, prome minister di 
Ijsland a casa cu su pareha 
den loke ta kere cu tabata e 
prome ceremonia di mesun 
sexo di un lider di gobierno 
na Europa. 


Bettel, un abogado di 42 aña, 
ta lider di liberalnan di DP, 
cu a drenta un gobierno di 
coalicion cu e Socialistanan 
y e partido Berde, pa caba cu 
gobernacion di 34 aña di par- 
tido Cristian Democrata na 
Luxemburg. Dia 1 di juli, e 
nacion di 520 mil habitante, 
lo tuma presidencia di Union 
Europeo, cual lo duna Bettel 
exposicion internacional. 
Luxemburg semper ta den 




e curason di asuntonan Eu- 
ropeo, desde cu a funda UE 
na 1957. E pais a wordo mira 
pa hopi tempo como e ima- 
gen di conservatismo, pero 
el a bira un centro fmancie- 
ro grandi, cual a dun’e hopi 
atencion. 

Bettel tambe a trece refor- 


ma na e escena politico di e 
pais. Aña pasa, legisladonan 
a aproba cambionan pa per- 
miti parehanan di e mesun 
sexo casa y adopta yiu, cual ta 
parti di e revision mas funda- 
mental den leynan di matri- 
monio na Luxemburg desde 
1804.Q 


Polis Italiano: 


Homber a mata 4 hende y herida 6 na Naples 



ROMA (AP) - Polis Italiano a bisa cu un 
homber a tira cu un shotgun na Naples, 
matando su ruman homber y su cuña na cas, 
despues a mata 2 otro hende y a herida 6. E1 a 
haci esaki tirando di un balcon. 


Polis a bisa cu e homber, kende ta un nurse di 48 
aña, a entrega su mes na polis y tabata wordo in- 
teroga diabierna atardi. 

E otro mortonan ta inclui un florero cu tabata biba 
cerca di e cas na Secondigliano, y un polis di trafi- 
co, kende a core yega na e luga despues di e prome 




tiro. Entre esunnan herida, tabata 4 agente policial, 
un persona cu tabata pasando y un otro agente di 
trafico, cual su condicion ta serio. 

Polis a bisa cu e motibo pa e matamento no ta con- 
oci y cu a homber tabatin un permiso di deporte pa 
tin un shotgun.Q 


Muhe Mericano cu a huy pa evita circumcision di su yiu, ainda ta cera 


WEST PALM BEACH, Florida 
(AP) - Un muhe cu a huy pa evi- 
ta circumcision di su yiu homber, 
ta permanece tras di tralie diabi- 
erna, ora cu su abogado a purba 
haya un ordo di restriccion con- 
tra e tata di e mucha, pa evita cu 
realisa e operacion. 

Heather Hironimus, di 31 aña a wor- 
do aresta diahuebs y ta wordo teni na 
Broward County Jail, 2 luna despues 
cu el a ignora e advertencia di hues, 
cu e mester aparece den corte y duna 
su consentimento pa e procedura, y 
evita wordo cera. 

A pesar cu su aresto ta relaciona cu 
un caso cu ta den corte pa hopi tem- 


po, un hues federal a duna un mo- 
cion di emergencia cu su abogado 
Thomas Hunker a entrega diabierna, 
relaciona cu e ordo di restriccion. 
Mientras cu Hironimus tabata scondi 
y su opcionnan legal birando menos, 
Hunker a entrega un caso civil luna 
pasa na su nomber y di su yiu di 4 
aña. Cual lo wordo trata dialuna den 
corte. 

Den documentonan di corte, Hiron- 
imus ta argumenta cu circumscision 
lo mutila su yiu permanentemente, 
y lo por trece riesgo di daño celebral 
permanente of morto. 

Hironimus a disparce cu su yiu casi 
3 luna pasa, el a bay sconde mientras 



cu su caso contra e operacion tabata 
yega su climax. Pero esunnan cu ta 
defend’e a bisa cu tabata simplemente 
haci loke e tabata por pa defende su 
yiu, kende el a describi cu tin miedo 
pa muri di e procedura. 

No ta conoci unda e mucha ta, pero 
Hunker a bisa cu ta asumi cu e mu- 
cha ta cu su tata Dennis Nebus. 
Hironumus y Nebus ta na guera cu 
otro desde su embaraso. Nunca nan 
tabata casa, pero ta comparti custodia 
di e mucha, y nan tin un acuerdo den 
corte, cu nan dos ta di acuerdo cu e 
circumcision di e mucha. E mama a 
cambia di idea despues, cual a habri 
caminda pa un bataya legal largo.Q 

Aruba lo ta 
sede di e di 98 
Klwanis 
“District 
Convention. 

Sprint Triathlon 
Nacional 2015 


Diadomingo 17 di mei, e 
federacion di triatlon, ATA 
lo organisa e Guardian 
Group Sprint Triathlon 
Nacional 2015 pa mucha, 
juniory adulto. 

Delegacion di Schaak 

e Campeonato 
Continental 
Absoluto de las 
Americas 2015 

Casi 30 pais ta participante 
na “The YMCA we want” 



Aruba a yama bonbini na un delegacion grandi di 
delegadonan di casi 30 pais cu ta participa na e “Conferencia 
Anual y Reunion Presencial de Comite Ehecutivo”. 

Atletanan Nicole van der Velden y Thijs Visser: 





“Clasifica pa Weganan Olimpico di Rio 2016 lo ta un realidad pa nos” 


cu e otro pero en general am- 
bos atleta ta masha contento 
cu nan prestacion te cu awor 
aki. Den e ultimo seis lunan- 
an nan a competi na Mexico, 
Brasil, Merca, Spaña, Italia, 
Inglatera y Hulanda, mien- 
tras cu e careda di mas gran- 
di, cu ta e campeonato mun- 
dial, lo tuma luga otro luna 
na Dinamarca. 

Aki tres pais lo clasifica pa 
e Weganan Olimpico di Rio 
2016 y e dos atletanan di 
Aruba sigur lo haci tur cos 
posibel pa logra un di e tres 
cuponan cu lo wordo otorga. 
Nan tin un bon sentimento 
pa cu e careda aki, nan a pre- 


para hopi bon mes y nan ta 
spera cu lo por logra esaki pa 
Aruba. Otro aña net prome 
cu e Weganan Olimpico ai- 
nda lo tin un oportunidad pa 
clasifica unda un solo cupo 
lo wordo duna na e pais cu 
clasifica. 

Mester bisa acerca cu si e 
atletanan Nicole van der 
Velden y Thijs Visser, conoci 
tambe como Flying Arubies, 
logra clasifica pa e Weganan 
Olimpico di Rio de Janeiro, 
Brasil esaki lo bira historico 
mirando cu ta pa prome biaha 
cu un of mas atleta di Aruba 
lo clasifica oficialmente pa 
un Weganan Olimpico.Q 


Aloha Bridge Club Aruba su resultadonan 

ORANJESTAD - Un total di diesdos (12) pareha a presenta na e sesion na Frank 
Conway Room na Casa del Mar Beach Resort. 

Dia 4 di mei ultimo, nuebe (9) pareha a presenta mainta na e sesion. E resultado tabata 50% y 


mas halto ta como lo siguiente: 

1) Maylene and Fred Koopman 66.67% 

2) Joke Henriquez / Annette Ybeles Smit 65.83 % 

3) Jaenette Sschoemaker / Marleen van Baarlen 60.83 % 

4) Willy Flanegin / Maritza van Romondt 60.00 % 


dos a nabega algun compe- 
tencia cu a bay hopi bon mes 
y eynan a tuma e decision cu 
nan lo tin gana di bira partner 
representando Aruba y purba 
asina clasifica pa e Weganan 
Olimpico di Rio de Janeiro, 
Brasil. E atleta Visser ta ma- 
sha contento cu e por a haya 
e oportunidad unico di rep- 
resenta Aruba den deporte. 
E aceptacion ta uno hopi 
grandi mes. Pa e atleta Ni- 
cole van der Velden, un soño 
tan anhela a bira realidad. Pa 
varios aña e tabata busca un 
partner pa practica e deporte 
di bela y na Aruba tabata difi- 
cil pa topa cu esaki. E ta ma- 
sha contento di por a haya un 
atleta cu hopi motivacion y 
di taya manera Thijs di ken 
el a siña masha hopi mes. 

Mester bisa cu despues di un 
aña y mei hunto nan ta cana 
den e direccion corecto y se- 
gun schedule. E competenci- 
anan ta bayendo bon, un mas 


Nacra 17. Probechando di 
nan bishita cortico na Aruba, 
nos a haya e oportunidad di 
combersa cu ambos atleta 
riba diferente topico y mas 
cu claro nan preparacion pa 
e campeonato mundial y e 
clasificacion pa e Weganan 
Olimpico di Rio de Taneiro 
2016. 

E atleta Thijs Visser di origen 
Hulandes tabata dos biaha 
campeon mundial den cata- 
maran. Despues cu el a dicidi 
di cambia di disciplina unda 
el a bay purba e Nacra 17, el a 
conoce e atleta di Aruba, Ni- 
cole van der Velden. Aki nan 


ORANJESTAD - Biaha 
pasa nan tabata asina cer- 
ca, pero un fayo mecanico 
den nan bela a pone cu e 
duo representando Aruba 
a cay net afo di e clasifica- 
cion Olimpico unda a ter- 
mina na di 11 luga. Awor 
nan tin un otro oportuni- 
dad den e mundial di bela 
cu lo tuma luga na e pais 
di Dinamarca, Europa. 


Aki nos ta referi aki di e atle- 
tanan di bela, Nicole van der 
Velden y Thijs Visser ken- 
denan ta representa Aruba 
den varios competencia den 
exterior den e disciplina di 

Delegacion di Schaak 


Lo participa na e Campeonato Continental 
Absoluto de las Americas 2015 


ORANJESTAD - E dian- 
an 15 pa 24 di mei proxi- 
mo, un delegacion den e 
deporte di schaak lo biaha 
pa Montivideo, Uruguay 
unda nan lo participa na e 
Campeonato Continental 
Absoluto de las Americas 
2015. 

Aruba lo participa cu dos 
hungado kendenan ta 
“Woman Fide Master” Maria 
Diaz y “Candidate Master” 
Octavio Croes. Mester bisa 
cu e torneo ta sirbi como un 


clasificacion pa e Mundial di 
Ahedrez cu lo tuma luga den 
e luna di september na Baku, 
Azerbayan. 

Aunke e deporte di schaak 
ta uno cu tiki actividad di 
movecion, asina mes mental- 
mente uno mester ta fuerte 
mirando cu e wega por dura 
oranan largo debi na e max- 
imo concentracion di cada 
hungado. Un eror chikito 
den un hugada por costa bo 
henter e wega. Na Aruba, 
e deporte a bira uno masha 


popular, specialmente bou di 
nos hobennan y tambe hen- 
denan grandi. E deporte di 
schaak ta representa Aruba 
dignamente den torneonan 
internacional y ta logra resul- 
tadonan impresionante. 

Un danki sigur na Lotto, e 
Loteria di Aruba pa medio di 
Comision di Subsidio cu a 
subsidia e delegacion di Aru- 
ba pa e dos hungadonan por 
representa Aruba den e even- 
to internacional di schaak na 
Montevideo, Uruguay.Q 




Lotto yudando atletanan local 

Sprint Triathlon Nacional 2015 lo ta 
organisa pa Federacion di triatlon 



ORANJESTAD - Diado- 
mingo 17 di mei, e fed- 
eracion di triatlon, ATA 
lo organisa e Guardian 
Group Sprint Triathlon 
Nacional 2015 pa mu- 
cha, junior y adulto. Na 
e evento aki a atletanan 
por participa individual 
of den ekipo di Relevo. 
Manera semper Boca 
Catalina lo ta e cas di tri- 
atlon mientras e evento lo 
inicia pa 7’or di mainta. 

E distancia Sprint cu lo mes- 
ter wordo recori pa e atle- 
tanan di Junior & Adulto 
masculino lo ta landa 750 m, 
core bais 20km y core na pia 
5km. Den e categoria Female 
Open 15+ , esakinan lo mes- 
ter landa 750 m, core bay 20 
km y core na pia 5km. Den 


e distancia Super Sprint den 
Kids te cu 14 aña, esakinan lo 
mester landa 375m, core bais 
lOkm y core na pia 2.5km. 

Por ultimo mester remarca 
cu e nobatonan adulto por 
haci e Half (Kids) Distance 


den e categoria Open Male y 
Open Female. 

Tambe por participa cu 
Mountain Bike, Categoria 
MB Open Male, MB Open 
Female (mester tin minimo 4 
dama) y tambe MB KidsMQ 


Centro di Bario Noord (CBN) cu 
gradicimento special 



NOORD - Dia 8 di mei, 
cu ta exactamente 2 luna 
despues cu un di e mast- 
nan di luz a cay, Centro 
di Bario Noord (CBN) a 
logra baha tur e otro mast- 
nan. Dos di nan tambe ta- 
bata den un estado peli- 
groso y e otronan tabata 
rekeri di mantencion. 

Manera cu e prome mast a 
cay, directiva di CBN a tuma 
accion pa regla otro locali- 
dadnan di training pa e dife- 
rente teamnan y a cuminsa 
busca conseho y oferta pa 


haci e trabounan necesario pa 
por garantisa cu nos baseball 
veld ta safe pa train y hunga 
ariba dje. 

Mirando cu e suma necesario 
ta hopi halto pa por realisa e 
proyecto aki mesora, CBN 
a dicidi di busca manera pa 
baha tur e mastnan pa haci 
posibel pa nos teamnan por 
train na cas atrobe. 

Esaki a tuma luga diabierna 
ultimo caminda cu medi- 
ante di Bohama, Elmar y 
Fredco NV nos a logra baha 
e mastnan. Di curason y den 
nomber di full e organisacion 


di baseball, directiva di CBN 
ta gradici e companianan 
menciona cu a haci e trabou 
aki completamente gratis. 
Alabes nos ta gradici e grupo 
di boluntario cu a bin yuda 
pa realisa e trabou ariba e 
mainta aki. Por ultimo direc- 
tiva di CBN kier gradici e di- 
rectiva di e siguiente veldnan 
cu a coopera cu nos pa loke 
ta trata uzo di nan veld du- 
rante e dos lunanan cu a pasa: 
Bubali, Monserat, Calabas y 
Kudawecha. Danki pa boso 
sosten y apoyo! 

Pa fmalisa CBN ta invita 


un y tur pa un Bingo cual 
lo tuma luga dia 5 di juni 
venidero na CBN cual lo tin 
mas cu 4000 florin na premio 
y hopi premio atractivo. Por 
cumpra ticket cerca tur hun- 
gado /coach y manager di nos 
organisacion y tambe cerca e 
directiva. Por yama tambe na 
5864658 pa bo ticket y nos 


lo percura pa esaki ta cla pa 
busca na CBN. 

Diferente comerciante a 
wordo acerca pa yuda nos 
cu nos prome actividad pa 
recauda fondo cual meta ta 
pa haci posibel cu nos lo por 
uza nos veld optimalmente 
atrobe. Nos ta spera di por 
conta cu nan sosten.Q 






















Atletanan di landamento sincronisa den pleno training 


ORANJESTAD - Tur es- 
unnan cu ta participa den 
un deporte, nan tin cu 
train constantemente pa 
asina nan por yega na un 
nivel halto. E atletanan 
aki ta pasa oranan largo 
den preparacion pa asina 
nan por competi sea den 
campeonatonan na Aruba 
mes of internacional. 

Na e momentonan aki e team 


di landamento sincronisa ta 
den pleno preparacion. Na 
ta train pa Weganan di Pana- 
mericano, pero na mes mo- 
mento nan ta preparando pa 
mustra kico nan tin dianan 
23 y 24 di mei. 

E deporte di landamento sin- 
cronisa no ta uno facil, ya cu 
tur e atletanan aki mester ta 
bon coordina durante nan 
presentacion. Tur move- 





mento mester ta na e me- 
sun tempo y pa haci esaki, e 
atletanan mester train. Nan 
mester ta concentra pa asina 
nan por haci un bon trabou. 

E hobennan aki no ta prepara 
un rutina so sino diferente. 
Esaki ta bin cu algun di nan 
ta haci rutina di duo tambe. 
Na mes momento manera 
tur atleta cu ta bay scol, nan 
mester balansa estudio y de- 
porte. Tur esaki ta pone cu e 




hobennan aki mester tin dis- 
ciplina y concentracion. 

Esunnan cu ta haci landa- 
mento sincronisa tin cu ta 
hopi concentra pa Wega- 
nan Panamericano ya cu nan 
tambe, manera otro atleta di 
Aruba, lo ta competiendo 
contra paisnan grandi.Q 

8 scol di Taekwondo registra 

Cla pa competi den e di 6 Gold Coast Taekwondo Cup 2015 




N oord T aekwon- 
do Center bou guia di Grand 
Master Jose Chaco Cornelio, 
referee Olympico y Hall of 
Famer di Taekwondo. 

Crotalus Tae- 
kwondo Center bou guia di 
Dr. Guaicaipuro Jimenez, 
presidente di Aruba Tae- 
kwondo Bond( Artbo). 

Aruba Taekwondo Academy 
bou guia di Shareen Boek- 
houdt. 

Caribbean Taekwondo Insti- 
tute bou guia di Moices Fer- 
nandez. 

Golden Taekwondo bou 
guia di Angelo Bikker. 
Stichting Tiger Taekwondo 
Academy bou guia di Teofilo 
Rodriquez, coach nacional di 
Aruba Taekwondo Bond. 

Brazil T aekwondo 
Stichting bou guia di Clifford 
Rasmijn y Alberto Klabér. 


BRAZIL - Awe 16 di mei 
tin e di 6 Gold Coast Tae- 
kwondo Cup 2015 organisa 
pa Brazil Taekwondo 
Stichting. E campeonato 
ta tuma luga na Centro di 
Bario Brazil cuminsando 
pa 10 ? or di mainta. 

E biaha aki ta conta cu 16 


participante mas kendenan 
lo bay bringa pa e Best Team 
Cup. E siguiente scolnan di 
Taekwondo a registra pa e 
di 6 Gold Coast Taekwondo 
Cup: 

San Nicolas Taekwondo 
Center bou guia di Master 
Eric Barry, referee interna- 
cional. 








Cu 52 participante di 8 scol di 
Taekwondo y cu 4 referee in- 
ternacional y 28 pool di pelea 
ta haci cu lo bay mira sigur 
diferente pelea di caliber, 
specialmente entre: Zyhon 
Thielman di Stichting Tiger 
Taekwondo Academy y Jcw- 
ell Illidge di Aruba Taekwon- 


do Academy. Un revancha cu 
sigur ta bale la pena pa mira, 
e dos hobennan aki lo bataya 
contra di otro demostrando 
Taekwondo. 

Clifford Rasmijn di Brazil 
Taekwondo Stichting lo kier 
gana e di 6 Copa pa e aña 
aki..Q 


Caya sorpresapa truck di fun miles cu muziek 

Fiesta pa prome ganadonan di Fun Street lottery 


ORANJESTAD - Fun 
Street Lottery, e campaña 
di loteria grandi di Fun 
Miles, a rende su prome 
caya ganado: Palisiaweg 
na San Nicolas. E habi- 
tantenan tawata masha 
sorpresa na momento cu 
un truck enorme color 
cora cu geel di Fun Miles 
a drenta nan caya, cu riba 
dje un DJ y un team di Fun 
Miles yen di ambiente. 

E espectaculo extravagante 
aki tawata nada menos cu e 
prome entrega di premio di 
Fun Street Lottery, den cual 
participantenan den e caya a 
gana hopi premio. Lo tin mas 
sorteo te cu luna di juni, pues 
ta conseha miembronan di 
Fun Miles cu no tin nan lot 
digital ainda, pa busca esaki 
online mas pronto cu ta po- 
sibel na funmiles.net. 

Premionan di caya y di 


partner 

E miembronan di Fun Miles 
participante na Palisiaweg tur 
a ricibi nan parti di e premio 
di caya. Tabata trata aki di un 
total di 150.000 Fun Miles, y 
como cu di e 58 miembronan 
di Fun Miles den e caya, sola- 
mente 7 tabata tin un lot, cada 
un di nan a gana no menos cu 
21.500 Fun Miles! Ademas, 
Feliz y Ruthlin Dijkhoff a 
gana e premio di partner: un 
voucher di 500 florin pa paga 
prima di seguro di ENNIA. 

Sin lot no tin premio 

Como cu solamente 7 miem- 
bro den e caya ganado tabata 
tin un lot, gran cantidad di e 
miembronan di Fun Miles 
biba den e caya a keda sin por 
a participa den e premionan. 
Esaki ta prueba cu un carchi 
di miembresia di Fun Miles 
so no ta suficiente pa partici- 
pa na e loteria aki. Ta necesa- 



rio pa busca un lot 
digital y actualisa 
bo datonan per- 
sonal na funmiles. 
net. Esaki ta lihe, 
facil y completa- 
mente gratis, pero 
sinembargo hopi 
importante, paso- 
bra sin lot bo no 
tin chens di gana e 
pakete enorme di 
premio. 


Keda na altura 

Tur esunnan cu 
kier keda na al- 
tura di e loteria (y 
di Fun Miles en 
general), por sigui 
Fun Miles riba facebook. 
com/funmiles. Aki tambe bo 
por comparti e campañanan 
y actividadnan dibertido di 
Fun Miles cu bo famia y 
amigonan. Un otro cos cu ta 
recomenda fanatico di Fun 


Miles pa uza, ta e app nobo pa 
smartphone. Por download 
esaki gratis den App Store di 
Apple y riba Google Play. Cu 
e app aki, miembronan por 
check nan saldo y haya locali- 
dad y datonan di tur Funpart- 


ner. 

Mas informacion tocante 
fun miles? 

Tuma contacto cu Fun Miles 
su Customer Service na 588- 
9947 of bishita funmiles.net 
of facebook.com/funmiles. □ 















B6I 

DIASABRA 16 MEI 20151 


LOCAL 



ATCO Concrete Products: 

Orguyoso di contribui cu Speeltuin Muchanan Contento di Scol Dununman 



ORANJESTAD- Hopi 
emocion y alegria a yena 
tur esunnan presente na 
momento di apertura 
di Speeltuin Muchanan 
Contento na Scol Du- 
nunman. Recientemente 
e proyecto cu a dura tres 
aña pa realisa a bira reali- 
dad y tabata hopi dificil pa 
contene e entusiasmo di e 
muchanan pa nan warda 
e ceremonia di apertura 
caba pa nan por haci uzo 
di nan hardin di hunga 
nobo. 

ATCO Concrete Products 


tabata e prome compania cu 
a wordo acerca pa esunnan 
cu a inicia e proyecto y di 
biaha ATCO a bisa “si” sin 
duda, pero tambe sin sa ai- 
nda kico nan contribucion lo 
bira. Den transcurso di e tres 
añanan cu a tuma pa realisa e 
proyecto completo, ATCO 
su contribucion a materialisa 
den pavers y mayoria otro 
producto di concret necesa- 
rio pa Speeltuin Muchanan 
Contento. 

Geraldine Oduber, kende ta 
“Sales and Marketing Man- 
ager” di e compania, a ex- 


presa cu ATCO Concrete 
Products ta hopi contento y 
orguyoso di forma parti di e 
realisacion di e bunita speel- 
tuin pa Scol Dununman. 
ATCO ta considera su con- 
tribucion y aporte na proyec- 
tonan den nos comunidad 
como un deber, mescos cu 
e ta un deber pa nan ofrece 
servicio y calidad den mate- 
rialnan. 

E ta añadi cu ATCO, ademas 
di su contribucionnan na de- 
porte, fundacionnan y otro 
proyectonan, semper tin extra 
atencion pa proyectonan cu 
ta na beneficio di e desaroyo 
di nos muchanan. E speeltuin 
nobo, cu ta completamente 
adapta pa e muchanan cu ta 
bay scol na Dununman, ta 
cumpli den tur sentido cu e 
meta pa stimula desaroyo- 
nan di nos muchanan, cu pa 
ATCO ta central. 

Lynette Bernadina, ATCO 
Account Manager, a traha 
di cerca hunto cu Geraldine 
Oduber riba e proyecto aki 
for di cuminsamento. E1 a 
splica cu hopi entusiasmo 





nan a bisa “si”, pero tabata 
durante diferente reunion cu 
nan a dicidi con exactamente 
ATCO lo bay duna un con- 
tribucion. Nan a keda masha 
entusiasma cu e resultado, cu 
e speeltuin a keda hopi bunita 
mes. E ta agrega cu “proyec- 
tonan asina ta na nos curason 
y nos ta sigui yuda unda cu 
nos por.” 

Scol Dununman a expresa 
cu nan ta masha gradici na 
e reaccion inmediato y tur 
e cooperacion cu nan a haya 
di ATCO for di e prome re- 
union unda cu nan a presenta 
e proyecto. Mesora ATCO a 
bisa “nos ta in”, cual tabata 
un sorpresa hopi agradabel pa 
e scol y nan ta gradici pa tur 
materialnan y ayudo ricibi. 


E scol a presenta un bunita 
pintura traha pa un di su 
alumnonan na e represent- 
antenan di ATCO Concrete 
Products como muestra di 
aprecio. 

Esaki ta haya un bunita luga 
den oficinanan di ATCO, 
unda cu e ta keda como un 
recuerdo di e “partnership” 
cu Scol Dununman y pa tur 
hende por admir’e. 

ATCO ta felicita Scol Du- 
nunman cu e logro aki, cu tin 
un impacto grandi y positivo 
riba tur alumno di e cen- 
tro pa presente y futuro. Cu 
alegria semper reina den nan 
“speeltuin” y cu tur mucha 
saca hopi uzo, hopi beneficio 


Un personal di vuelo consistiendo di solamente di hende muhe 



WILLEMSTAD-CORSOU- Di- 
adomingo, 10 di mei 2015, un 
suceso sumamente unico a tuma 
luga den historia di InselAir y 
aviacion na Corsou en general. 
Pa prome biaha un personal di vue- 
lo consistiendo di solamente hende 
muhe (piloto, co -piloto y personal 
di cabina) a wordo poni riba sched- 
ule pa opera un vuelo di Corsou pa 
Aruba y Boneiro. 

Riba e potret: Capitan Rolanda van 
Eikema-Hommes, Prome Oficial 
Carol-Rose Palm 

Personal di Cabina Annaly 
Hernandez. □ 

Dos persona deteni 
den auto horta 


Santa Cruz- Diahuebs 
mainta un keho a keda en- 
trega na autoridad di un Toy- 
ota Yaris blanco cu a wordo 


horta. Patruya di San Nicolas 
coriendo riba caminda prin- 
cipal a topa cu e auto men- 
ciona. Tabatin dos hende den 


Auto ta saca zonido di 
explosion for di muffler 

BALASHI—Central ta manda Polis di Santa Cruz y uni- 
dad di cacho na e garashi na Balashi, na unda a tende dife- 
rente tiro. Eynan Polis a papia cu e personal di siguridad 
di WEB, kende ta bisa cu el a mira un Toyota Skyline pasa 
biniendo for di direccion di San Nicolas, bayendo direc- 
cion Oranjestad. Mientras cu e auto tabata pasando, el a 
tende diferente explosion cu tabata sali for di e muffler. 
Esaki a tuma luga diferente biaha. 

Auto horta laga atras na 
Bloemond 

BLOEMOND— Central a manda Polisnan den bisindario 
di Bloemond pa un auto laga atras. Na e sitio, Polis a topa 
cu un Toyota Yaris blanco A A-55605. E glas chikito patras 
tabata kibra y tabatin un pida faha di siguridad na e bumper 
dilanti. Esaki a wordo corta di e banda di pasahero y uza 
como material pa ranca auto. E yabi di contacto tambe ta- 
bata kibra. Lucho Towing a hiba e auto garashi di Polis pa 
investigacion. 

Destruccion na Scol 
di Arte 

SAN NICOLAS— Central a manda Polis di San Nicolas 
na Scol di Arte den P. Hendrikstraat, pa un kiebro. Na e 
sitio a resulta cu ta trata di un destruccion. Polis a papia cu 
e homber S, kende ta bisa cu e ta responsabel pa e luga. E1 a 
declara cu desconocinan a kibra e alarma y tambe e bentana 
parti pariba. Polis a tuma e keho. 

Basta placa horta for 
di negoshi 

ORANJESTAD— Central a manda Polis na un negoshi 
den Schotlandstraat pa un ladronicia. Eynan Polis a papia 
cu e manager, kende a bisa cu desconocinan a drenta den 
e luga y a bay cu un suma di mas cu 20 mil florin for di e 
caha fuerte. Esaki a informa na Central, na unda e personal 
di Recherche y Recherche Tecnico a wordo manda. Polis a 
tuma e keho, y investigacion ta sigui pa Recherche di Playa. 



e auto y cu sirena polis a 
obliga e chauffeur di para 
e auto canto di caminda. 
E agente policial a topa 
cu un hende muhe y un 
hende homber cu ta un 
recidivista y a detene am- 
bos persona. E auto a keda 
confisca y ambos persona 
a presenta dilanti un fiscal 
auxilia. 


Pickup a dal Yaris riba 
rotonde di Pos Abou 





POS ABOU- Tin algun chauffeur ta lubida cu riba ca- 
minda di Pos Abou na altura di e pomp di gasolin a bira 
un rotonde. Diamars den oranan di atardi ta sucede un 
accidente. Un chauffeur ta yega subi e rotonde sin paga 
tino. Patruya policial a acudi na e sitio y a constata cu den 
e dalmento tin un Toyota Yaris y un Chevrolet pickup 
s-10 envolvi. 

Polis a wordo informa cu e pickup tabata bahando di pa- 
riba y a yega subi e rotonde y dal basta duro contra e banda 
drechi di un Yaris cu tabata riba e rotonde caba. Ambu- 
lance tambe a wordo solicita pa atende cu e dama chauf- 
feur cu a sufri algun lesion. 


Tres mucha 
homber ta 
maltrata un 
hoben 

WEG SEROE PRETO— 

Un persona ta yama warda di 
Polis pa bisa cu tin un pelea 
na unda tres mucha homber 
tabata bati un otro mucha 
homber. Polis a bay na hal- 
tura di Botica Seroe Preto y a 
papia cu un docente di Prins 
Bernardschool. E1 a bisa cu e 
tres mucha homber descon- 
oci a bringa cu un alumno di 
su scol. 

Ladron ta 
bay cu auto 
dilanti cas 

ORANJESTAD— E 

homber B.G. a bay warda 
di Polis pa duna keho di la- 
dronicia di su auto Toyota 
Tercel 1996 color shinishi, 
A-32278. E auto tabata para 
dilanti e cas Spinozastraat 
15.Polis a tuma e keho. Di- 
aranson 08.30, Polisnan 
ta haya informacion cu na 
Lagabena lo tin un auto horta 
laga atras. Na e sitio, a resulta 
cu ta trata di e Toyota Tercel 
A-32278. E contacto di e yabi 
tabata kibra y tabatin un yabi 
falso den e auto na e banda di 
asiento di chauffeur. E mo- 
mento ey, e denunciante ta- 
bata dunando keho na warda 
di Oranjestad. E auto a wor- 
do hiba Balashi pa medio di 
takelwagen y entrega na De- 
partamento di Joyriding. 

Ladron ta 
drenta den 
cas na Palm 
Beach 

PALM BEACH— Central 
a manda Polis di Noord na 
un cas na Palm Beach, pa un 
kiebro. Na e sitio, Polis a pa- 
pia cu e homber P, kende ta 
bisa cu e ta huur e cas. Segun 
su declaracion, el a sali 13 di 
mei mas o menos 10.00, y a 
laga e cas bon cera na yabi y 
intacto. E mesun dia mas o 
menos 15.00, el a bolbe cas y 
a mira cu e bentana parti pa- 
riba tabata kibra. Tambe el a 
mira cu desconocinan a rista 
den e sala y a bay cu diferente 
articulo. 
























Gerencia a sirbi empleadonan un dushi treat 

“Broodje Gezond” pa tur nurse riba ‘Dia di Enfermeria’ 


ORANJESTAD- Dia 12 di 
mei ta Dia di Enfermeria y na 
Aruba ta forma e culminacion 
di e ‘Siman di Enfermeria’, 
manera decreta pa Gobierno. 
Na Dr. Horacio E. Oduber 
Hospitaal e dia a cuminsa cu 
e tradicional desayuno, unda 
cu miembronan di gerencia a 
sirbi empleadonan un dushi 


treat. 

Director Medico di Hospital, esta 
Ezzard Cilie a splica cu diamars e 
mas of menos 950 empleadonan a 
wordo sirbi pa nan hefenan como 
muestra di aprecio pa nan trabao 
duro. Na Hospital ta custumber 
tambe, el a bisa, cu no ta sola- 
mente e personal di enfermeria ta 
wordo extra malcria, pero cu tur 


nan coleganan cu ta sostene nan 
ta wordo invita pa participa na 
diferente di e actividadnan tambe. 
Esaki naturalmente ta haci e cel- 
ebracion aki un poco mas special, 
den estilo tipico di un famia gran- 
di Arubano. 

E desayuno super saludabel, con- 
sistiendo di entre otro un “brood- 
je gezond”, fruta, yoghurt y webo 


herbi, a wordo sirbi den e cafe- 
taria di hospital. 

Na porta di e cafetaria nan a wor- 
do ricibi pa Director Financiero 
di Hospital, Sr. Theo de Kool y 
pa Director Medico di. Hospital, 
sr. Ezzard Cilie, kendenan a fe- 
licita cada un empleado riba e dia 
bunita aki y a desea nan un dushi 
dia.Q 

Entre dia 19 y 23 di Mei . Despues di 32 aña 

Mas di 300 participante internacional na Aruba pa convencion di Kiwanis 


Entre dia 19 cu 23 di mei 
Aruba lo ta sede di e di 98 
Klwanis “District Con- 
vention”. Ta trata aki di e 
convencion di e districto 
di “Eastern Canada” y 
“Caribe. 

For di bastante luna e dife- 
rente clubnan local di Ki- 
wanis ta trahando duro pa 
por pone den otro un pro- 
grama hopi interesante pa e 
miembronan cu lo biaha pa 
Aruba pa atende e diferente 
sesionnan. Na e momenton- 
an aki tin mas cu 300 delega- 
do di exterior cu a confirma 
nan presencia na Aruba. 

Meta di e convencion aki ta 
pa por reuni riba di puntonan 
di atencion pa e districto di 
Kiwanis y cera conoci cu e 
diferente aspectonan cultural 
y di negoshi di e paisnan cu 
ta organisa e convencion aki. 
Ultimo biaha cu el a wordo 
organisa na Aruba tabata na 
aña 1983. 

E convencion aki ta uno an- 
ual y ta cambia di localidad 
cada aña. E delegadonan cu 
lo participa den e conven- 
cion ta entre otro Curaçao, 
Canada, Jamaica, Surinam, 
Trinidad & Tobago, French 



Guyana, Martinique, Baha- 
mas, Aruba mes y mas. 

E convencion aki lo tuma 
luga na Radisson Hotel na 
unda lo tin diferente tayer, 
seminario, reunionnan y 
naturalmente eventonan so- 
cial pa e famia di Kiwanis por 
intercambia cu otro 
Naturalmente, e participan- 
tenan tambe lo tin oportuni- 
dad pa explora Aruba y tur 
locual nos isla tin pa ofrece. 

E convencion su parti or- 
ganisatorio ta den man di 
Kiwanis Club of Aruba, Ki- 
wanis Club of Palm Beach 
y Kiwanis Club of Young 
Professionals Aruba, y nan 
lo wordo apoya pa e otro 
clubnan di famia Kawanis na 
Aruba: Key Club (Colegio 



Arubano), Builders Clubs 
Juliana School y Mon Plaisir 
College, Circle K Univer- 
sidad y Circle K EPI, y nos 
Sonrisa Aktion Club. 

Pa por organisa e convencion 
aki mester gradici tur partner 
cu di un of otro forma a duna 
nan cooperacion pa haci esa- 
ki posibel.Q 




Temblor ta pasa hopi 
mas rond mundo 


ORANJESTAD - Ora cu 
habri corant of riba cu- 
alkier media di prensa 
nos por lesa cu a tuma 
luga hopi temblor. Esaki 
ta algo cu semper tabata 
pasa rond mundo, pero 
mucho no tabata tende 
di dje, pero awendia esaki 
a cambia pa cual di parti 
director di Meteo sr. Mark 
Oduber a splica dicon ta 
tende hopi mas di tem- 
blor. 

Ainda no por pone relacion 
entre temblor cu e parti me- 
teorologico of climatologico, 
pero cu tin temblor fuerte 
rond mundo esaki semper 
por pasa. Nos mester tene 
cuenta cu aunke e probabili- 
dad ta uno chikito, Aruba ta 
den un area cu por haya tem- 
blor fuerte. Segun e director, 
temblor ta mas fastioso ainda 
compara cu un horcan. Si bo 
ta den un area cu algun biaha 
por haya temblor fuerte por 


dal, y esey tabata e caso cu 
Haiti. 

Hopi hende ta subestima 
unda e pais ta ubica y tin e 
pensamento cu esey nunca lo 
pasa. Aunke cu cientificonan 
sa bisa cu temblor no lo pasa, 
nan sa pasa. Ora cu temblor 
pasa e tin su consecuenci- 
anan. 

Temblor den Caribe 

Den e parti Caribense, sa 
haya temblor chikito, pero 
ora ta tuma luga temblor 
chikito pero relacion ta bisa 
cu no ta haya un grandi. Pero 
di otro banda e relacion no 
ta klop tampoco. Un bon 
ehempel relaciona cu tem- 
blor chikito y grandi ta Ita- 
lia. Den e area cu nos isla, 
nos por haya temblor. Tin 
un servicio cu ta indica cu 
si tin un fayo den Caribe cu 
por causa temblornan fuerte. 
Eigenlijk aki na Aruba tambe 
nos mester ta bon prepara 
pa un temblor fuerte si esaki 



pasa banda panort. Bisando 
esaki ta pasobra e situacion 
aki por crea un Tsunami cu 
por yega e isla den 10 min- 
uut. Mester por ta prepara pa 
tur e situacionnan ey. 

Prepara pa temblor 

Departamento di Meteo 
tin un sistema pa detecta 
temblor, segun sr. Oduber. 
Tambe tin un sismografo cu 


ta trahando na aeropuerto, 
pero tin e pensamento pa 
pone dos mas. Un na San 
Nicolas y un na Playa, den un 
parti mas keto. E ora ta haya 
miho dato pa Aruba mes. 
“Manera Funvisis ta bisa tin 


Unesco a haci un donacion 
pa loke ta e parti sismologico, 
cu a bay sigui un upgrading 
di nan sistema sismologico y 
awor aki ta calcula e sistema 
lo ta bay ta sacando mensa- 
henan automatico mas lihe 



biaha cu e problema ta cu e 
temblornan ta net panort di 
Aruba y no tin un sismografo 
net panort di Aruba. Esun 
di mas cerca ta na Aruba pa 
tuma e miho informacion,” e 
ta indica. Tambe tin un sis- 
mografo pazuid di Aruba y 
esey tin biaha pa triangula, 
of pa un temblor wordo bon 
documenta, ta keda complica 
den e area aki. 


pa prensa. Mayoria biaha ora 
cu ta algo, tin cu analisa esa- 
ki, pero e peticion di prensa 
ta cu maske cu e aparato ta 
detecta e temblor, nan kier sa 
na unda. 

Tin aparato, pero awor aki ta 
bay bin upgradingnan mas 
miho pa duna prensa mas 
lihe. Aruba ta na altura di 
cierto desaroyonan.Q 

Desde Cuba presentacion di obra teatral y musical 



E Studio di artista con- 
temporaneo di Nelson 
Gonzalez a muda tem- 
poralmente pa Cuba pa 
un proyecto special pa e 
Bienal di Havana, Cuba. 
Nelson Gonzalez ta rep- 
resenta Aruba na e di 12 
edicion di e Bienal di Arte 
Contemporaneo di Ha- 
vana. 

Nelson ta trahando riba un 
plan compleho cu ta integra 
diferente sector cultural den 


ciudad di Havana cu otro cu 
e intencion di traha un puz- 
zel compleho... 

Nelson ta traha tambe riba 
un presentacion (obra teatral 
y musical) cu diferente artista 
y profesional di un manera 
directo y estrecho pa yega na 
e producto fmal di su proyec- 
to “E1 jardm de las delicias; 
vamos a ver si eso es verdad”. 
E ta traha hunto cu actor, 
bailarina, specialista linguis- 
tico, tecnico, pero tambe cu 
e hendenan den comunidad 


di Havana stimulando inter- 
accion. E proceso creativo ta 
tumando luga den comuni- 
dad y tin como guia prover- 
bio y dicho Cubano popular. 

Produccion y direccion ta 
den man di Nelson González 
y André Le Grand ta assistent 
Productor, Eduardo Rencur- 
rel y Wanda Canals ta adapta 
e escrito. 

E presentacion diseña pa 
Nelson por conta cu un line- 
up di profesional consistien- 
do di actor Cubano manera: 


Ury Rodnguez, Jorge Luis 
Aguilar, Aimeé Despaigne 
Balbon, David Hernández 
Izaguirrey Claudia Mon- 
teagudo.Cantante Cubano; 
Adis Herrera (Lyrical), Ad- 
dis Moreno (flamenco), Yimi 
Konclaze (Rap). Bailadonan 
Cubano; Dianelis Herrara 
Molina, Diana Cano Rodri- 
guez, Liliet Orozco Cabrera, 
Idiam Rodriguez Martmez, 
Alejandro Miñozo Jiménez 
cu e participacion special di 
Gloria Brice, Aruba y Car- 
men Irene Diaz, Cuba/Can- 


ada. 

E team tecnico ta consisti di; 
Rogelio Bryce. Hefe tecnico 
luz y zonido, Rocio Aballi 
Hernandez y Frank Fernan- 
dez, Direccion di Fotograf- 
nan, Alesandro Milo Otero. 
Makeup (makiyahe), Sarima 
Pérez Proveyer. Video Edit- 
ing, Soraida Ramirez. Dis- 
eñador y cosedo di trahe, 
Francisco Gil Garcia. Con- 
struccion di scenario, Juniel 
Mentado, Animacion3D, 
Compania pa luz y zonido 
PMR (Pablo Milanés Re- 
cords) Franco Noda Garcia. 
Assistent di coreografia. 

E prome presentacion ta na 
Centro de Arte Contempo- 
raneo Wilfredo Lam, na Plaza 
San Ignacio di Habana Vieja, 
diadomingo dia 24 di mey pa 
8:30 pm. Ta ripiti e presenta- 
cion na Parque Trillo, Callo 
Hueso, na e skina meymey di 
Hospital y San Miguel, Cen- 
tro Habana dia 26 di mei pa 
8:30 pm. 

E produccion general di e 
presentacion “Vamos a ver 
si eso es verdad” a wordo re- 
alisa cu e sosten fmanciero 
di Mondriaan Fonds Neth- 
erlands, Prins Bernhard 
Cultuur Fonds Caribbean, 
Ministry of Culture Aruba y 
UNOCA Aruba.Q 



Premier Eman: 

Conseho di Minister di Reino a kita e AMvR for di mesa 


ORANJESTAD- Diaran- 
son Conseho di Minister 
di Reino a trata financia 
di pais Aruba. Minister 
Plenipotenciario Alfonso 
Boekhoudt a atende e re- 
union aki y den oranan 
tempran di mainta Prome 
Minister Eman tabatin 
contacto cu su persona 
riba e decision importante 
cu a wordo tuma. Duran- 
te e reunion ey e AMvR a 
wordo kita for di mesa y 
na su luga a pone e acuer- 
do nobo como punto cen- 
tral con Aruba y Hulanda 
ta sigui padilanti pa loke 
ta financia di pais Aruba. 

Premier Eman ta satisfecho 
cu e noticia aki. “Tabatin un 
relato di Minister Plasterk 
riba e palabracionnan cu a 
wordo haci cu Aruba. Pal- 
abracionnan cu a tuma un 
buelta positivo, sigur despues 
di e encuentro cu mi tabatin 
cu Premier Rutte na Pana- 
ma.” Eman a splica cu eynan 
nan a haya oportunidad pa 
prome bes papia riba e tema 
‘fmancia publico’ di Aruba 
y e perspectiva di Aruba pa 


loke ta e caminda pa cana y 
Hulanda na otro banda cu un 
otro perspectiva. Riba e tema 
aki e dos partidonan tabatin 
un punto di bista bastante 
diferente di otro. 

Algo su sigur a hunga un rol 
aki ta e escogencia di austeri- 
dad di Hulanda den e periodo 
di crisis, mientras cu gobi- 
erno di Aruba den e periodo 
di crisis hereda a scoge pa 
stimula economia y poder 
di compra. “Esaki na cierto 
momento a crea un situacion 
basta tenso cu aña pasa a oca- 
siona un crisis constitucional. 
Despues a sigui varios mo- 
mentonan di dialogo sea tele- 
fonico of personal, manera 
na New York. Tur a bay hopi 
lihe y na Panama pa prome 
bes - saliendo hunto repre- 
sentando Reino Hulandes 
den e forma uni manera nos 
a haci’e - mi colega Rutte y 
ami a haya oportunidad pa 
papia en extenso na diferente 
ocasion riba e tema specifico 
cu ta e vision di Aruba y con 
Hulanda ta mir’e. Na fmal di 
tur e encuentronan fraternal 
y di un amistad personal, cu 



ta importante den e desaroy- 
onan di confiansa entre e dos 
paisnan, tabatin oportunidad 
pa splica con ta mira e situa- 
cion y e realidad cu cada un 
di nos ta biba aden. Eynan 
a pone e base di confiansa y 
ora Minister President Rutte 
a bay bek Hulanda el a bisa 
den Conseho di Minister di 
Reino cu ta wanta e AMvR 
y a pidi Plasterk, kende a 
bin Aruba cu Pareha Real, 
pa habri deliberacionnan di 
nobo cu Aruba. Esaki cu e 
meta pa yega na un solucion 
cu Aruba y Hulanda por biba 
cu esey. Sigur no un solucion 
impone. Esaki a pone un base 


hopi solido pa e combersa- 
cionnan cu a tuma luga algun 
siman atras.” 

Premier Eman a sigui splica 
cu a yega na un acuerdo cu 
Minister Plasterk y su del- 
egacion. Ta a base di e acu- 
erdo ey tambe cu diaranson 
ultimo Conseho di Minister 
di Reino a kita e AMvR for 
di mesa. Na mes momento 
a presenta e perspectivanan 
nobo di e relacionnan en- 
tre Aruba y Hulanda. Eman: 
“Nos ta sumamente contento 
cu esaki pasobra e bon rela- 
cion cu Reino tabata un di e 
temanan crucial cu a wordo 
poni na inicio na e goberna- 
cion nobo di fm di 2009. Un 
relacion cu tabata fractura y 
bou hopi tension di conflic- 
tonan te cu KLM a bandona 
Aruba. 

Nos tabatin un trabou gran- 
di pa haci y a yega asina leu 
cu Aruba tabata wordo mira 
como un pais modelo den 
Reino cu un vision hopi cla 
con drecha e relacionnan 
den Reino y kico ta e balor 
adicional di Reino pa loke ta 
un trampolin pa Aruba. Awe 


Aruba tin un Schiphol Group 
activo, mescos KLM, TNO, 
Rietveld Academie, Port of 
Amsterdam y Scheepvaart 
School Rotterdam cu ta ini- 
ciando su programanan na 
Aruba y Arbor Unie. Tur es- 
aki ta productonan di e vision 
nobo y bon relacion cu nos a 
desaroya.” 

Eman a bisa cu e ta ultimo 
persona cu por tabata con- 
tento cu e situacion tenso 
cu a presenta entre Aruba y 
Hulanda. Sigur despues di a 
traha asina duro pa mehora e 
relacion cu Reino. “Mi a haya 
mi mes den un situacion na 
unda tabata importante pa a 
marca e liña pa loke ta auto- 
nomia di pais Aruba. Nos a 
hinca hopi esfuerso pa yega 
na otro. Delegacionnan taba- 
ta bay bin y cada pais a duna 
suficiente di su mes. Esaki a 
cristalisa den e acuerdo cu a 
logra y un punto hopi im- 
portante a wordo logra dor 
di kita e AMvR for di mesa 
y pone e acuerdo nobo como 
punto central con Aruba y 
Hulanda ta sigui padilanti 
pa loke ta fmancia publico di 
pais Aruba.” Q 

E evento di sinta riba palo 


Diahuebs mainta a cum- 
insa e di 21 edicion di 
“Paalzitten” cu ta tuma 
luga te cu diadomingo na 
Renaissance Market Place 
, unda un total di 3 perso- 
na cu ta sinta riba palo a 
participa pa kibra e record 
di mas di 88 ora , eseynan 


ta Akim , Danielle y Lis- 
beth. 

Tambe tin un lista di VIP cu 
ta sinta cada 4 ora y asina 
aporta cu Fundacion pa nos 
Comunidad. Entre e VIP nan 
tin e.o. Paul Croes, Mitch Al- 
mary, Addonsito Croes , Ron 


Martis , Roderich Lopes, Isa- 
mae Sologier , Chysah Ver- 
stappen , Guisette Croes , 
Jacky Suttle , Tanchi Esme 
, Ryan Brete , Stephanie de 
Andrade , Francie Solognier , 
Angelo Trimon , Erin Croes , 
Digenne Zimmerman, Man- 
uel Da Silva , Ysaura Wong 


Giel , Dwight Jimenez , Ivo 
Yanez , Julie Julie . Durante e 
oranan aki bo por pasa y asina 
haci bo donacion di loke bo ta 
desea pa asina coopera cu nos 
fundacion . 

Aparte di e actividad di sinta 
riba palo tambe tin Dino 
Jump pa e muchanan , benta 


di T-shirt y Sticker di Funda- 
cion y tambe tin hopi atrac- 
cion musical 

Abo tambe ta keda invita 
pa asina pasa y aporta pa un 
bon causa. Ainda bo tin te 
diadomingo pa asina haci bo 
contribucion.Q 


Un paso importante na bienestar di maestronan 



ORANJESTAD- Minister 
di Enseñansa, Michelle 
Hooyboer-Winklaar a 
identifica e tres areanan di 
trabao mas importante pa 
cu e cartera di enseñansa y 
a anuncia for di momento 
cu el a asumi su funcion 
nobo, cu e prioridadnan 
pe ta e prestacion di e stu- 
diante, e infrastructura di 
scol y Teacher’s Care, cui- 
do pa maestro. 

Kico nos lo por brinda pa nos 
maestronan por eherce nan 
trabaonan miho, tabata e pre- 
gunta principal cu a resulta 
den diferente servicio cu ta 
wordo presenta pa medio di 
MDC, Multi Disciplinair 
Centrum proximamente. Ta 
rekeri cierto inversionnan pa 
yuda e maestronan y esaki ta 
tumando luga paso pa paso, 
pasobra a ripara cu en realidad 
e maestro ta un di e partner- 


nan cu ainda no tabata ricibi 
tur loke ta necesario pa mo- 
tiva ainda mas amor, energia 
y stimacion pa su trabao. 

E mandatario a anuncia e si- 
man aki cu na augustus 2015 
lo cuminsa cu servicionan di 
psycholoog pa maestronan, 
unda cu lo tin un profesional 
disponibel specificamente y 
exclusivamente pa traha na 
bienestar di personanan trah- 
ando den enseñansa. 

E maestro cu ta desea di haci 
uzo di e servicionan aki no 
mester bay mas ni via di su 
dokter di cas y tampoco De- 
partamento di Asuntonan 
Social, pero por acudi di- 
rectamente via di MDC pa su 
citanan. 

E di dos noticia cu Minis- 
ter Hooyboer-Winklaar kier 
a comparti en conexion cu 



desaroyonan positivo pa cu 
Teacher’s Care ta e introduc- 
cion di Zuleika Wever como 
esun encarga pa trek tur 
proyecto relaciona cu Teach- 


er’s Care. E lo ta encarga pa 
Ministerio di Enseñansa cu 
tur tarea y proyecto relaciona 
na e tema aki. Por lo pron- 
to, te cu fin di aña escolar 
2014/2015, Zuleika Wever lo 
ta trahando un dia pa siman 
cu Ministerio di Enseñansa 
y lo cuminsa traha pa tempo 
completo entrante augustus 
2015. 

Minister Hooyboer-Wink- 
laar a splica cu Wever tambe 
ta presidi e comision cu ta 
trahando riba un codigo di 
comportacion cu ta envolve 
tur persona cu ta forma parti 
di nos scolnan, esta princi- 
palmente maestro, alumno, 
cabesante y mayor. A tuma e 
decision pa bin cu un “codi- 
go di conducta” general en 
conexion cu diferente inci- 
dente cu a tuma luga reci- 
entemente. A nota cu tin un 
necesidad grandi pa bin cu 
un protocol pa tur hende cu 
ta forma parti di e scol pa tur 
hende ta riba un liña encuan- 
to kico ta wordo spera di nan 
pa cu nan comportacion. 

Den e codigo di compor- 
tacion lo specifica e dere- 
chonan, pero tambe ob- 
ligacionnan di tur esunnan 
envolvi. 

E proyecto Veilige Scholen 
tambe ta forma parti di tar- 
eanan di esunnan encarga cu 
Teacher’s Care. 

Veilige Scholen ta encera e 
elementonan cu mester ta na 
nan luga pa tin un ambiente 
sigur y positivo cu ta contri- 
bui na eleva nos enseñansa. 
Teacher’s Care lo incorpora 
necesidadnan di e maestro- 
nan pa nan por sigui desaroya 


nan mes profesionalmente y 
otro aspectonan cu ta añadi 
balor na e profesion di mae- 
stro. Pa cu Veilige Scholen 
tin diferente reunionnan an- 
dando, entre otro cu Cuerpo 
di Polis, pa por sigui cu im- 
plementacion di e diferente 
fasenan. 

Zuleika Wever ta un mae- 
stro cu a studia y specialisa 
na Hulanda como maestro pa 
traha cu muchanan cu autis- 
mo. E1 a bolbe Aruba despues 
di su estudio y tin 10 aña di 
experiencia trahando na Em- 
maschool, cu ta un scol pa 
enseñansa special. 

E tin un pasion hopi grandi 
pa muchanan special y ta 
semper dispuesto pa yuda 
resolve incidentenan entre 
su coleganan. Wever a splica 
cu e ta sinti cu esaki ta un 
yamada. Henter e desaroyo a 
cuminsa cu un combersacion 
cu Minister Hooyboer-Win- 
klaar, unda cu a discuti cierto 
puntonan y a zona pe cu lo 
ta algo cu e lo por ta interesa 
den dje. 

E1 a subraya cu tecnologia ta 
avansando, tur cos ta bayen- 
do super lihe, y no por keda 
atras den e parti di cuido pa 
maestro. Maestronan ta for- 
ma un parti hopi importante 
den comunidad y ta duna nan 
oranan pa educa y forma nos 
muchanan, el a bisa. No por 
kita cu algo por pasa, pero si 
tin un codigo di comporta- 
cion vigente y tin e diferente 
servicionan na nan luga, ora 
cu algo pasa por guia e per- 
sona y situacionnan y yuda pa 
un incidente no bira algo cu 
no mester a pasa. Q 


Grupo di studiante tambe ta boluntario pa “Garnier Beach Clean Up 2015” 


ORANJESTAD- E lista di bolun- 
tario pa e di 5 aña consecutivo di 
Garnier Beach Clean Up ta sigui 
crece y e biaha aki un grupo di 
studiante ta join e accion di limp- 
ieza diadomingo awo na e area di 
Grapefield. 


Ta trata di un grupo di studiante cu ta 
haciendo nan proyecto di feria social 
y ta cuadra net cu e accion di consci- 
entisacion y limpieza di Garnier pa cu 
nos medio ambiente. 

Nan ta un grupo di studiante di dife- 
rente scol y ta consisti di diferente 
edad. Nan ta haci trabou boluntario 


cu varios organisacion mediante feria 
social y ta traha completamente riba 
diferente proyecto. Diadomingo awo, 
pa 7or di mainta mayoria di e studian- 
tenan aki lo bini hunto y e entusias- 
mo ta grandi, ya cu nan ta sinti cu nan 
ta cooperando pa engrandece un ac- 
tividad di comunidad, cu durante su 


5 añanan a crece enormemente. Esey 
ta un muestra cla, cu e team dinamico 
di Garnier Beach Care ta traha hopi 
organisa y duro pa cada aña aumenta 
nan cantidad di boluntario, creando 
consciencia di grandi pa chikito to- 
cante e importancia di cuido y amor 
pa nos medio ambiente.Q 

Celebracion cuarenta aniversario 
scol di baile Simadanza 


Simadanza a habri su por- 
tanan oficialmente dia 4 
di augustus 1975. E meta 
ta pa ofrece les di baile pa 
formacion den e disciplina 
di e arte aki na hoben y 
adulto. 

Tambe pa contribui na e de- 
saroyo di baile na Aruba y 
cu enfasis ariba nos propio 
bailenan. 

Pa celebra e hubileo di rubi, 
e alumnonan lo presenta 
un tremendo show dianan 
21, 22 y 23 di mei proximo 
den Cas di Cultura cum- 
insando pa 7.30 di anochi. 
Edad di e alumnonan ta di 
cuatro aña pariba y por mira 
mama y yiu baila den e show. 

Fuera di e parti di ballet clas- 
ico, lo tin bailenan estilo jazz, 
streetdance, baile moderno y 
naturalmente folklore con- 
temporaneo. Pa e musica a uza 


composicionnan di composi- 
tornan mundialmente conoci, 
di nos region y di Aruba. Por 
ehempel lo baila un ballet clas- 
ico ariba musica di cah’i orgel. 
E alumnonan y nan docen- 
tenan a traha duro duran- 
te lunanan pa presenta un 
show espectacular manera 
ta custumber di Simadanza. 
Awo publico por bay disfruta 
di e esfuerso di e alumnonan 
door di asisti na e presen- 
tacionnan den Cas di Cul- 
tura ariba dianan 21, 22 y 23 
di mei. Carchi ta obtenibel 
na Simadanza , den Dakota 
Shopping Paradise durante 
oranan di oficina esta di 2.30 
pa 4’or di atardi y na Cas di 
Cultura.Durante e ultimo 
cuarenta añanan un gran 
cantidad di hoben y adulto 
a disfruta di e lesnan na Si- 
madanza bou guia di docen- 
tenan profesional manera 
Astrid Salazar y Ina Profet. 


Na 2009 un ex alumno di 
Simadanza, Tracy Pietersz a 
bin duna les na Simadanza 
despues cu el a caba su estu- 
dio como docente di baile na 
Hulanda. 

Cu e grupo di baile, Simadan- 
za a representa Aruba den ex- 
terior manera na Super Bowl 
na Miami y Radio City Music 
Hall na New York, Corsou, 
Venezuela, Santo Domingo y 
Hawaii. 

Na Aruba a baila na varios 
ocasion special manera cel- 
ebracion Dia Nacional y pa 
miembronan di Famia Real di 
Hulanda. Tambe a bishita in- 
stancianan social manera cas 
pa nos grandinan y muchan- 
an special. Simadanza tabata 
e prome grupo di baile cu a 
haya e oportunidad pa baila 
na hotelnan local pa presenta 
nos bailenan pa e turistanan. 
Simadanza a conoce diferente 


CEDEHM a lansa campaña pa reforsa 
e red di guia pa hobennan 



ORANJESTAD- Riba Dia 
Internacional di Famia, 
Minister di Enseñansa y 
Maneho di Famia, Mi- 
chelle Hooyboer-Winklaar 
ta anuncia na nos comu- 
nidad inicio di e campa- 
ña nacional “E exito di 
un mucha ta cuminsa na 
ami”. E campaña aki ta di- 
rigi na reforsa e red di nos 
muchanan, cuminsando cu 
nan mayornan y principal- 
mente nan educadornan. 

Minister Hooyboer-Winklaar 
hunto cu CEDEHM (Centro 
pa Desaroyo di Hende Muhe) 
ta presenta e campaña cu ta 
enfoca riba educacion di tur 
mucha, nan formacion, nan 
desaroyo y e contribucion cu 
tur miembro den nos comu- 
nidad por y ta haci na e mucha 
su exitonan. 

E mandatario a splica cu CE- 
DEHM a cuminsa como un 
centro cu un enfoke riba hen- 
de muhe, pero tabata un paso 
natural pa nan expande nan 
actividadnan y tin un rol awo 
mas amplio tambe den forma- 
cion y desaroyo di famia. E1 a 
sinta cu e team di CEDEHM 
pa brainstorm tocante proyec- 
tonan positivo pa nos comun- 
idad y nan a conclui hunto cu 
e campaña aki ta un di e con- 
tribucionnan considerabel cu 
CEDEHM por haci den yuda 
famianan con pa maneha dife- 
rente situacion. 

A pensa riba e famia cu tin 
un mama, un tata y yiu(nan), 
pero tambe riba e diferente 


otro tiponan di famia, e siste- 
ma di apoyo di e mucha, esta 
su educador(nan) principal 
y con pa acerca e diferente 
situacionnan, e minister a co- 
menta. 

Hopi hende ta contribui na e 
exito di un mucha y aunke e 
proceso ta cuminsa of en re- 
alidad mester cuminsa den e 
famia mes, e mucha mester 
por conta tambe riba e sosten 
positivo den comunidad, esta 
di Polis, di Docentenan, diri- 
gentenan di deporte, esta tur 
hende cu por y tin un influ- 
encia riba su exito. 

Loke kier logra cu e campaña 
ta cu e famia tin e instrumen- 
tonan necesario y sa unda pa 
busca e instrumentonan aki 
pa un desaroyo positivo y 
exitoso di e muchanan, segun 
Minister Hooyboer-Wink- 


laar. E1 a menciona entre otro 
Tienda di Educacion, Telefon 
161, como un di e recursonan 
existente caba. 

Ta haci uzo di diferente spon- 
sor pa cu e campaña aki, pero 
eigenlijk e parti di educacion 
no mester costa hopi placa, 
Minister Hooyboer-Winklaar 
a remarca, añadiendo cu ta 
haci uzo tambe di instancian- 
an existente pa realisa e cam- 
paña. 

Ta formando gruponan di 
trabao chikito den cada bario, 
hunto cu e polisnan di bario, 
pa duna e campaña su mesun 
caracter den cada bario, paso- 
bra cada bario tin su mesun 
peticionnan y puntonan di 
interes. Asina ta busca pa yega 
na tur e personanan cu mester 
di e sosten. Un red di persona 
y instancia ta forma e base di 

docente di baile invita cu a tango, afro dance, baile folk- 
duna les di entre otro salsa, lorico Europeo, tap, etc.Q 



kico mester pa lanta tur mu- 
cha di e miho forma posibel, e 
mandatario a splica. 

Milangela Ras, coordinador di 
proyecto pa CEDEHM a bisa 
cu a haci uzo di Dia Inter- 
nacional di Famia pa lansa e 
campaña. Cada mucha su exi- 
to den bida ta depende di mas 
di un persona, e ta cuminsa cu 
e mayornan, pero ta depende 
di e comunidad completo, el 
a expresa. Tur actividad y ac- 
cion lo ta dirigi na un publico 
multi generacionnan, pasobra 
tur hende di tur edad ta con- 
tribui na educacion di nos 
muchanan. E muchanan mes- 
ter di nos tur, cada un di nos 
yiunan mester di ful Aruba pa 
nan exito, Ras a subraya. 

E proyecto a cuminsa caba cu 
reunionnan nan San Nicolas 
y lo conoce expansion den tur 
bario. 

Corina Linsen di e Tienda 
di Educacion tambe tabata 
presente na e actividad unda 
a lansa e proyecto. E1 a bisa 
cu loke su organisacion ta 
haci ta duna mayornan con- 
seho y sosten pa lanta nan 
muchanan. Nan ta presenta 


solucionnan cu ta adapta na e 
experiencia diario di nos ho- 
bennan y ta pues e hobennan 
ta experencia como mas atrac- 
tivo y positivo. 

E adulto ta e ehempel, e ta e 
educador y a ripara di parti 
di Tienda di Hubentud cu 
specialmente mayornan cu 
yiunan pasando den nan pu- 
bertad ta esunnan cu ta acerca 
nan mas pa conseho riba con 
pa comunica cu nan yiunan. 

Polis di Bario Matthew ta 
traha na un di e prome barion- 
an cu CEDEHM ta trahando 
cu esey, esta Mabon. E1 a bisa 
cu CEDEHM ta haciendo 
un tarea importante di trece 
e organisacionnan mas cerca 
di otro. E1 a bisa cu den su 
bario por ehempel e ta atende 
cu muchanan cu tin hopi falta 
di presencia di nan mayornan 
y ta bon cu e instancianan 
ta bin hunto pa yuda hiba e 
muchanan dilanti. Matthew a 
expresa cu e campaña tin nan 
sosten, como tambe sosten di 
nan coordinador como di Al- 
tocomisario di Polis, kende 
tur ta para pues 100% tras di e 
iniciativa.Q 

Sudoku BON DIA, 
train bo mente 

Bon bini na Sudoku Bon 
Dia. Riba e pagina aki nos ta 
brinda bo tur dia 1 sudoku. 

Pa resolve bo ta pone num- 
ber den cada cuadra di tal 
forma cu cada rij crusa of bay 
abou tin e number un solo 
biaha. 


Tambe den cada cuadra 
chikito compara cu esun mas 
grandi tambe tin e number- 
nan 1 te cu 9. E number 
tampoco no por ripiti den 
e cuadra chikito. Trahando 
cu e numbernan cu tin poni 
caba ta yuda bo yega na e 
solucion.Q 

NA WARDA 

Oranjestad 

Mei 16 Dr. Dirksz 
Mei 17 Dr. Jones 


EMERGENCIA 

911 



POLIS 

T 00 

POLIS 

581 -TT 00 

ORANJESTAD 

582-4000 

NOORD 

587-0009 

STA. CRUZ 

585-47T 0 

SAVANETA 

584-7000 

SAN NICOLAS 

584-5000 

BRANDWEER 

T 15 

BRANDWEER 

582-TT 08 

POLIS TIPLINE 

T T T4T 

HOSPITAL 

527-4000 

AMBULANCE 

582-T 234 

SAN NICOLAS 


AMBULANCE 

584-5050 

BOTICA 

Oranjestad: Maria Tel 

1: 585-8145 


San Nicolas: Centro Medico Tel: 584-5794 


SERVICES 


INFORMATION 

SETAR 

TAXI 

TAXI-TAS 
PROF. TAXI 
TAXI D.T.S. 
SERVICE ARUBA 


1 18 

582-21 1 6 

582- 5900 

587- 5900 

588- 0035 
587-2300 

583- 3232 


CRUISESHIP 


Mei 20 

Adventure of the Seas 


MORTUARIO 

AD Patres 584-2299 

Aurora 588-6699 

Mementomori 583-3358 

Th« Olive Tree 584-8888 

FOUNDATION 
FELLOWSHIP CLINIC 

Tel: 584-6440 

Alcoholism & Drug Addiction, 
Anonymity guaranteed 


FUNDACION 

Anti-Droga 

Aruba 

JFADA) Te^: 583-2999_ 

FUNDACION 
Respetami 
_TeJ582-4433 _ 

Diabetic Foundation 
Arubano 
_TeJ583-3808 _ 

Narcotics Anonymous 
Tel: 583-8989 

Foundation Amor 
pa Prohimo 

Tel: 583-3345 /586-6976 

Women in Difficulties 
Foundation 
Tel: 583-5400 


Caribbean 

Cinemas 


100 o/o Digital HD 


iaaase ■■■ ■■■ ■ ■■■■■■! 

, 

MEGAPLEX 8 

caribbeancinemas.com/aruba 


/ w ■ ■■ ■■■■■■■' 

JmS 

LIKE 0 UR NEW FACEBOOK PAGE 

fCaribbean Cinemas Aruba 1 Q 

TOM HARDY | CHARLIZE THERON 


MAD MAX 

P U ■ V fl D A D 

3D VERSI0N 

M0N-THURS 5:45 | 8:20 [r1 

FRI 5:45 | 8:20 | 10:55 
SAT 3:10 | 5:45 | 8:20 | 10:55 
SUN & H0L 3:10 | 5:45 | 8:20 | 10:55 
2D VERSION 

M0N-THURS 4:20 | 6:55 | 9:30 
FRI 4:20 | 6:55 | 9:30 | 12:05 
SAT 1:50 | 4:20 | 6:55 | 9:30 | 12:05 
SUN & HOL 1:50 | 4:20 | 6:55 | 9:30 



ANNA KENDRICK | REBEL WILSON 


V\\^[RF[[T2 


MON-THURS 4:15 | 6:45 | 9:15 
FRI 4:15 | 6:45 | 9:15 | 11:30 
SAT 1:50 | 4:15 | 6:45 | 9:15 | 11:30 
SUN & HOL 1:50 | 4:15 | 6:45 | 9:15 



DANIEL SARCOS | FAUSTO MATA 


LOS 

PARACAJDJ5TA5 

SPANISH [pg] 

MON-THURS 4:45 | 7:00 | 9:15 
FRI 4:45 | 7:00 | 9:15 | 11:30 
SAT 2:30 | 4:45 | 7:00 | 9:15 | 11:30 
SUN & HOL 2:30 | 4:45 | 7:00 | 9:15 



ROBERT DOWNEY JR. | CHRIS EVANS 



Jt^^jqEE ar ULTRDN 

| PG-131 

3D VERSION 

MON-THURS 5:00 | 8:05 
FRI 5:00 | 8:05 | 11:10 
SAT 2:00 | 5:00 | 8:05 | 11:10 
SUN & HOL 2:00 | 5:00 | 8:05 

2D VERSION 
MON-FRI 6:00 | 9:00 
SAT, SUN & HOL 3:00 | 6:00 | 9:00 


HEATHER SOSSAMAN | MATTHEW BOHRER 


UNFRIENDED 


MON-THURS 5:35 | 7:35 | 9:35 
FRI 5:35 | 7:35 | 9:35 | 11:35 
SAT 3:35 | 5:35 | 7:35 | 9:35 | 11:35 
SUN & HOL 3:35 | 5:35 | 7:35 | 9:35 


KEVIN JAMES | RAINI RODRIGUEZ 


PAUL BLART 
HALLCOP’2 


fPGl 


WITH SPANISH SUBTITLES 

MON-THURS 4:40 | 6:50 | 9:10 
FRI 4:40 | 6:50 | 9:10 | 11:20 
SAT 2:30 | 4:40 | 6:50 | 9:10 | 11:20 
SUN & HOL 2:30 | 4:40 | 6:50 | 9:10 


f 


STARTING NEXT WEEK | T0M0RR0W LAND 
POLTERGEIST • HOT PURSUIT 

Pueblo di Dios, bini y ban duna honor 
na e Spirito Santo di Dios! 


Parokia Inmaculada Con- 
cepcion di Santa Cruz, 
den nomber di Pastor Rey 
Nares y Pader Andry Soto, 
ta invita e Pueblo di Dios 
na Aruba, pa bini hunto y 
participa na e nobena na 
honor di Spirito Santo, 
cual ta tuma luga for di 
dia 15 te cu 23 di mei 2015. 

Pa 4:25 di mainta lo cuminsa 
cu oracionnan y un santo ro- 
sario na honor di Spirito San- 
to. Pa 5:00 di mainta ta sigui 


cu e Santa Eurcaristia. 

Spirito Santo ta un regalo di 
Dios Tata y Dios Yiu y tur cu 
ricibi e regalo aki ta ricibi Su 
Luz, Guia, Forsa, Amor, don- 
nan, virtudnan y frutanan di 
Spirito Santo. 

Nos cada un tin mester di tur 
e gracia aki pa nos por hiba un 
bida recto den paz y tranki- 
lidad y transmiti tur esaki pa 
nos futuro generacionnan. 


Spirito Santo tabata t’ey na 
momento di creacion di 
mundo y bida; Spirito Santo 
tabata cu Hesus den Su pa- 
sion, morto y resureccion 
glorioso; Spirito Santa tabata 
cu tur esunnan cu a keda 
proclamo Santo durante nan 
lucha den bida y Spirito San- 
to kier ta cu bo tambe na ca- 
minda pa bo Santidad! Bini y 
participa na e nobena aki; in- 
voca E, gradici E y duna E tur 
honor. Spirito Santo ta warda 
bo.Q 



Taui 


Bo por sinti cu bo curason ta hungando 
cu bo. Porta lo bo enfrenta un forsa cu ta 
pone bo duda na un manera den bo mes. 
Bo numbernan di awe 9, 26, 35 y 43. 


Awe lo yega bo un cantidad di comunica- 
cion no spera, pero tin cuidou cu e perso- 
nanan di bo confiansa. Tin un elemento 
di fantasia cu bo mester tene na cuenta. 
Bo numbernan di awe 3, 16, 22 y 33. 




Ta posibel cu awe personanan no ta 
hopi comprensivo cu bo sentimenton- 
an. Ta posibel cu nan ta mas sensibel di 
e echonan y e informacion cu e emo- 
cionnan. Bo numbernan di awe 8, 25, 34 

Gemini ^ 42 

Awe bo por sinti cu hendenan a bira con- 
tra bo y cu diripiente nan a perde interes 
den loke bo kier bisa. Porta esaki ta un 
refleho di bo propio incapacidad pa scu- 
cha e berdad di otro. Bo numbernan di 

Cancer awe 24,33 y 41. 


Laga bo emocionnan hunga cu bo imagi- 
nacion y no duda na discuti abiertamente 
bo hallazgo cu otro. No keda atrapa pa un 
estado di animo racional cu ta nenga bo na 
reconoce cualkier forma di situacion ac- 
tual. Bo numbernan di awe 6, 23, 32 y 40. 

Confia cu bo ta dispone di tur datonan cu 
bo mester awe. Bo mester sinti hopi emo- 
cionalmente. Uza e confiansa aki pa haci un 
progreso grandi na loke bo kier logra. Bo 
numbernan di awe 5, 22, 31 y 42. 



Leo 



Uirg 



Bo por topa cu emocionalmente bo ta wor- 
do desafia pa un forsa grandi cu ta exigi bo 
atencion. Bo exceso di consciencia dilanti 
cada situacion por ta perhudicial. Bo num- 
bernan di awe 4, 21, 30 y 41. 


Libra 


Awe bo tin e oportunidad di haci un poco 
di propio sanacion intenso, asina ta comu- 
nica cu bo propio nucleo sin e distraccion 
di otro persona. Bo numbernan di awe 3, 
20, 39 y 40. 



Scorpio 


LJ 


Bo por sinti un poco di confusion den 
relacion di estado di animo di dia, loke ta 
faborece un accion lihe y un acercamento 
na cosnan sporadico. Bo numbernan di 
awe 14, 22, 31 y 40. 

Sagitario 




Sinti bo liber awe di combina bo carson- 
nan di cuadro cu bo camisa di casimir. 
Añadi un mea deportivo yamativo y un 
jacket strepia. Bo numbernan di awe 9, 26, 
28 y 40. 

Capricornio 

E realisacion di un obhetivo na plaso largo 
por haci bo sinti entusiasma, cu energia 
y feliz. Tambe ta probabel cu bo ta mira 
e futuro, formulando ideanan pa otro 
proyecto y discuti nan cu amigonan. Bo 
AqUa IO numbernan di awe 


E energia di dia ta electrico y bo por haya 
bo ta bula di un tarea pa otro y di persona 
na persona. Bo numbernan di awe 2, 26, 
35 y 43. 




Pisces 

Casi 30 pais ta participante na 
“The YMCA we want” 


trata na trece solucionnan 
pa hunto nos yega na un 
YMCA we want”, asina 
Antonio Medina, secre- 
tario general di LACA a 
relata. 


E conferencia lo conti- 
nua cu “Key Speakers” 
manera Michelle Brooks, 
Sasha Geerman, Roderick 
Hoek, Ryan Peterson y 
Roy Mezas. 


Tambe a organisa dife- 
rente tayer. Riba diabierna 
mainta lo tin tambe discurso 
di Prome Minister mr. Mike 
Eman, relaciona cu trabou 
boluntario den nos comuni- 
dad. 

Aruba por ta orguyoso di ta 


YMCA tin como meta pa crea 
personanan util y habil den 
nos comunidad dor di brinda 
guia y motivacion, pa asina 
nan ta un influencia positivo 
riba nan amigonan. YMCA 
Aruba a expande su program- 







ORANJESTAD- Aruba a 
yama bonbini na un del- 
egacion grandi di delega- 
donan di casi 30 pais cu ta 
participa na e “Conferen- 
cia Anual y Reunion Pres- 
encial de Comite Ehecu- 
tivo”. 

Den un forma masha el- 
ocuente e delegacion di 
Aruba encabesa pa Nathalie 
Harms a yama bon bini na 
Mihoru Roberto Kobayashi, 
Presidente di LACA YMCA. 

“E intencion di nos confer- 
encia ta pa hunto construi un 
modelo di asociacion cu ta 
relevante principalmente pa 
e hubentud y su famia”, asina 
Mihoru Roberto Kobayashi a 
relata na inicio di e presenta- 
cion di apertura. 


4t YMCA Aruba ta un segun- 
do hogar pa hobennan, adul- 
to y e famia di Aruba, na unda 
ta ricibi mas di 200 hoben na 
diariamente den Traimerdia 
Wise Care. YMCA Aruba 
tambe ta percura pa crea un 
miho base di apoyo a traves di 
campamento, proyecto social 
pa hoben, les di cushinamen- 
to y mucho mas cu ta punto 
de referencia di YMCA”, asi- 
na Nathalie Harms a duna di 
conoce. 

Dos aña pasa Anky Vrolijk di 
YMCA Aruba a biaha pa Bra- 
zil pa asisti na un conferencia 
di LACA y desde e dia ey a 
percura pa estrecha e lasonan 
cu e organisacion y a bira e 
secretaria di hunta comitenan 
di LACA y a haci hopi esfuer- 


so pa logra trece e conferen- 
cia Aruba. 

E conferencia LACA 2015, 
lo tin un duracion di 5 dia 
y a atrae delegadonan for di 
Brazil, Honduras, Cayman 
Islands, Chile, Colombia, 
Ecuador, Haiti, Mexico, Ni- 
caragua, Panama, Peru, Trini- 
dad and Tobago, Uruguay, 
Canada, Merca, Alemania y 
Spaña. Hunto ta atende cam- 
bionan proponi pa yega na un 
miho YMCA. 

“Paisnan ta pasando den re- 
tonan hopi grandi, na unda 
pobresa, cambionan den car- 
acter di hobennan y e adel- 
anto den tecnologia cu sigur 
ta tuma hopi consideracion di 
nos parti ta forma retonan cu 
nos den cada movemento ta 


sede pa e gran conferencia 
aki, na unda ta sondea den 
comunidad pa determina e 
necesidad entre hubentud y 
famianan pa crea diferente 
programa nobo cu lo yuda na 
eleva e calidad di bida pa un 
y tur. 

E evento inaugural a tuma 
luga den ballroom di Alham- 
bra Bazaar. 

Bob Steele a funda YMCA 
Aruba 57 aña pasa, dor di un 
necesidad pa bin cu un luga 
pa hobennan pa evita cu nan 
ta riba caya. Cu e lema “With- 
out a cent, but with hope and 
prayer”, un grupo di persona 
a cuminsa cu e organisacion 
cual y na 1958 a logra inau- 
gura su prome edificio na 
Aruba. 


anan pa inclui programanan 
pa henter famia tambe den 
añanan 60. Golden Agers, 
cual a cumpli 51 aña e aña ki 
y Y’s Man a hunga un rol im- 
portante den e programanan, 
creando fondo pa inverti den 
YMCA. 

YMCA ta ofrece diferente 
actividadnan manera cam- 
pamento pa mucha y hoben, 
recreacion deportivo manera 
p.e. volleyball y basketball y 
otro deporte, como tambe 
eventonan social. 

Ta bon pa subraya cu 24 aña 
pasa YMCA a cuminsa cu e 
prome “tra’i merdia” na Aru- 
ba yama Y’s Care (YMCA 
Care).Q 



















